



■ Κάτω η χούντα 

Τρόικας - Μνημονίων 

■ ΕΞΩ απ’ το Ευρώ 

της φτώχειας και ανεργίας 

■ Κάτω η Ε.Ε. - 

Φυλακή των λαών 

■ Για μια Ευρώπη των 
Εργαζομένων 



Φοιτητές 
Οι εκλογές να 
γίνουν σφαλιάρα 
στην κυβέρνηση 

σελ.6 


Ξεπούλη μα 

Ελληνικού 
Όλα στο σφυρί 

σελ. 4 


Τουρκία 
Μετά την 
εκλογική νίκη 
του Ερντογάν 

σελ. 12 


Ιδεολογία 
Σε καθεστώς 
«αποικίας χρέους» 
σελ. 14 



Υπόθεση Καρέλι:Το κράτος έκτακτης ανάγκης δολοφονεί! 


Μετά τον θάνατο του βασανιστή 
υπαρχιφύλακα Γιώργου Τσιρώνη στις 
φυλακές Μαλανδρίνου, ο αλβανός κρα¬ 
τούμενος Ιλία Καρέλι οδηγήθηκε στον 
εισαγγελέα, ο οποίος του απήγγειλε κα¬ 
τηγορίες για τον φόνο. Μετά το πέρας 
της ανάκρισης στις 27 Μαρτίου, μετα¬ 
φέρθηκε στις φυλακές Νιγρίτας Σερρών, 
όπου βασανίστηκε και εξοντώθηκε από 
τους φασιστικούς μηχανισμούς κατα¬ 
στολής, χωρίς δίκη. Ο θάνατος επήλθε 
από αρρυθμογόνο μηχανισμό, που προ- 
κάλεσαν τα πολλαπλά χτυπήματα από 
γκλομπ στο στέρνο του Καρέλι, σύμφω¬ 
να με την έκθεση των ιατροδικαστών. 

Χιλιάδες άνθρωποι κρατούνται με 
απάνθρωπα μακρόχρονες ποινές φυλά¬ 
κισης στην Ελλάδα, σε συνθήκες μαρτυ¬ 
ρικές και με συχνά περιστατικά βασανι¬ 
στηρίων. Το μόνο «έγκλημα» αρκετών 
κρατούμενων μεταναστών είναι ότι δεν 
έχουν χαρτιά. Στοιβάζονται ασφυκτι¬ 
κά, υποσιτιζόμενοι, άρρωστοι και υφί- 
στανται συχνούς ξυλοδαρμούς. Η εξό¬ 
ντωση του Ιλία Καρέλι, τα βασανιστή¬ 


ρια στους Τούρκους απεργούς πείνας, τα 
εκατοντάδες περιστατικά βασανισμού 
αλλοδαπών στα αστυνομικά τμήματα 
δείχνουν το φασιστικό κράτος έκτακτης 
ανάγκης του Σαμαρά. 

Μετά τη σύλληψη του Καρέλι για 
τη δολοφονία του βασανιστή Τσιρώνη, 
δεκάδες βασανιστές πήραν συμμορίτι- 
κη εκδίκηση για τον θάνατο του «δικού 
τους». Ξυλοκόπησαν τον Καρέλι στο κε¬ 
φάλι, στα πλευρά και τα πέλματα, του 
έκαναν το βασανιστήριο της φάλαγ¬ 
γας, τον κάρφωσαν με αιχμηρά αντικεί¬ 
μενα, του αφαίρεσαν τα νύχια των πο¬ 
διών του, του έκαναν ηλεκτροσόκ και 
τον άφησαν να πεθάνει στην απομό¬ 
νωση. Κανείς διευθυντής, σωφρονιστι¬ 
κός υπάλληλος ή αστυνομικός δεν αντέ¬ 
δρασε στα βασανιστήρια. Αντίθετα όλοι, 
αφού συμμετείχαν σε αυτά, προσπάθη¬ 
σαν να τα συγκαλύψουν. Τα παπαγαλά¬ 
κια των Μ.Μ.Ε., φερέφωνα της κυβέρ¬ 
νησης Σαμαρά, πρόβαλλαν καθημερινά 
εικόνες με τα ίχνη των βασανισμών στον 
κρατούμενο, με σκοπό να τρομοκρατή¬ 


σουν την κοινή γνώμη. 

Το γεγονός αυτό έρχεται τη στιγ¬ 
μή που το αντιδραστικό νομοσχέδιο 
των Δένδια-Αθανασίου, των συνομι¬ 
λητών και συμπαραστατών της Χρυ¬ 
σής Αυγής, έχει ήδη δημοσιοποιηθεί. Η 
κυβέρνηση ετοιμάζει τις φυλακές «υπε- 
ρυψίστης ασφαλείας», προαναγγέλλο¬ 
ντας στέρηση αδειών για τουλάχιστον 
10 χρόνια και πολλά άλλα περιοριστι¬ 
κά μέτρα, που ισοδυναμούν με φυσική 
εξόντωση των κρατουμένων. Οι φυλα¬ 
κές αυτές θα «φιλοξενήσουν» αγωνιστές 
και εργάτες που αντιδρούν στις χουντι- 
κές-μνημονιακές κυβερνήσεις. 

Τις τελευταίες εβδομάδες, φυλακι¬ 
σμένοι σε διάφορες περιοχές της χώρας 
έχουν προχωρήσει σε κινητοποιήσεις, 
καταγγέλλοντας το νομοσχέδιο και ζη¬ 
τώντας δικαιοσύνη για τον δολοφονη¬ 
μένο Ιλία Καρέλι. Χρειάζεται αγώνας 
μέσα κι έξω από τα κελιά, για την ανα¬ 
τροπή της κυβέρνησης της φτώχειας, 
της ανεργίας, των βασανιστηρίων και 
της δολοφονικής καταστολής. 

Μάιος 2014 


Να οργανώσουμε την αντίσταση 
Να οικοδομήσουμε την Ο.Κ.Δ.Ε. 
& την 4η Διεθνή 

Όλοι εμείς, οι εργαζόμενοι, οι νέοι, τα φτωχά λαϊκά στρώματα, 
βιώνουμε καθημερινά την απίστευτα σκληρή επίθεση του κεφα¬ 
λαίου στα κοινωνικά και πολιτικά δικαιώματα, στις ατομικές ελευ¬ 
θερίες και την ποιότητα ζωής. Με την ιδιωτικοποίηση των δημό¬ 
σιων υπηρεσιών και των κοινωνικών αγαθών, την εμπορευματο- 
ποίηση/διάλυση των συστημάτων υγείας, παιδείας και κοινωνι¬ 
κής ασφάλισης. Τις φαραωνικές ανισότητες με τον ανεξέλεγκτο 
πλουτισμό μιας δράκας καπιταλιστών και χρυσοδάκτυλων της 
αγοράς χάρη στην υπερεκμετάλλευση και καταπίεση της εργασί¬ 
ας, στην λεηλασία της δημόσιας περιουσίας και των λαϊκών απο¬ 
ταμιεύσεων. Την καταπάτηση της ανθρώπινης αξιοπρέπειας, τον 
εκφυλισμό των ηθικών, πνευματικών και πολιτιστικών αξιών και 
συνολικά την αποσύνθεση της οικονομίας και της κοινωνίας. 

Όλοι εμείς, βλέπουμε την εξαθλίωση, την φτώχεια και την πεί¬ 
να ν' απλώνονται παντού στον πλανήτη. Την παιδική εργασία, την 
εγκληματικότητα, τον ρατσισμό, τον εθνικισμό να φουντώνουν. 
Τον πόλεμο και την καταστροφή του περιβάλλοντος να απειλούν 
την επιβίωση του ανθρώπινου γένους. Την αλόγιστη χρήση των 
ανθρώπινων και φυσικών πόρων από μια χούφτα πολυεθνικών/ 
διεθνικών επιχειρήσεων των ιμπεριαλιστικών χωρών, που επι¬ 
βάλλουν με την βία τον Νεοφιλελευθερισμό, την Παγκοσμιοποί¬ 
ηση και την Νέα Τάξη Πραγμάτων, για την σωτηρία των κερδών 
τους και του συστήματος τους από την βαθύτατη κρίση του. 

Όλοι εμείς πρέπει και μπορούμε να τους σταματήσουμε. Να 
βάλουμε τέλος στα αδιέξοδα του ατομισμού και της διαίρεσης. 
Να μετατρέψουμε με τους αγώνες και την αλληλεγγύη μας τα 
συνδικάτα και τους συλλόγους μας σε όπλα αντίστασης στον νε¬ 
οφιλελευθερισμό, την εκμετάλλευση, την καταστολή, την κατα¬ 
στροφή του περιβάλλοντος, τον ρατσισμό και τον πόλεμο. Να 
πετάξουμε οριστικά την «αρχαία σκουριά»: σοσιαλδημοκράτες, 
σταλινικούς, ρεφορμιστές και γραφειοκράτες συνδικαλιστές. 
Όλους αυτούς, που αφού βίασαν ιδανικά και αξίες γενιών και γε¬ 
νιών για μια καλύτερη ζωή, σήμερα έχουν περάσει στο νεοφιλε¬ 
λεύθερο στρατόπεδο ή αναπαλαιώνουν τις πολιτικές της ταξικής 
συνεργασίας, της «κεντροαριστεράς», της «λαϊκής εξουσίας», που 
μας οδήγησαν σε τραγικές ήττες. 

Όλοι εμείς πρέπει να κάνουμε μια τομή στην πολιτική μας. Να 
συγκρουστούμε με την λογική της αγοράς και του κέρδους στη 
βάση ενός αντικαπιταλιστικού προγράμματος. Να χτυπήσου¬ 
με το κακό στην ρίζα του, το κεφάλαιο, την Ε.Ε., τον καπιταλισμό 
και τον ιμπεριαλισμό. Να καταργήσουμε την εκμετάλλευση αν¬ 
θρώπων από άνθρωπο, να κοινωνικοποιήσουμε τις επιχειρήσεις 
σ' όλους τους τομείς-κλειδιά της οικονομίας (τράπεζες, ενέργεια, 
μέσα μεταφοράς και επικοινωνίας). Να θέσουμε όλες τις μεγά¬ 
λες επιλογές -ενέργεια, βιομηχανία, διατροφή, περιβάλλον, πο¬ 
λιτισμός- σ' ένα δημοκρατικό σχεδίασμά. Να αποδεσμεύσουμε 
την χώρα μας από την Ε.Ε. των καπιταλιστών, των κερδοσκόπων, 
του ρατσισμού και των τρομονόμων, του νεοαποικισμού και των 
ιμπεριαλιστικών επεμβάσεων. Να ανατρέψουμε την κοινοβου¬ 
λευτική δικτατορία του κεφαλαίου, να διαχωριστούμε οριστικά 
από τις σταλινικές δικτατορίες των γκούλαγκ ή τα πρότυπα του 
«ανθρώπινου καπιταλισμού» της σοσιαλδημοκρατίας και της κε¬ 
ντροαριστεράς. Να εγκαταστήσουμε μια σοσιαλιστική κοινωνία 
στην χώρα μας και την Ε.Ε, που θα έχει στο κέντρο της τις ανά¬ 
γκες του ανθρώπου, τα δημοκρατικά και κοινωνικά δικαιώματα, 
τις ατομικές ελευθερίες, τις ανθρώπινες, ηθικές και πολιτικές αξί¬ 
ες. Να εγκαθιδρύσουμε την εξουσία των εργαζομένων, που θα 
στηρίζεται σε όργανα άμεσης δημοκρατίας και αυτοδιαχείρισης, 
όπου τα δημοκρατικά, πολιτικά και ατομικά δικαιώματα και ελευ¬ 
θερίες θα ξεπερνούν κατά πολύ, ποσοτικά και ποιοτικά, εκείνα 
ακόμη και των πιο ανεπτυγμένων αστικών δημοκρατιών. 

Όλοι εμείς πρέπει να κάνουμε μια τομή στην πρακτική μας. 
Να στρατευτούμε στον αγώνα για να υπερασπιστούμε την εργα¬ 
σία, το βιοτικό επίπεδο, το δικαίωμα στην ζωή. Να βάλουμε τέλος 
στην βαρβαρότητα του νεοφιλελευθερισμού, στις πολιτικές των 
αστικών κομμάτων (Ν.Δ., ΠΑΣΟΚ) και του καπιταλισμού/ιμπε- 
ριαλισμού. Να παλέψουμε για την ενότητα του κινήματος μέσα 
στους αγώνες στη βάση της ταξικής ανεξαρτησίας. Να δημιουρ¬ 
γήσουμε και να στηρίξουμε συσπειρώσεις αντίστασης και επι¬ 
τροπές αγώνα σε κάθε σωματείο, σύλλογο, τόπο δουλειάς, σχο¬ 
λείο, σχολή, γειτονιά και κοινότητα. Να οικοδομήσουμε μια ισχυ¬ 
ρή αντικαπιταλιστική δύναμη μέσα στο εργατικό/συνδικαλιστι- 
κό κίνημα και τα κοινωνικά κινήματα. Να χτίσουμε την δική μας 
μαζική εργατική, επαναστατική οργάνωση, πραγματικό εργαλείο 
στην πάλη μας για την σωτηρία από τους νεοφιλελεύθερους κα¬ 
πιταλιστές και ιμπεριαλιστές. Να στρατευτούμε στην υπόθεση 
της Ο.Κ.Δ.Ε. και του επαναστατικού μαρξισμού, στην οικοδόμη¬ 
ση του παγκόσμιου κόμματος της σοσιαλιστικής επανάστασης, 
την 4 Π Διεθνή. 


2 Εργατική Πάλη 


Κυκλοφορεί από τις εκδόσεις ΕΡΓΑΤΙΚΗ ΠΑΛΗ 


Η 4η Διεθνής, και ο πόλεμοι; 

Συγγραφέας: Λέον Τρότσκι 
Χρονολογία έκδοσης: Ιούνιος 2004 
Σελίδες: 94 
Τιμή: 5,50 ευρώ 


ΑΕΟΝ ΤΡΟΤΣΚΙ 


Η 4η ΔΙΕΘΝΗΣ 
ΚΑΙ Ο ΠΟΛΕΜΟΣ 



Σ’ αυτό το βιβλίο έχουν συγκεντρωθεί τα βασι¬ 
κά ντοκουμέντα της 4ης Διεθνούς για τον πόλε¬ 
μο. Τα τρία κείμενα: α) Ο Πόλεμος και η 4η Διε¬ 
θνής (10 Ιούνη 1934), β) Μανιφέστο ενάντια στον 
Ιμπεριαλστικό Πόμελο (15 Σεπτέμβρη 1938) γ) Ο 
Ιμπεριαλιστικός Πόλεμος και η Παγκόσμια Επα¬ 
νάσταση (Μάης 1940) που περιλαμβάνονται σε 
αυτό τον τόμο, έγραψε ο ίδιος ο ιδρυτής της 4ης 
Διεθνούς, Λ. Τρότσκι. 

Με αυτή την έκδοση ο αναγνώστης έχει μία ει¬ 
κόνα του πως οι κλασικοί του μαρξισμού αντι¬ 
μετώπισαν τον πόλεμο και ποια πρέπει να είναι 
η στάση των επαναστατών μαρξιστών. «Εμείς οι 
μαρξιστές διαφέρουμε και από τους πατσιφιστές 
και από τους αναρχικούς στο ότι θεωρούμε ανα¬ 
γκαίο να μελετάμε κάθε πόλεμο ιστορικά (από τη 
σκοπιά του διαλεκτικού υλισμού του Μαρξ) και ξε¬ 
χωριστά» (Λένιν, «Σοσιαλιστές και Πόλεμος» εκ¬ 


δόσεις Εργατική Πάλη). Ο πόλεμος είναι προϊόν 
των αντιφάσεων του καπιταλιστικού συστήμα¬ 
τος και της ιστορικής παρακμής του, δηλαδή της 
μονοπωλιακής - ιμπεριαλιστικής φάσης του[...]. 

Όμως ο κατήφορος προς τη βαρβαρότητα δε 
σταματάει εδώ. Συπληρώνεται με τον «πόλεμο 
κατά της τρομοκρατίας», τους «προληπτικούς 
πολέμους», το «διαρκή πόλεμο» που στρέφονται 
ενάντια σε όλους, στο κίνημα κατά της παγκο¬ 
σμιοποίησης, το εργατικό κίνημα, τους λαούς του 
Τρίτου Κόσμου. Γίνεται προφανές, ότι αν δεν μπει 
τέλος σ’αυτή την καταστροφική πορεία η απειλή 
για τον αφανισμό της ανθρωπότητας θα είναι δι¬ 
αρκής. «Η μόνη μέθοδος για να μπει τέλος στον 
πόλεμο είναι η ανατροπή της μπουρζουαζίας». Λ. 
Τρότσκι. Αυτό ισχύει σήμερα περισσότερο παρά 
ποτέ. 

Από τον πρόλογο 



Πού θα βρείτε τις εκδόσεις 


ΕΡΓΑΤΙΚΗ ΠΑΛΗ 


Αθήνα 

Βιβλιοπωλεία: “Πρωτοπορία” Γραβιάς 3-5, “Πολιτεία” Ασκληπιού 1-3 & Ακαδημίας, 
“Εναλλακτικό Βιβλιοπωλείο” Θεμιστοκλέους 37 και σε όλα τα κεντρικά βιβλιοπωλεία. 

Θεσσαλονίκη 

Βιβλιοπωλεία: “Το Κεντρί” Δημ. Γούναρη 22 (Ναυαρίνο), “Πρωτοπορία” Λ. Νίκης 3 

Γιάννενα 

Βιβλιοπωλεία: “Δωδώνη”, “Το βιβλιοπωλείο” στην Αβέρωφ 

Κοζάνη 

Συνεταιριστικό Βιβλιοπωλείο Κοζάνης, Ρήγα Φεραίου 10 



Πού θα βρείτε την εφημερίδα 

ΕΡΓΑΤΙΚΗ ΠΑΛΗ 


Αθήνα 

Περίπτερα: Πλ. Κάνιγγος και σχεδόν σε όλα τα περίπτερα των Εξαρχείων. 

Βιβλιοπωλεία: “Εναλλακτικό Βιβλιοπωλείο” Θεμιστοκλέους 37, 

“Καινά Δαιμόνια” Σουλτάνη 8, “Εκτός των Τειχών” Γραβιάς 10-12. 

Θεσσαλονίκη 

Πολιτικό-Πολιτιστικό Στέκι "Ισκρα”: Αμύντα 12, ισόγειο 
Περίπτερα: Καμάρα, Αλεξάνδρου Σβώλου 39 
Βιβλιοπωλεία: “Το Κεντρί” Δημ. Γούναρη 22 (Ναυαρίνο) 

Κοζάνη 

Συνεταιριστικό Βιβλιοπωλείο Κοζάνης, Ρήγα Φεραίου 10 

Και στα κεντρικά πρακτορεία Αθηναϊκού τύπου σε όλη την Ελλάδα. 

Γίνε Συνδρομητής - Ενίσχυσε την ΕΡΓΑΤΙΚΗ ΠΑΛΗ 

Γράψτε μας στο ε-πταίΠ εΓ§αίΐΕΐρα1ΐ@οΜε.§Γ ή ταχυδρομήστε μας τα στοιχεία σας στην 
διεύθυνση Αγ. Κωσταντίνου 57, Τ.Κ. 104 37, Αθήνα. 

Ετήσια συνδρομή εσωτερικού 15 ευρώ - εξωτερικού 20 ευρώ. 


ΕΡΓΑΤΙΚΗ ΠΑΛΗ 

Μηνιαία εφημερίδα της Οργάνωσης Κομμουνιστών Διεθνιστών Ελλάδας 
Εκδίδεται από αστική μη κερδοσκοπική εταιρεία, Εκδότης: Σωφρόνης Παπαδόπουλος, Εκτύπωση: Κ. Φερέτος, Δερβενίων 30 
γραφεία: Αγ. Κωνσταντίνου 57, Τ.Κ. 10437, Αθήνα, τηλ. 210-5247227 - Κλεισούρας 4, Θεσσαλονίκη, τηλ. 2310-237938 

\ν\ν\ν.οΚ<ΐ6.§Γ, 6-ιηαίΙ: £Γ§αΙί1άρα1ί@ο1ςά6.§Γ 

Εργατική Πάλη 3 


- Η ΠΠΟΨΠ ΜΆΣ - 

Παραλήρημα της 
σαγκαβέρνησης 


Π ανηγυρίζει η συγκυβέρ¬ 
νηση της συμφοράς και 
της καταστροφής και μαζί 
της οι διάφοροι παπαγά¬ 
λοι των Μ Μ Εξαπάτησης για το «πρω¬ 
τογενές πλεόνασμα» και για τη μεγα¬ 
λύτερη αθλιότητα, το λεγόμενο «κοι¬ 
νωνικό μέρισμα», σκοπός του οποίου 
είναι η εξαγορά ψήφων. Μέχρι τώρα, 
το μεγαλύτερο έγκλημα των Σαμαρά- 
Βενιζέλου και όλων των μνημονιακών 
ήταν ο ισχυρισμός τους ότι «έσωσαν 
την χώρα». Οι νέοι ισχυρισμοί τους για 
το «πρωτογενές πλεόνασμα», για «επι- 
κειμένη ανάπτυξη», όπως και η τελευ¬ 
ταία τους πράξη, να δανειστούν περί¬ 
που 3 δις ευρώ, μ’ ένα πραγματικό επι¬ 
τόκιο γύρω στο 6,2% -και όχι 4,95%, 
όπως λένε οι απατεώνες- από τις 
«αγορές», είναι εγκλήματα του ίδιου 
μεγέθους. 

Η Απάτη 

Είναι λάθος να λέγεται μόνο ότι 
το «πρωτογενές πλεόνασμα» είναι λο¬ 
γιστικό γιατί το δημόσιο δεν πληρώ¬ 
νει τις οφειλές του κ.λπ. Κυριολεκτι¬ 
κά, αυτό το «πλεόνασμα» που παρου¬ 
σιάζει η συγκυβέρνηση είναι μια τερά¬ 
στια απάτη, που αμφισβητείται από τα 
ίδια τα στοιχεία της ΕΛΣΤΑΤ. Σύμφω¬ 
να με πρόσφατα (14/4/2014) στοιχεία 
της ΕΛΣΤΑΤ, το δημοσιονομικό έλ¬ 
λειμμα το 2013 εκτοξεύτηκε στο 12,7% 
του ΑΕΠ, που είναι χειρότερο από του 
2012 (8,9%) του ΑΕΠ, του 2011 (9,6%) 
και του 2010 (10,9%)! Όπως είναι γνω¬ 
στό, έστω κι αν κρύβεται επιμελώς από 
τους απατεώνες της συγκυβέρνησης, 
ενδεχόμενα και της Ε.Ε./Ευρωζώνης, 
αυτό το έλλειμμα οφείλεται κατά κύ¬ 
ριο λόγο στο τεράστιο ποσό των 19,2 
δις ευρώ που έδωσαν στις τράπεζες 
και στους τραπεζίτες για να μην κα- 
ταρρεύσουν. Είναι βέβαιο ότι αυτό το 
ποσό πρέπει να μετρηθεί στο έλλειμ¬ 
μα, εκτός αν για λόγους σκοπιμότητας 
(δίνουν εκατοντάδες δις στις τράπεζες 


και λιώνουν στη λιτότητα τους εργα¬ 
ζόμενους, για να μαζέψουν αυτά τα τε¬ 
ράστια ποσά) η Γιούροστατ δεν το συ- 
μπεριλάβει - και όχι μόνο στην ελλη¬ 
νική περίπτωση, αλλά σε όλη την Ε.Ε. 

Πέρα όμως απ’ αυτό, πως είναι δυ¬ 
νατόν μια οικονομία που βρίσκεται σε 
ύφεση 6 συνεχή χρόνια, όπου το ΑΕΠ 
μειώνεται διαρκώς, το δημόσιο χρέ¬ 
ος αυξάνει, παράλληλα να παρουσιά¬ 
ζει «πλεόνασμα», που μάλιστα θα συ¬ 
νεχιστεί αυξανόμενο και τα επόμενα 
χρόνια; Μάλλον πρόκειται για κάποιο 
«θαύμα» των απατεώνων Σαμαρά-Βε- 
νιζέλου και των ευρωπαίων ομολόγων 
τους, ενόψει των κρίσιμων ευρωεκλο¬ 
γών, ιδιαίτερα στη χώρα μας. Και σ’ 
αυτό το σημείο τα στοιχεία της ΕΛΤΑΤ 
είναι αποκαλυπτικά: Το ΑΕΠ ήταν το 
2009 στα 231 δις ευρώ, το 2010 κατρα¬ 
κύλησε στα 222 δις, το 2011 στα 208,5 
δις, το 2012 στα 193 δις, για να φτάσει 
το 2013 μόλις στα 182 δις, όπως ανα¬ 
κοίνωσε η ΕΛΣΤΑΤ και αναμένεται 
να επιβεβαιώσει στις 23/4 η Γιούρο¬ 
στατ. Δηλαδή, μέσα στα τέσσερα χρό¬ 
νια 2010-13 το ΑΕΠ μειώθηκε κατά 50 
δις και σε ποσοστό κατά 21%! Αν όμως 
ξεκινήσουμε από το 2008, όπου άρχισε 
η ύφεση, τότε το ΑΕΠ μειώθηκε κατά 
23,5%. 

Όσον αφορά το δημόσιο χρέος, αυ¬ 
ξάνεται διαρκώς, παρά τη φορολογι¬ 
κή αφαίμαξη, τις μειώσεις μισθών και 
συντάξεων, την καταστροφή της κοι¬ 
νωνικής ασφάλισης, την εμπορευ- 
ματοποίηση της υγείας και παιδείας, 
των δημόσιων αγαθών και υπηρεσι¬ 
ών, το ξεπούλημα της δημόσιας περι¬ 


ουσίας... τα περιβόητα «κουρέματα» 
του Βενιζέλου κ.λπ. Από 120%—130% 
του ΑΕΠ που ήταν το 2009, οπότε θε¬ 
ωρήθηκε «μη βιώσιμο» και μας έβα¬ 
λαν στο Μνημόνιο ο Γ. Παπανδρέου 
και οι «εταίροι» μας στην Ε.Ε., ανέβη¬ 
κε στο 148,3% το 2010, το 2011σκαρ- 
φάλωσε στο 170,3% (!), με το «κούρε¬ 
μα» (κατά 53%) το 2012 μειώθηκε προ¬ 
σωρινά στο 157,2% και στο τέλος του 
2013 έφτασε στο 175,1% του ΑΕΠ, πά¬ 
ντα σύμφωνα με την ΕΛΣΤΑΤ. 

Τα χειρότερα έρχονται... 

Όπως, πολύ εύστοχα, έγραψαν 
πρόσφατα οι «Φαϊνάνσιαλ Τάιμς»: «Η 
ελληνική οικονομία δεν είναι σε ύφε¬ 
ση. Δεν ανακάμπτει. Εχει καταρρεύ- 
σει»! Πράγματι, όταν από το 2008 οι 
επενδύσεις μειώθηκαν κατά 58,4%, 
όταν η πραγματική ανεργία βρίσκεται 
στο 30-32% (στους νέους πάνω από 
60%), όταν 3,5 εκ. εργάζονται για να 
θρέψουν 4,7 εκ. άνεργους και μη απα¬ 
σχολούμενους, όταν 2,3 εκ. νοικοκυ¬ 
ριά έχουν χρέη που δεν μπορούν ν’ 
αποπληρώσουν, όταν οι συντάξεις εί¬ 
ναι η κύρια πηγή εισοδήματος για το 
48,6% των οικογενειών, όταν πάνω 
από το 1/3 των συνανθρώπων ζει κάτω 
από το όριο της φτώχειας και ένα με¬ 
γάλο μέρος αυτών σε απόλυτη ένδεια 
(δεν έχει ούτε τα βασικά), τότε το πα¬ 
ραπάνω μικρό απόσπασμα των «Φα- 
ϊνάνσιαλ Ταιμς» είναι μάλλον αρκετά 
επιεικές. 

Για την κατάσταση και τις προοπτι¬ 
κές της ελληνικής οικονομίας, όλοι οι 
σοβαροί οικονομολόγοι και τα διεθνή 


ινστιτούτα κάνουν πολύ άσχημες προ¬ 
βλέψεις, όλοι και όλα μιλούν για την 
ανάγκη νέας δανειοδότησης μ’ ένα 
ποσό γύρω στα 50 δις ευρώ. Μόνο οι 
Σαμαράς-Βενιζέλος και οι ακροδεξι¬ 
ές τους ομάδες, συνεπικουρούμενοι 
από τους παπαγάλους των ΜΜΕ, το 
αρνούνται και φωνάζουν ότι δεν θα 
χρειαστούν νέα δάνεια και νέα μνημό¬ 
νια. Όχι γιατί το πιστεύουν, αλλά γιατί 
σκοπεύουν το νέο δάνειο και μνημόνιο 
να τα ονομάσουν κάπως αλλιώς - και 
κυρίως γιατί θέλουν να εξαπατήσουν 
τον ελληνικό λαό, ενόψει των κρίσιμων 
εκλογικών αναμετρήσεων του Μαΐ- 
ου. Η αλήθεια είναι ότι μετά τις εκλο¬ 
γές έρχονται νέα βάρβαρα μέτρα, το 3° 
Μνημόνιο ή όπως αλλιώς το ονομά¬ 
σουν (π.χ. μεσοπρόθεσμο ή... «χάρ¬ 
τη εξόδου απ’ τα μνημόνια»!), που θα 
χειροτερεύσουν ακόμη περισσότερο 
το βιοτικό επίπεδο των εργαζομένων, 
των φτωχών λαϊκών και της νεολαίας. 
Και μόνο η πραγματοποίηση της μνη- 
μονιακής δέσμευσης για «πρωτογενές 
πλεόνασμα» τα επόμενα χρόνια σημαί¬ 
νει νέα βάρβαρα μέτρα, ξεπούλημα της 
δημόσια περιουσίας, χάρισμα των τρα¬ 
πεζών στους χρεοκοπημένους τραπεζί¬ 
τες κ.λπ., δηλαδή εγκλήματα σε βάρος 
του ελληνικού λαού. 

Το παραλήρημα της συγκυβέρνη¬ 
σης, οι αθλιότητες του λεγάμενου «κοι¬ 
νωνικού μερίσματος», οι υποσχέσεις 
που κάθε μέρα εξαγγέλλονται από τον 
Σαμαρά κ.λπ., δείχνουν ότι οι δωσίλο¬ 
γοι μνημονιακοί αισθάνονται την αδυ¬ 
ναμία τους, ότι η εξουσία τους κινδυ¬ 
νεύει. Μπορούμε και πρέπει να συντρί¬ 
ψουμε τους υπηρέτες των συμφερό¬ 
ντων των καπιταλιστών, των τραπεζών 
και των κερδοσκόπων και με την οργά¬ 
νωση και τους αγώνες μας να βγού¬ 
με από τον ζουρλομανδύα της Ε.Ε. 
και του Ευρώ, ν’ ανοίξουμε το δρό¬ 
μο για μια Κυβέρνηση των Εργα¬ 
ζομένων, για το Σοσιαλισμό. 



Η ΚΗΠιτηΛιστική βαρβαρότητα... 

με την γλώσσα ίων αριθμών 


Η οικονομική ελίτ ανά τον κό¬ 
σμο όχι μόνο δεν είδε τον 
πλούτο της να μειώνεται αλλά 
κατόρθωσε-εν μέσω κρίσης- 
να υπερδιπλασιάσει την πε¬ 
ριουσία της τα τελευταία 5 χρόνια, σύμφω¬ 
να με έρευνα. Ο αριθμός των δισεκατομμυρι- 
ούχων παγκοσμίως έφθασε τον αριθμό ρεκόρ 
των 2.170 ατόμων, ενώ οι πλούσιοι Έλληνες 
αύξησαν την περιουσία τους κατά 20%, με 505 
απ’ αυτούς να έχουν περιουσία άνω των 30 εκ. 
ευρώ. Η έρευνα δείχνει ότι 810 άτομα έγιναν 
δισεκατομμυριούχοι από το 2009, όταν είχε 
ήδη ξεσπάσει η κρίση. Οι 2.170 δισεκατομμυ- 
ριούχοι είδαν τα συνολικά περιουσιακά στοι¬ 
χεία τους να έχουν υπερδιπλασιαστεί κατά την 
περασμένη 5ετία και ν’ αυξάνονται από 3,1 σε 
6,5 τρις δολάρια, ποσό αρκετό για να χρημα¬ 
τοδοτηθεί ο προϋπολογισμός των ΗΠΑ μέχρι 
το 2024 και μεγαλύτερο από το ΑΕΠ όλων των 
χωρών, εκτός των ΗΠΑ και της Ε.Ε. 


Η πίεση να ολοκληρωθούν έγκαιρα τα 
12 ποδοσφαιρικά στάδια στη Βραζι¬ 
λία για το Παγκόσμιο Κύπελλο Πο¬ 
δοσφαίρου τον Ιούνιο, μεταφράζε¬ 
ται σε εξοντωτικά ωράρια εργασί¬ 
ας - μέχρι και 18 ώρες -, αυξάνοντας τον κίνδυνο 
ατυχημάτων και θανάτων. Μέχρι στιγμής 9 εργάτες 
έχουν σκοτωθεί στα εργοτάξια, 7 σε ατυχήματα και 
2 από ανακοπή καρδιάς. Εν όψει του Μουντιάλ, επί¬ 
σης, οι δυνάμεις καταστολής εισέβαλαν στις φαβέλες 
με πρόσχημα την πρόληψη της εγκληματικότητας. 
Ακόμη επιχείρησαν να εκκενώσουν εγκαταλελειμμέ- 
να κτίρια στο Ρίο Ντε Τζανέιρο, σε έκταση που βρί¬ 
σκεται σε απόσταση λίγων χιλιομέτρων από το στά¬ 
διο όπου θα διεξαχθεί ο τελικός του Μουντιάλ. Εκεί 
είχαν βρει καταφύγιο περίπου 5.000 άποροι. Η έκτα¬ 
ση που είχε καταληφθεί ανήκει σε εταιρεία τηλεπικοι¬ 
νωνιών και τα αστικά δικαστήρια διέταξαν την απο¬ 
μάκρυνση των οικογενειών. Ακολούθησαν σφοδρές 
συγκρούσεις, με αποτέλεσμα τουλάχιστον 12 άτομα 
να τραυματιστούν, ανάμεσά τους και 3 παιδιά. 


Β οήθεια από τρίτους ή από φιλαν¬ 
θρωπικές οργανώσεις προκειμέ- 
νου να εξασφαλίσουν τροφή ανα¬ 
γκάστηκαν να ζητήσουν πάνω 
από 4 εκ. άνθρωποι το 2013 στην 
Ιταλία, ανακοίνωσε ο Γεωργικός Σύνδεσμος 
ΌοΙάίΓεΐΐί. Σε σχέση με το 2012, ο αριθμός αυ¬ 
τός ήταν αυξημένος κατά 10%, ενώ σε σύγκρι¬ 
ση με το 2010 η αύξησή του ξεπερνάει το 30%. 
Συνολικά 3,8 εκ. Ιταλοί και μετανάστες, κατά 
τη διάρκεια του 2013, μετέβησαν τουλάχιστον 
μια φορά σε οργανώσεις και συνδέσμους που 
διανέμουν πακέτα με τρόφιμα. Ιταλικά μέσα 
ενημέρωσης σημειώνουν ότι αυτός είναι ένας 
πιο «διακριτικός τρόπος» να ζητούν βοήθεια, 
που τους επιτρέπει να μη νιώθουν ότι χάνουν 
την αξιοπρέπειά τους. Ο Σύνδεσμος τόνισε ότι 
«λόγω της οικονομικής κρίσης και της μείω¬ 
σης της αγοραστικής δύναμης των πολιτών, η 
κατανάλωση τροφίμων μειώθηκε εντυπωσια¬ 
κά, επιστρέφοντας στο επίπεδο του 1981». 

Ελληνικού 

Όλα στο σιρυρί! 


ι Στέφανος Ιωαννίδης 



Η χρεοκοπία-κατάρρευση της ελληνικής 
οικονομίας έχει αναβαθμίσει την παλιά 
αποτυχημένη νεοφιλελεύθερη συντα¬ 
γή των ιδιωτικοποιήσεων σ’ ένα ακόμη 
πιο βιαστικό ξεπούλημα όλης της περιουσίας του ελ¬ 
ληνικού δημοσίου σε κάθε λογής «ημέτερους» ντό¬ 
πιους και ξένους «επενδυτές» έναντι πινακίου φα¬ 
κής. Η περίπτωση του Ελληνικού είναι χαρακτηρι¬ 
στική, για το πώς εννοούν την «ανάπτυξη» οι εντο- 
λοδόχοι της Τρόικας και των δανειστών, πώς εκλε¬ 
κτοί όμιλοι συμφερόντων πριμοδοτούνται εξόφθαλ¬ 
μα, την ίδια στιγμή που εκατομμύρια άνεργοι μάταια 
αναζητούν οποιαδήποτε εργασία, 30.000 συμπολίτες 
μας κοιμούνται στο δρόμο και αναζητούν «φαγητό» 
στα σκουπίδια. Είναι χαρακτηριστική των μεθόδων 
της συγκυβέρνησης, που δεν θα διστάσει να... μας 
πουλήσει όλους! 

Σκανδαλώδης Κούρσα για Εναν 

Το «φιλέτο» του Ελληνικού, μια έκταση 5.500 
στρεμμάτων που πολλοί χαρακτηρίζουν την καλύτε¬ 
ρη στην Ελλάδα και μια απ’ τις καλύτερες στην Ευ¬ 
ρώπη, κατέληξε στον Λάτση (Εαπκία ϋενείορπιεηΐ) 
με διαδικασίες το λιγότερο αδιαφανείς, που γέννη¬ 
σαν προβληματισμό και καταγγελίες ακόμη και με¬ 
ταξύ των αναφανδόν υπέρμαχων των ιδιωτικοποιή- 
σεων, κυρίως ως προς τα πραγματικά οφέλη του δη¬ 
μοσίου απ’ τη συναλλαγή. 

Τον Απρίλιο του 2012 φέρονται να είχαν εκδηλώ¬ 
σει ενδιαφέρον τουλάχιστον εννέα αγοραστές. Στη 
συνέχεια... έγιναν τέσσερις και, όταν έφτασε η ώρα 
της υποβολής δεσμευτικών προτάσεων, περιέργως 
απέμεινε μόνο ένας(!), η Επιηάει ϋενείορτηεηί, για 
λόγους που δεν γνωστοποιήθηκαν ποτέ. Απ’ όσα δι¬ 
αρρέουν, φαίνεται πολύ πιθανό ότι στην πορεία άλ¬ 
λαζαν κάποιοι από τους όρους του διαγωνισμού ή 
άλλα ζητήματα έμεναν σκοπίμως ασαφή, προκει- 
μένου να εξαναγκαστούν σε υπαναχώρηση οι υπό¬ 
λοιποι και να εξυπηρετηθεί η Εππκίπ. Σε κάθε περί¬ 
πτωση, φαίνεται περίεργο το πώς είναι δυνατόν να 
μην κατατέθηκε έστω και μια πρόταση μεγαλύτερης 
αξίας απ’ την πολύ μικρή -αν και... «βελτιωμένη»!- 
πρόταση του Λάτση. 

Με τα Λεφτά των Αλλων 

Φαίνεται επίσης ότι οι «ανεξάρτητοι σύμβου¬ 
λοι» του ΤΑΙΠΕΔ, οι τραπεζικοί όμιλοι Ωίίί^τοιιρ 
και Πειραιώς, ήταν ώρα να «εξοφλήσουν ένα γραμ¬ 
μάτιο» στο Λάτση (πρώην ιδιοκτήτη της ΕατοόαηΕ), 
σε αντιστάθμισμα της γιγάντωσης της Πειραιώς του 
Σάλλα (εξαγορά ΑίεΒαπΕ, ΜίΠεπίιιιη, ΟεπϊΕΐ και 
των ελληνικών τραπεζικών δραστηριοτήτων των 
τριών κυπριακών τραπεζών -Κύπρου, Λαϊκή, Ελ¬ 
ληνική- στο διάστημα από τον Ιούλιο 2012 ως τον 
Απρίλιο 2013). 

Σε κάθε περίπτωση, η Εωηάπ αγόρασε στις 31 
Μαρτίου το 100% της «Ελληνικό Α.Ε.» για μόλις 700 
εκ. ευρώ, το 33% των οποίων θα καταβάλλει άμεσα 
στο δημόσιο και τα υπόλοιπα σε δόσεις με... ορίζο¬ 
ντα δεκαετίας. Το αγόρασε δηλαδή προς... 127 ευρώ 
το τετραγωνικό μέτρο, με τον όρο (με πολλές επι¬ 
φυλάξεις για αν αυτό ισχύει επακριβώς) να αποδί¬ 
δει στο δημόσιο μελλοντικά μόλις το 30% των κερ¬ 
δών. Αυτά φαίνεται ικανοποίησαν τη συγκυβέρνη¬ 
ση, που δια στόματος του υφυπουργού Ανάπτυξης 


Μηταράκη είχε προηγουμένως δηλώσει ότι «η προ¬ 
σφορά πρέπει ν’ ανταποκρίνεται στην αξία της πα¬ 
ραχώρησης»! Όσον αφορά αυτή την τελευταία, δύο 
χρόνια πριν, η τότε κυβέρνηση επεδίωκε να πουλή¬ 
σει το Ελληνικό σε επενδυτές από το Κατάρ προς 5 
ως 7 δις ευρώ. Φαίνεται ότι στο μεσοδιάστημα η αξία 
του Ελληνικού έπεσε δέκα φορές... 

Ωστόσο, το τραγικό είναι ότι ακόμη και αυτά τα 
700 εκ. ευρώ τα έχουν εισπράξει ο Λάτσης και οι 
ομοίοι του πολλαπλάσια απ’ τον ελληνικό λαό, που 
τσακίζεται με μνημόνια για ν’ «ανακεφαλαιοποιού- 
νται» και να ταΐζονται διαρκώς με χρήμα οι κατά τα 
άλλα «θωρακισμένες» από την κρίση τράπεζες. Οι 
τελευταίες έχουν λάβει συνολικά -με τη μορφή χρή¬ 
ματος ή εγγυήσεων- πάνω από 210 δις ευρώ από 
το 2008. Ειδικά η ΕατοΒαηΕ, ανακεφαλαιοποιήθηκε 
πέρσι κατά 100% από το ελληνικό δημόσιο, με σχε¬ 
δόν 6 δις ευρώ! «Επένδυση» με τα λεφτά του ελλη¬ 
νικού λαού δηλαδή, με το δημόσιο να βγαίνει ζημιω¬ 
μένο απ’ όλες τις απόψεις. 

Ανάπτυξη για τους Πλούσιους, 

Μισθοί Πείνας για τους Υπόλοιπους 

Φυσικά, ο νέος ιδιοκτήτης υπόσχεται «λαγούς με 
πετραχείλια». Ο διευθύνων σύμβουλος της Εαπκίει, 
Οδυσσέας Αθανασίου, υποσχέθηκε για το Ελληνι¬ 
κό μέχρι και... ίδρυση έδρας κλασικών σπουδών με 
καθηγητές του Χάρβαρντ αλλά και... διεθνές ιατρικό 
κέντρο, που θα προσελκύσει στην πατρίδα τους έλ- 
ληνες γιατρούς του εξωτερικού! 

Πίσω απ τις φανφάρες για «ανάπτυξη του πάρ¬ 
κου» και του «παραλιακού μετώπου», «πρασίνισμα» 
της περιοχής, διέλευση τραμ, μερική υπογειοποίηση 
της παραλιακής λεωφόρου κ.λπ., βασικός στόχος εί¬ 
ναι να ανεγερθούν πανάκριβες κατοικίες, που θα 
αφορούν μόνο ντόπιους και ξένους καπιταλιστές και 
πλούσιους, καθώς και ακριβά εστιατόρια, ξενοδο¬ 
χεία, εμπορικά κέντρα και καζίνο, που θα εκμεταλ¬ 
λεύεται ο όμιλος και επίσης θα απευθύνονται μόνο 
στα υψηλά εισοδήματα. 

Σύμφωνα με τη Εαπιάπ, οι θέσεις εργασίας που 
θα δημιουργηθούν θα είναι 10.000 στην αρχή του 
έργου και θα καταλήξουν σύντομα στις 30.000 ή 
50.000. Πέρα από το αν αυτό ισχύει, θα πρόκειται 
στην πλειοψηφία για προσωρινές θέσεις εργασίας 
μέσω υπεργολαβιών, ενώ όταν το έργο ολοκληρω¬ 
θεί, η νεολαία της Αθήνας θα εργάζεται στην καλύ¬ 
τερη περίπτωση σε κάποιο καφέ ή εμπορικό κέντρο 
με τους γνωστούς μισθούς πείνας των 400 ευρώ (αν 
ισχύουν κι αυτοί ως τότε), ελαστικές σχέσεις εργασί¬ 
ας και εξοντωτικά ωράρια, που αρμόζουν στον «ανα¬ 
πτυξιακό» τουρισμό. 

Η χουντική συγκυβέρνηση ΝΔ-ΠΑΣΟΚ ολο¬ 
κλήρωσε άλλο ένα έγκλημα εις βάρος του ελληνικού 
λαού και υποθήκευσε για ακόμα μια φορά το μέλ¬ 
λον του. Ένα από τα πρώτα καθήκοντα μιας μελλο¬ 
ντικής κυβέρνησης των εργαζομένων, διατεθιμένης 
να συγκρουστεί με τη λογική του κέρδους και της 
ιδιωτικής «επένδυσης»-απάτης, θα είναι να επανα- 
κρατικοποιήσει όλη την περιουσία που ξεπουλήθη¬ 
κε στους ντόπιους και ξένους καπιταλιστές, να σχε¬ 
διάσει δημοκρατικά ένα πλάνο αξιοποίησής της, για 
την εξυπηρέτηση των αναγκών της πλειοψηφίας της 
κοινωνίας. 


επίκαιρη... 

Παραλύει ο «Αγιος Σάββας» 

Άγνωστο πως θα επιβιώσει το Αντικαρκινικό Ογκο- 
λογικό Νοσοκομείο Αθηνών «Άγιος Σάββας», όπου τον 
Απρίλιο μπήκαν σε διαθεσιμότητα 80 γιατροί, ενώ -όπως 
στα περισσότερα μεγάλα νοσοκομεία- υπήρχαν ήδη ση¬ 
μαντικές ελλείψεις προσωπικού και τα περιστατικά νοση¬ 
λείας συνεχώς αυξάνοντας. Με στοιχεία του υπουργείου 
Υγείας, οι νοσηλείες στο Ογκολογικό από 28.365 το 2009, 
έφτασαν τις 32.512 σε τρία χρόνια, που σημαίνει 84% πλη¬ 
ρότητα, με αποτέλεσμα να μη φτάνουν τα κρεβάτια και να 
καθυστερούν τα ραντεβού για χημειοθεραπείες. Το παθο- 
λογοανατομικό τμήμα εξυπηρετείται προσωρινά από άλλα 
νοσοκομεία της ίδιας Υγειονομική Περιφέρειας, ενώ γίνο¬ 
νται μόνο χειρουργεία που κρίνονται επείγοντα. 

«Φούρνος Λάμπρου»: προσαγωγές απολυμένων 

Στις 15/4, οι απολυμένοι (που είναι οχτώ), αποχωρήσα- 
ντες και εργαζόμενοι στο «Φούρνο του Άάμπρου» (Θεσ¬ 
σαλονίκη) μαζί με αλληλέγγυους έκαναν συγκέντρωση 
διαμαρτυρίας έξω από το κατάστημα στην Αγ. Δη μητρι¬ 
ού απαιτώντας τα δεδουλευμένα τους, που φτάνουν τα... 
100.000 ευρώ μόνο για τους 10 εργαζόμενους που κέρδι¬ 
σαν ασφαλιστικά μέτρα! Στη διάρκεια της συγκέντρωσης, 
τσιράκια της εργοδοσίας τους προπηλάκισαν και εμφανί¬ 
στηκε διμοιρία των ΜΑΤ/ΔΙΑΣ, που περικύκλωσαν τους 
συγκεντρωμένους, έλεγξαν στοιχεία και προσήγαγαν 3 ερ¬ 
γαζόμενους. Μετά από παρέμβαση αλληλέγγυων, αφέθη- 
καν ελεύθεροι. 

Οι χαμηλές τιμές του φούρνου προσελκύουν τη νεο¬ 
λαία, αλλά κρύβουν εργαζόμενους που δουλεύουν υπερε¬ 
ντατικά, με ελαστικά ωράρια που ξεπερνούν κατά πολύ το 
8ωρο, χωρίς ένσημα, επιδόματα αργίας, προσαυξήσεις νυ¬ 
χτερινής εργασίας και δώρα, χωρίς καν δικαίωμα καλοκαι¬ 
ρινής άδειας. 

Ξεπουλάνε και τον ΟΛΘ 

Τη διάθεση του 67% των μετοχών του Οργανισμού Αι- 
μένος Θεσσαλονίκης ανακοίνωσε το το ΤΑΙΠΕΔ, εγκρίνο- 
ντας την έναρξη της διαδικασίας πώλησης μέσω «διεθνούς 
διαγωνισμού». Η διαδικασία θα διεξαχθεί σε δύο φάσεις, 
με καταληκτική ημερομηνία εκδήλωσης ενδιαφέροντος 
την 5 η Ιουνίου. Το λιμάνι της Θεσσαλονίκης μετοχοποιή- 
θηκε το 2001. 

Η πώληση του ΟΛΘ συζητήθηκε και στο Δημοτικό 
Συμβούλιο της Θεσσαλονίκης, που τάχθηκε κατά της πώ¬ 
λησης του πλειοψηφικού πακέτου των μετοχών αλλά υπέρ 
της παραχώρησης μέρους των δραστηριοτήτων του. Οι ερ¬ 
γαζόμενοι του ΟΛΘ πραγματοποίησαν 3ωρη στάση εργα¬ 
σίας το μεσημέρι της Μεγάλης Τετάρτης, συγκέντρωση δι¬ 
αμαρτυρίας στην κεντρική προβλήτα και συνέντευξη τύ¬ 
που. 

«Στον αέρα» το 18 ΑΝΩ 

Αβέβαιο το μέλλον της δημόσιας μονάδας απεξάρτη¬ 
σης 18 ΑΝΩ, λόγω του σχεδιαζόμενου κλεισίματος του 
Ψυχιατρικού Νοσοκομείου Αττικής, όπου εντάσσεται δι¬ 
οικητικά. Η ψυχίατρος και επιστημονική υπεύθυνη του 18 
ΑΝΩ Κατερινά Μάτσα, δηλώνει ότι υπάρχει κίνδυνος πλή¬ 
ρους κατάρρευσης της μονάδας. Π.χ. για τις τοξικολογικές 
εξετάσεις, που είναι απαραίτητες για τη διαδικασία απεξάρ¬ 
τησης, το κονδύλι μειώθηκε στο 1/4 του αναγκαίου: χρειά¬ 
ζονταν 280.000 ευρώ τον χρόνο και δόθηκαν 50.000. Έτσι 
δεν μπορούν να γίνουν οι τοξικολογικές εξετάσεις, που εί¬ 
ναι από τις βασικότερες για την ορθή λειτουργία της μονά¬ 
δας. Επιπλέον, μπήκαν σε διαθεσιμότητα οι οδηγοί του 18 
ΑΝΩ, που έχουν προσληφθεί με ειδική προκήρυξη, έχουν 
ειδικά προσόντα και εκπαίδευση θεραπευτών. Με τις απο¬ 
λύσεις τους σταματάει αυτόματα και η «ψυχοεκπαιδευτι- 
κή δραστηριότητα», που προβλέπεται στη θεραπεία. Σημα¬ 
ντικές οι ελλείψεις και στους θεραπευτές: πολλοί συντα- 
ξιοδοτήθηκαν ή έφυγαν στο εξωτερικό, ενώ δεν έχει προ¬ 
κηρυχθεί αναπλήρωσή τους και όσοι έμειναν απειλούνται 
με διαθεσιμότητα. Το σχολείο της μονάδας υπολειτουργεί, 
υπάρχει ακόμη χάρη στις προσπάθειες εθελοντών καθηγη¬ 
τών. 

Ο διοικητής του ΨΝΑ δήλωσε πρόσφατα ότι επισπεύ¬ 
δεται το κλείσιμό του, χωρίς να πει τίποτα για την τύχη του 
18 ΑΝΩ, σπρώχνοντας τις οικογένειες των εξαρτημένων 
στους ιδιώτες. 

ΠΟΛΥΝΟΜΟΣΧΕΔΙΟ 

Νέα σφαγή δικαιωμάτων 


Σ τις 30/4 η συγκυβέρνηση 
ΝΔ-ΠΑΣΟΚ ψήφισε ακό¬ 
μη ένα πολυνομοσχέδιο, το ν. 
4254/2014, με νέες δυσμενείς 
αλλαγές σε εργασιακά και ασφαλιστικά δι¬ 
καιώματα. 

Για τα εργασιακά 

Α. Διευκολύνεται η χρησιμοποίηση από 
τους εργοδότες ενοικιαζόμενων - δηλαδή 
φθηνότερων και πιο υπάκουων- εργαζο¬ 
μένων, ακόμη και σε τομείς του Δημοσίου. 
Τροποποιούνται διατάξεις του ν. 4052/12 
για τις Εταιρείες Προσωρινής Απασχόλη¬ 
σης (ΕΠΑ), ώστε να δίνεται η δυνατότητα: 
α) σε εταιρείες που έχουν κάνει ομαδικές 
απολύσεις ή έχουν απολύσει συγκεκριμέ¬ 
νες ειδικότητες για οικονομικούς λόγους, 
μετά από χρονικό διάστημα 6 και 3 μηνών 
αντίστοιχα (το μισό σε σχέση με πριν), να 
προσλάβουν ενοικιαζόμενους, μέσω των 
ΕΠΑ και β) σε εργολάβους δημοσίων έρ¬ 
γων να προσλάβουν μέσω των ΕΠΑ εργα¬ 
τοτεχνίτες οικοδόμους (πριν δεν είχαν τέ¬ 
τοια δυνατότητα). Αυτές οι διατάξεις στο¬ 
χεύουν επίσης στην πλήρη απελευθέρωση 
των ομαδικών απολύσεων. 

Β. Μειώνονται οι τριετίες/χρονοεπιδόμα- 
τα στο μισό, όταν προσλαμβάνονται μα¬ 
κροχρόνια άνεργοι (πάνω από 12 μήνες) 
άνω των 25 ετών. Αυτή η ρύθμιση, που αρ¬ 
χικά θα ισχύει μέχρι το 2017, είναι ένα τε¬ 
ράστιο βήμα για τη μείωση των αντίστοι¬ 
χων προσαυξήσεων των υπαλλήλων στα 
επίπεδα των εργατοτεχνιτών, για την πλή¬ 
ρη κατάργηση όλων των τριετιών ή χρονο- 
επιδομάτων και για την παραπέρα μείωση 
του κατώτατου μισθού. 

Γ. Περιλαμβάνονται διατάξεις για την ακό¬ 
μη μεγαλύτερη απελευθέρωση λειτουργί¬ 
ας των καταστημάτων τις Κυριακές καθώς 
και για την κατάργηση των εργασιακών δι¬ 


καιωμάτων των ιδιωτικών εκπαιδευτικών. 

Για τα ασφαλιστικά/προνοιακά 

Καταργούνται από 1-7-2014 οι εργοδοτι- 
κές (2,9%) και οι εργατικές (1%) εισφορές 
υπέρ ΟΑΕΔ, με αποτέλεσμα την κατάργη¬ 
ση αντίστοιχων επιδομάτων του ΟΑΕΔ. 
Έτσι καταργούνται: α) τα οικογενειακά 
επιδόματα για περίπου 300.000 οικογέ¬ 
νειες και εργαζόμενους που δεν τα έπαιρ¬ 
ναν μέσω συλλογικών συμβάσεων, β) επι¬ 
δόματα προς στρατευμένους και επιδόμα¬ 
τα τοκετού και λοχείας! Μόνο για το 2014 
και μόνο για τα οικογενειακά επιδόματα 
και επιδόματα τέκνων, προβλέπεται η κα¬ 
ταβολή του μισού ποσού. Αυτές οι περι¬ 
κοπές, που γίνονται στο όνομα της μείω¬ 
σης του κόστους εργασίας και της αύξη¬ 
σης της ανταγωνιστικότητας των επιχει¬ 
ρήσεων, πέρα από αναποτελεσματικές, εί¬ 
ναι βαθύτατα φασιστικές και ρατσιστικές 
απέναντι στους εργαζόμενους και μάλιστα 
στα πιο απροστάτευτα και αδύναμα στρώ¬ 
ματα. Επιπλέον, προετοιμάζεται η κατάρ¬ 
γηση του δημόσιου ΟΑΕΔ, δηλαδή η ιδι¬ 
ωτικοποίηση της μαθητείας και της ανα¬ 
ζήτησης/εύρεσης εργασίας (ιδιωτικά ΙΕΚ, 
εταιρείες ενοικίασης εργαζομένων κ.λπ.). 

Για τα ασφαλιστικά/συνταξιοδοτικά 

Α. Ο ΟΠΑΔ (κλάδος υγείας δημοσίου) 
εντάσσεται στο ΙΚΑ-ΕΤΑΜ, με δημιουρ¬ 
γία, μέσα στο ΙΚΑ-ΕΤΑΜ, δύο τομέων με 
λογιστική και οικονομική αυτοτέλεια (Δη¬ 
μοσίου και Δημοτικών Υπαλλήλων). Έτσι, 
προωθείται περαιτέρω η δημιουργία ενός 
Ταμείου Υγείας για όλους, με αποτέλεσμα 
την ενοποίηση των παροχών προς τα κάτω 
και τον «εξορθολογισμό» του κόστους λει¬ 
τουργίας του, με απολύσεις, αλλαγές εργα¬ 
σιακών σχέσεων και μειώσεις μισθών και 
δικαιωμάτων των εργαζομένων σε αυτό. 


Β. Καταργούνται, από 1-1-2015, αρκετές 
δεκάδες έμμεσες εισφορές-φόροι που κα¬ 
ταβάλλονταν από τρίτους υπέρ διάφορων 
ασφαλιστικών οργανισμών. Αυτό πλα¬ 
σάρεται από τη συγκυβέρνηση ως απε¬ 
λευθέρωση του κοινωνικού συνόλου από 
αυτούς τους φόρους, όμως αποκλειστι¬ 
κά υπεύθυνοι για αυτούς είναι όλες οι κυ¬ 
βερνήσεις ΝΔ, ΠΑΣΟΚ και των πολιτικών 
προγόνων τους. Αυτές είναι οι αποκλειστι¬ 
κοί υπεύθυνοι για την οικονομική και κοι¬ 
νωνική καταστροφή της χώρας, ενώ τώρα 
δίνουν ένα θανάσιμο χτύπημα στο ασφα¬ 
λιστικό σύστημα, με την πλήρη κατάργη¬ 
ση αυτών των κοινωνικών πόρων, χωρίς 
καμία εγγύηση για την κοινωνική προστα¬ 
σία, τις συντάξεις και τις παροχές των Τα¬ 
μείων, τα οποία θα χάσουν περίπου 1,7 με 
2 δις ευρώ. Μαζί με τη μείωση της κρατι- 
κής χρηματοδότησης κατά 2 δις το 2014, 
τα περίπου 10 δις που χάνει ετησίως το 
ασφαλιστικό σύστημα λόγω ανεργίας, μεί¬ 
ωσης μισθών, μνημονιακών πολιτικών και 
τα 8 δις ετησίως από την εισφοροδιαφυγή, 
τα Ταμεία οδηγούνται ταχύτατα στη χρε¬ 
οκοπία. 

Γ. Από 1-7-2014, στο Ενιαίο Ταμείο Επι¬ 
κουρικής Ασφάλισης (ΕΤΕΑ Κ το ενι¬ 
αίο Ταμείο που δημιουργήθηκε με το ν. 
4052/2012, απορροφώντας όλα σχεδόν τα 
μέχρι τότε υπάρχοντα επικουρικά Ταμεία) 
αλλά και σε όσα επικουρικά Ταμεία είχαν 
μείνει απ’ έξω (στους ένστολους και στα 
ασφαλιστικά ταμεία ευθύνης, υπουργείο 
Άμυνας κ.α.) επιβάλλονται «αναδιαρθρώ¬ 
σεις», δηλαδή μειώσεις συντάξεων στους 
ήδη συνταξιούχους (επιπλέον των μέ¬ 
χρι τώρα μειώσεων) εξαιτίας των... μελε¬ 
τών βιωσιμότητας των Ταμείων. Με βάση 
τον αντιασφαλιστικό νόμο Λοβέρδου του 
2010 αλλά και τον ν. 4052/2012, κυρίαρχο 
κριτήριο για τις όποιες παροχές και συντά¬ 
ξεις είναι η κατάσταση των οικονομικών 


Π ερισσότεροι από 5.000 εργα¬ 
ζόμενοι, άνεργοι και μεγά¬ 
λες αντιπροσωπείες συλλό¬ 
γων φαρμακοποιών απ’ όλη 
την Ελλάδα συμμετείχαν στην κυριακάτι¬ 
κη βραδινή συγκέντρωση στις 30 Μαρτί¬ 
ου, ημέρα ψήφισης του βάρβαρου πολυ- 
νομοσχεδίου της κοινοβουλευτικής χού¬ 
ντας ΝΔ-ΠΑΣΟΚ, που κάλεσε η ΑΔΕ- 
ΔΥ, ο ΣΥΡΙΖΑ και άλλοι φορείς. Στη συ¬ 
γκέντρωση υπήρχαν πανό από τους φαρ¬ 
μακευτικούς συλλόγους Αττικής, Πιερί¬ 
ας, Λακωνίας, Μαγνησίας και Θεσσαλο¬ 
νίκης, από τον Σύλλογο Εργαζομένων 
Ιντρακόμ, σχολικοί φύλακες, Σωματείο 
Μισθωτών Τεχνικών, ΠΟΣΠΕΡΤ, εργα¬ 
ζόμενοι ΒΟΜ, Συντονισμός ενάντια στα 
κλεισίματα, Συντονισμός Νοσοκομείων, 
ΑΝΤΑΡΣΥΑ, ΟΚΔΕ, ΚΕΕΡΦΑ, Αριστε¬ 
ρή Αντι-ιμπεριαλιστική Συνεργασία, Νε¬ 
ολαία ΣΥΡΙΖΑ. Έξω από τη Βουλή υπήρ¬ 
χαν ομιλητές από συνδικαλιστές διαφό¬ 
ρων κλάδων, νοσοκομεία, καθαρίστριες 
κ.α. 

Τ ο βράδυ της Τρίτης 1 η Απριλί¬ 
ου, συνδικάτα και πολιτικοί ορ¬ 
γανώσεις κάλεσαν σε συγκε¬ 
ντρώσεις ενάντια στους υπουρ¬ 
γούς Οικονομικών της Ε.Ε., που συνεδρί¬ 
αζαν στο Ζάππειο για να συζητήσουν και 
άλλα βάρβαρα μέτρα (πέρα από το Πο¬ 
λυνομοσχέδιο, που είχε ψηφιστεί δύο μέ¬ 


ρες πριν) ενάντια στους εργαζόμενους 
και την νεολαία. Η χουντική συγκυβέρ¬ 
νηση ΝΔ-ΠΑΣΟΚ επέβαλε για μια ακό¬ 
μη φορά τη δικτατορία των συμμορι¬ 
ών ΜΑΤ-ΔΙΑΣ-ΔΕΛΤΑ στο κέντρο της 
Αθήνας και απαγόρευσε τις πορείες και 
τις συγκεντρώσεις. Παρόλα αυτά, τρεις 
συγκεντρώσεις πραγματοποιήθηκαν στο 
κέντρο της Αθήνας. Στα Προπύλαια συ¬ 
γκεντρώθηκαν περίπου 1.500 εργαζόμε¬ 
νοι, άνεργοι και φοιτητές Πήραν μέρος 
με τα πανό τους: ΑΝΤΑΡΣΥΑ, Σωμα¬ 
τείο Μισθωτών Τεχνικών, Σύλλογος Βι- 
βλίου-Χάρτου, φοιτητικοί Σύλλογοι Αθή¬ 
νας, Σχέδιο Β, ΟΚΔΕ, πολιτικοί πρόσφυ¬ 
γες Τουρκίας-Κουρδιστάν, ΕΕΚ, Ροσινά- 
ντε, Αντίσταση στους χώρους δουλειάς 
και Συνέλευση Αναρχικών. Η πορεία ξεκί¬ 
νησε λίγο μετά τις 7μμ προς την πλατεία 
Κλαυθμώνος, που πραγματοποιήθηκε η 
δεύτερη συγκέντρωση, που είχε καλέσει η 
ΑΔΕΔΥ με περίπου 1.500 εργαζόμενους, 
απολυμένους και σε διαθεσιμότητα. Με¬ 
ταξύ των ομιλητών ήταν αντιπρόσωποι 
των απολυμένων καθαριστριών, των σχο¬ 
λικών φυλάκων και της Ένωσης Μετανα¬ 
στών. Συγκροτήθηκε πορεία με επικεφα¬ 
λής το πανό της ΑΔΕΔΥ, επίσης από Νε¬ 
ολαία ΣΥΡΙΖΑ, Εργατικό Κέντρο Αθή¬ 
νας, καθαρίστριες του υπουργείου Οικο¬ 
νομικών, ΠΟΣΠΕΡΤ, ΣΕΚ, ΜΕΤΑ, Δί¬ 
κτυο Πολιτικών και Κοινωνικών Δικαι¬ 
ωμάτων, ΔΕΑ κ.α. Η τρίτη συγκέντρω¬ 


ση έγινε στην Ομόνοια από το ΠΑΜΕ, 
με περίπου 1.500 εργαζόμενους. Στις 
7:30 μμ, η πορεία της ΑΔΕΔΥ στη Στα¬ 
δίου έφτασε μπροστά στο Εθνικό Ιστο¬ 
ρικό Μουσείο. Στο ύψος της οδού Αμερι¬ 
κής οι κλούβες και διμοιρίες των ΜΑΤ εί¬ 
χαν κλείσει το δρόμο, ενώ υπήρχαν διμοι¬ 
ρίες πίσω από το Μουσείο και στους δι¬ 
πλανούς κάθετους δρόμους. Μετά από 
«διαπραγματεύσεις» με την Αστυνομία, 
το μπροστινό κομμάτι της πορείας της 
ΑΔΕΔΥ, μαζί με τον ΣΥΡΙΖΑ, αποχώρησε 
από την οδό Ομήρου. Οι λεωφόροι Πανε¬ 
πιστημίου, Ακαδημίας και Σόλωνος ήταν 
κι αυτοί μπλοκαρισμένοι από τα ΜΑΤ και 
δεν άφηναν να πλησιάσει στο Σύνταγ¬ 
μα κανείς. Η πορεία που ξεκίνησε από 
τα Προπύλαια, με μπροστά τα πανό της 
ΑΝΤΑΡΣΥΑ και των φοιτητικών συλλό¬ 
γων, προχώρησε προς τις διμοιρίες των 
ΜΑΤ, που έκλειναν τον δρόμο μπροστά 
από τις κλούβες. Τότε τα ΜΑΤ έριξαν δα- 
κρυγόνα και χημικά καθώς και χειροβομ¬ 
βίδες κρότου λάμψης, οπότε οι διαδηλω¬ 
τές υποχώρησαν συγκροτημένα παραμέ- 
νοντας στην οδό Σταδίου και μετά από 15 
λεπτά αποχώρησαν προς τα Προπύλαια. 
Μετά το τέλος της πορείας, στην οδό Πα¬ 
νεπιστημίου γύρω στα 30 μηχανάκια της 
ομάδας ΔΕΛΤΑ επιτέθηκαν σε σκόρπιους 
διαδηλωτές που είχαν απομείνει, χτυπώ¬ 
ντας με γκλόμπ όποιον ήταν στο δρόμο 
τους. 



των Ταμείων με βάση μελέτες βιωσιμότη¬ 
τας, καθώς και η γενικότερη δημοσιονομι¬ 
κή κατάσταση της χώρας. Οι περικοπές θα 
εφαρμοστούν με απλές αποφάσεις των δι¬ 
οικήσεων των Ταμείων. 

Από 1-1-2015, σε όλα τα επικουρικά Τα¬ 
μεία, καταργείται ο κοινωνικός χαρακτή¬ 
ρας της Επικουρικής Ασφάλισης/Σύντα¬ 
ξης (στην οποία το κράτος ποτέ δεν έδωσε 
μία) και επιβάλλεται η λεγάμενη κεφαλαι- 
οποιητική μέθοδος. Η επικουρική σύνταξη 
θα υπολογίζεται με βάση τις εισφορές που 
θα έχει βάλει ο ασφαλισμένος στον ατομι¬ 
κό του λογαριασμό, σε όλο τον ασφαλιστι¬ 
κό του βίο, από 1-1-2015 και μετά. Δηλα¬ 
δή, στο εξής δεν θα υπάρχει κοινός κου¬ 
μπαράς, ούτε κατώτατα όρια συντάξεων 
κ.λπ., αλλά μόνο ατομικός κουμπαράς 
για κάθε ασφαλισμένο (με συντάξεις που 
θα ξεκινούν από 1 ευρώ). 

Πέρα από τα παραπάνω, που οδηγούν σε 
άμεσες μειώσεις 20%-25% για όλες (υπάρ- 
χουσες και μελλοντικές) τις επικουρι¬ 
κές συντάξεις, ή και στον μηδενισμό τους, 
υπάρχει πλέον, από το 2015, ορατός κίνδυ¬ 
νος χρεοκοπίας των επικουρικών Ταμεί¬ 
ων αλλά και του ασφαλιστικού συστήμα¬ 
τος γενικότερα, λόγω της κατάργησης των 
κοινωνικών πόρων. 

■ Τηλέμαχος Λάχανης 


Π ερίπου 15.000 εργαζόμενοι 
και φοιτητές συμμετείχαν 
στην 24ωρη Γενική Απεργία 
των ΓΣΕΕ και ΑΔΕΔΥ στις 
9 Απρίλη στο κέντρο της Αθήνας, με συ¬ 
γκεντρώσεις που διοργάνωσαν το ΠΑΜΕ 
στην Ομόνοια, οι ΓΣΕΕ-ΑΔΕΔΥ και ο 
ΣΥΡΙΖΑ στην πλατεία Κλαυθμώνος, η 
ΟΛΜΕ κ.α. στο Αρχαιολογικό Μουσείο. 
Στην πορεία που ξεκίνησε από την πλ. 
Κλαυθμώνος με κατεύθυνση τη Βουλή 
πήραν μέρος τα συνδικάτα του Δημοσίου 
Τομέα, οι απολυμένες καθαρίστριες του 
υπ. Οικονομικών, νοσοκομειακοί κ.α. Στις 
11:30, ξεκίνησε η πορεία των συγκεντρω¬ 
μένων στο Αρχαιολογικό Μουσείο με επι¬ 
κεφαλής το πανό της Συντονιστικής Επι¬ 
τροπής Καθηγητών σε διαθεσιμότητα της 
ΟΛΜΕ, καθηγητών φροντιστηρίων, Β' 
και Γ' ΕΛΜΕ Αθήνας, οι καθηγητές ιδι¬ 
ωτικών σχολείων. Στην πορεία συμμετεί¬ 
χαν επίσης με τα πανό τους σωματεία και 
συλλογικότητες όπως: ΑΣΕ-ΟΤΕ, Σύλ¬ 
λογος Βιβλίου Χάρτου, Σύλλογος Μετα¬ 
φραστών Διορθωτών, Σωματείο Βάσης 
Ανέργων, Σωματείο Μισθωτών Τεχνικών, 
Σωματείο Μαγείρων, Ροσινάντε, Ανοιχτή 
Συνέλευση Περιστεριού, σύλλογοι φοιτη¬ 
τών Πολυτεχνείου. 

Γ. Μη 

Φοιτητικές Εκλογές 

Να γίνουν «σφαλιάρα» στη συγκυβέρνηση 


Ο ι φετινές φοιτητικές εκλο¬ 
γές, που έχουν οριστεί για 
τις 7 Μαΐου, βρίσκονται 
κατά κάποιο τρόπο στη σκιά 
των αυτοδιοικητικών εκλογών και των 
ευρωεκλογών. 

Οι βαθιές πολιτικές αλλαγές και ανα¬ 
τροπές που έχουν συμβεί σε επίπεδο αγώ¬ 
νων, κοινωνίας, αλλά και στις βουλευτι¬ 
κές εκλογές του 2012, είναι αλήθεια ότι 
δεν έχουν αποτυπωθεί ικανοποιητικά 
στους φοιτητικούς συλλόγους. Η ΔΑΠ 
καταφέρνει λίγο-πολύ να διατηρείται, 
έστω σε εκλογικό επίπεδο, ενώ η άνοδος 
των παρατάξεων της αριστεράς δεν πλη¬ 
σιάζει την αντίστοιχη των βουλευτικών 
εκλογών ή τουλάχιστον τη δυναμική των 
τελευταίων. 

Το φοιτητικό κίνημα έχει να αντιμε¬ 
τωπίσει δύο γιγαντιαία προβλήματα: 

Α) Την καθ’ αυτή διάλυση των Πανεπι¬ 
στημίων. Μετά τον πρώτο γύρο απολύ¬ 
σεων διοικητικών υπαλλήλων, που έχουν 
ήδη δημιουργήσει σημαντικά προβλή¬ 
ματα στη λειτουργία των σχολών, η κυ¬ 
βέρνηση επανέρχεται με ακόμα πιο σκλη¬ 
ρά μέτρα. Μετά τις δηλώσεις Αρβανιτό- 
πουλου για 180.000 διαγραφές «αιώνιων» 
φοιτητών, ο ΟΟΣΑ έσπευσε να προτείνει 
ένα «ισοδύναμο»: την επιβολή ποινής με 
τη μορφή διδάκτρων σε όσους φοιτητές 
καθυστερούν να τελειώσουν τις σπουδές 
τους. Αυτό αποτελεί μόνο το πρώτο βήμα 
για την καθιέρωση διδάκτρων για όλους 
τους φοιτητές (και γιατί όχι και σε όλες 
τις βαθμίδες της εκπαίδευσης), προκει- 
μένου να απαλλαγεί το κράτος από τον 
«βραχνά» της χρηματοδότησης της δη¬ 
μόσιας εκπαίδευσης, η οποία αποτελεί 
ένα περιττό και δυσβάσταχτο έξοδο για 
τον χρεοκοπημένο ελληνικό καπιταλι¬ 
σμό. Στόχος τους είναι η μετατροπή του 
πανεπιστημίου σε ένα ίάκΐ-ΐταοΐί διδασκα¬ 
λείο, όπου ο φοιτητής-πελάτης θα αγο¬ 


Μ ε απόφαση του υπουρ¬ 
γείου Παιδείας, για 
τους μαθητές 500 σχο¬ 
λείων που πραγματο¬ 
ποίησαν κατάληψη έως και τρεις μέ¬ 
ρες, οι διακοπές του Πάσχα θα έχουν 
μικρότερη διάρκεια, με πρόφαση την 
αναπλήρωση των «χαμένων» ωρών. 
Κάτι τέτοιο φυσικά είναι ανυπόστατο, 
μιας και το υπουργείο δεν έδειξε κα¬ 
μιά ευαισθησία όταν χάναμε ώρες μα¬ 
θημάτων λόγω της έλλειψης καθηγη¬ 
τών ή όταν χιλιάδες μαθητές ΕΠΑ.Λ. 
αδυνατούσαν να συνεχίσουν τη φοί¬ 
τησή τους λόγω του κλεισίματος ειδι¬ 
κοτήτων. 

Το υπουργείο υποστηρίζει ότι «οι 
παράνομες πράξεις έχουν συνέπει¬ 
ες και τιμωρίες», όταν όμως η συγκυ¬ 
βέρνηση Σαμαρά καταπατά κάθε έν¬ 
νοια δικαιώματος, κηρύσσοντας κάθε 
απεργία παράνομη, επιστρατεύοντας 
τους απεργούς, χτυπώντας κάθε δια¬ 
δήλωση με τα ΜΑΤ, καταδικάζοντας 
τη νεολαία σε 60% ανεργία, τότε το 


ράζει μαθήματα, προγράμματα σπουδών 
και «καταρτίσεις», ανάλογα με το πορ¬ 
τοφόλι του. Ταυτόχρονα, «αετονύχηδες» 
επιχειρηματίες αγοράζουν όσο-όσο τα 
«φιλέτα» των πανεπιστημίων (π.χ. φοιτη¬ 
τική λέσχη του ΑΠΘ). Είναι καθημερινός 
ο κίνδυνος του «ξαφνικού θανάτου», κα¬ 
θώς λόγω της υποχρηματοδότησης αρκε¬ 
τές σχολές θα είναι μεν τυπικά ανοιχτές 
αλλά δεν θα λειτουργούν. 

Β) Την έλλειψη οποιασδήποτε προοπτι¬ 
κής για τη νεολαία. Η επίσημη ανεργία 
στους νέους έχει ξεπεράσει το 60%, με 
συνεχώς αυξητικές τάσεις. Η ελαστική, 
μαύρη εργασία αποτελεί σχεδόν τη μόνη 
μορφή απασχόλησης, ενώ κάθε είδους 
εργασιακό δικαίωμα καταπατείται καθη¬ 
μερινά, αφού το μόνο δίκιο που αναγνω¬ 
ρίζεται είναι αυτό του εργοδότη. Αυτή η 
κατάσταση συμπληρώνεται από μια πρω¬ 
τοφανή καταστρατήγηση των δημοκρα¬ 
τικών δικαιωμάτων και ελευθεριών, από 
ένα κράτος «έκτακτης ανάγκης» και μια 
ακήρυχτη δικτατορία με κοινοβουλευτι¬ 
κό μανδύα. Όλα αυτά συνιστούν ένα σύ¬ 
νολο τρομαχτικών ταπεινώσεων για τη 
νεολαία, στις οποίες η τελευταία καλείται 
άμεσα να απαντήσει και μάλιστα με τον 
πλέον αποτελεσματικό τρόπο. 

Η σε έναν βαθμό πραγματική και σε 
έναν άλλο φαινομενική αδράνεια του 
φοιτητικού κινήματος δεν είναι ανεξήγη¬ 
τη, αντίθετα οφείλεται αφενός στο μέγε¬ 
θος της επίθεσης, αφετέρου στις αδυνα¬ 
μίες των παρατάξεων και ειδικότερα αυ¬ 
τών της αριστεράς και της άκρας αριστε- 
ράς. 

Το φοιτητικό κίνημα δεν μπορεί πλέ¬ 
ον να αντιμετωπίσει την επίθεση — ούτε 
καν σε στοιχειώδες επίπεδο — με τα πα¬ 
λιά «εργαλεία» του. Χρειάζεται ένα σχέ¬ 
διο αγώνων: 

α) Για τη λυσσασμένη υπεράσπιση του 
δικαιώματος στη δημόσια παιδεία. Από 


υπουργείο Παιδείας δεν θεωρεί ότι 
υπάρχει κάτι «παράνομο που θα πρέ¬ 
πει να τιμωρηθεί». 

Ως μαθητές αρνούμαστε να δε¬ 
χτούμε αυτή την απόφαση, γιατί οι 
καταλήψεις μας ούτε παράνομες ήταν 
και, το σημαντικότερο, ούτε άδικες. 
Ήταν ο αποτελεσματικότερος τρόπος 
δίκαιου αγώνα για την ανατροπή του 
«Νέου Λυκείου», που θα πετάξει έξω 
από τα σχολεία χιλιάδες μαθητές και 
καθηγητές και στηρίζει άμεσα την ιδι¬ 
ωτικοποίηση της παιδείας, μιας και 
οι μαθητές των ΕΠΑ.Λ. θα πρέπει να 
φοιτήσουν σε ιδιωτικά ΙΕΚ, ενώ οι μα¬ 
θητές των ΓΕΛ θα χρειαστούν πολλές 
χιλιάδες ευρώ για να ανταπεξέλθουν 
στις ατελείωτες εξετάσεις και να τε¬ 
λειώσουν το Λύκειο (πόσο μάλλον να 
περάσουν στο πανεπιστήμιο). Αυτή η 
απόφαση πάρθηκε με μοναδικό σκο¬ 
πό να μας τρομοκρατήσει, ώστε να 
μην τολμήσουμε να κινητοποιηθούμε 
και να προχωρήσουμε σε καταλήψεις, 
ανεξάρτητα από το πόσο μεγάλα προ¬ 


τα φαινομενικά «απλά», όπως η διατή¬ 
ρηση παροχών όπως οι λέσχες, οι εστίες, 
τα δωρεάν βιβλία κ.λπ. μέχρι του να μην 
μπουν δίδακτρα σε καμιά σχολή, να μη γί¬ 
νει καμιά διαγραφή φοιτητή, να μην απο¬ 
λυθεί κανένας εργαζόμενος, να μην κλεί¬ 
σει καμιά σχολή ή τμήμα. Χρησιμοποιώ¬ 
ντας τις καλύτερες μορφές αυτοοργάνω¬ 
σης (συνελεύσεις, συντονιστικά, αλλά και 
επιτροπές/πρωτοβουλίες αγώνα για κάθε 
επιμέρους ζήτημα) και τις πιο δυναμικές 
μορφές πάλης (καταλήψεις, αποκλεισμοί 
δρόμων, δημοσίων κτηρίων κ.λπ.). 
β) Για τη σύνδεση αυτής της πάλης με 
τα κεντρικά προβλήματα της κοινωνί¬ 
ας, που είναι και τα κύρια προβλήμα¬ 
τα των φοιτητών, τη φτώχεια, την ανερ¬ 
γία, την καταπάτηση των δημοκρατι¬ 
κών δικαιωμάτων κ.α. Για την ανατροπή 
της νέας χούντας κυβέρνησης-τρόικας. 
Για την επιβολή ενός προγράμματος σω¬ 
τηρίας των εργαζομένων και της νεολαί¬ 
ας, του οποίου οι βασικοί άξονες (δια¬ 
γραφή του χρέους, έξοδος από ευρώ και 
ΕΕ, εθνικοποιήσεις και εργατικός έλεγ¬ 
χος στους βασικούς τομείς της οικονομί¬ 
ας) δεν μπορούν να πραγματοποιηθούν 
παρά μόνο από μια Επαναστατική Κυβέρ¬ 
νηση των Εργαζομένων, που θα στηρίζε¬ 
ται στην άνοδο των αγώνων και σε όργα¬ 
να αυτοοργάνωσης της νεολαίας και των 
εργαζομένων. 

Για να εφαρμοστεί αυτό το σχέδιο εί¬ 
ναι όσο ποτέ απαραίτητη μια πολιτική 
ανασύνθεση του φοιτητικού κινήματος, 
μια αλλαγή των συσχετισμών προς όφε¬ 
λος των επαναστατικών δυνάμεων: 

— Οφείλουμε να συμβάλουμε όσο μπο¬ 
ρούμε στη διάλυση της ΔΑΠ και της 
ΠΑΣΠ. Ακόμα και μία ψήφος σε αυτές 
σημαίνει στήριξη στη συμμορία του Σα¬ 
μαρά να συνεχίσει το καταστροφικό της 
έργο, σημαίνει ότι ψηφίζουμε δίδακτρα 
και διαγραφές. Η συγκυβέρνηση πρέπει 


βλήματα έχουν τα σχολεία μας και οι 
ζωές μας. 

Δεν μπορούμε να επιτρέψουμε σε 
αυτούς που καταστρέφουν την παι¬ 
δεία να μας αφαιρούν τα δικαιώμα- 
τά μας με χουντικές αποφάσεις «προς 
γνώσιν και συμμόρφωσιν». Πρέπει να 
απαντήσουμε όσο πιο αποφασιστικά 
γίνεται. Η κυβέρνηση, που νομίζει ότι 
μπορεί να διαλύει τα σχολεία και μετά 
να κατηγορεί εμάς, βάζοντάς μας εκ¬ 
δικητικά παραπάνω μαθήματα επειδή 
αντιστεκόμαστε σε αυτή τη διάλυση, 
πρέπει να φάει ένα ηχηρό «χαστούκι». 

Σε κάθε σχολείο πρέπει να προ¬ 
χωρήσουμε σε καταλήψεις και απο¬ 
χές τις μέρες αυτές και να δείξου¬ 
με έμπρακτα την αλληλεγγύη μας, 
τόσο στους καθηγητές που απειλού¬ 
νται με διώξεις αν απεργήσουν, όσο 
και στους συμμαθητές μας που αντι¬ 
μετωπίζουν τα ίδια προβλήματα με 
μας. Έτσι θα αρχίσουμε να προετοι¬ 
μαζόμαστε και για τους νέους μεγά¬ 
λους αγώνες που έχουμε μπροστά 


να πάρει ένα ηχηρό μήνυμα από τους φοι¬ 
τητές, έστω και σε εκλογικό επίπεδο. 

— Δεν μπορούμε να περιμένουμε κά¬ 
ποιον σωτήρα («κυβέρνηση της αριστε- 
ράς») που θα μας σώσει χωρίς να έρθει 
σε ρήξη με τον καπιταλισμό, τους δανει¬ 
στές και την ΕΕ, όπως μας υπόσχεται ο 
ΣΥ.ΡΙΖ.Α. και η ΑΡ.ΕΝ. 

— Χρειάζεται να αφήσουμε οριστικά 
πίσω μας τη διασπαστική πολιτική της 
ΠΚΣ/ΚΝΕ, η οποία όσο περισσότερο τσι¬ 
ρίζει με μια επαναστατική φρασεολογία 
τόσο περισσότερο παίρνει οριστικό δια¬ 
ζύγιο από τους αγώνες, βρίζοντας και συ¬ 
κοφαντώντας κάθε πραγματικό κίνημα 
που δεν ελέγχει και κυρίως ό,τι βρίσκεται 
στα αριστερά της. 

— Πρέπει τέλος να ξεπεράσουμε και την 
πολιτική των ΕΑΑΚ, τα οποία παρά τη 
συμμετοχή και τη συνεισφορά τους στο 
φοιτητικό κίνημα, δείχνουν εντελώς σα¬ 
στισμένα και αδυνατούν ή και φαίνονται 
απρόθυμα να αναλάβουν τα νέα καθήκο¬ 
ντα που μπαίνουν στο φοιτητικό κίνημα, 
όπως έχει φανεί σε μια σειρά από ευκαιρί¬ 
ες (νόμος Διαμαντοπούλου, «σχέδιο Αθη- 
νά», απεργία διοικητικών κ.λπ.). 

— Να ενισχύσουμε και να οικοδομήσου¬ 
με με κάθε τρόπο μια επαναστατική δύ¬ 
ναμη στο φοιτητικό κίνημα, που θα συν¬ 
δέει τον αγώνα για την υπεράσπιση της 
δημόσιας εκπαίδευσης με τον αγώνα για 
μια άλλη κοινωνία, στην πράξη κι όχι στα 
λόγια. Που να παλεύει συνειδητά όχι για 
την απλή εκλογική καταγραφή της αλλά 
για ένα σχέδιο αγώνων ικανό να βγάλει 
τους φοιτητές, τη νεολαία και τους εργα¬ 
ζόμενους νικητές από την τεράστια σύ¬ 
γκρουση που έχουμε μπροστά μας. Γι’ αυ¬ 
τούς τους στόχους παλεύει η ΣΣΠ, και 
πάνω σ’ αυτούς καλούμε κάθε φοιτητή να 
οργανωθεί και να παλέψει μαζί μας, για 
να δώσουμε μαζί και τη μάχη των φοιτη¬ 
τικών εκλογών. 

Στηρίξτε-Ψηφίστε 

Σοσιαλιστική Ιπουδαιτικη Παλη@ 



μας, αφού μόνο με αυτόν τον τρόπο 
θα καταφέρουμε να κρατήσουμε τα 
σχολεία μας ανοιχτά, ενάντια στις 
εγκληματικές προθέσεις κυβέρνησης 
και τρόικας. 

ΜΛΘΗΤΙΚΗβϊ 

-αΐίΙΤΕΠΙΘίΣΗ- 

Η Μαθητική Αντεπίθεση συναντιέται 
κάθε Σάββατο στις 17:00, στο στέκι 
Ίσκρα, οδός Αμύντα 12, στο κέντρο της 
Θεσσαλονίκης. 


ΟΥΤΕ ΜΙΑ ΩΡΑ ΠΑΡΑΠΑΝΩ ΜΑΘΗΜΑ! 

ΔΕΝ ΔΕΧΟΜΑΣΤΕ ΤΙΜΩΡΙΑ ΓΙΑ ΤΟΥΣ ΑΓΩΝΕΣ ΜΑΣ 

Πρωτομαγιά 1944 - 2014 

ΤΙΜΗ ΠΟΥΙ200 ΕΚΤΕΛΕΣΜΕΝΟΥΣ ΚΟΜΜΟΥΝΙΣΤΕΣ 


Εκδήλωση/Διαδήλωση Μνήμης 

Σάββατο 3/5,12:00 
στο Σκοπευτήριο Καισαριανής 


Όταν ο άνθρωπος δίνει τη ζωή του για 
« ανώτερα ιδανικά, δεν πεθαίνει ποτές». 
Αυτές τις λέξεις έγραψε ο Μήτσος Ρεμπού- 
τσικας, ένας από τους μελλοθάνατους, λίγο 
πριν οδηγηθεί στο απόσπασμα. 

Την Πρωτομαγιά του 1944, στο Σκο¬ 
πευτήριο της Καισαριανής εκτελέστηκαν 
200 αγωνιστές του εργατικού κινήματος, 
της αντίστασης ενάντια στη φασιστική κα¬ 
τοχή, της πάλης για μια καλύτερη, σοσια¬ 
λιστική κοινωνία, ως αντίποινα για το θά¬ 
νατο ενός γερμανού στρατηγού, τριών συ¬ 
νοδών του αξιωματικών και τον τραυματι¬ 
σμό πολλών στρατιωτών στους Μολάους 
Λακωνίας, στις 27 Απριλίου 1944. Ακόμη, 
σε συνέχεια των αντιποίνων, η διαταγή του 
στρατιωτικού διοικητή Ελλάδας προέβλεπε 
«τυφεκισμό όλων των ανδρών, τους οποί¬ 
ους θα συναντήσουν τα γερμανικά στρα¬ 
τεύματα επί της οδού Μολάων προς Σπάρ¬ 
την, έξωθι των χωρίων», που στο μεγαλύ¬ 
τερο μέρος εκτέλεσαν οι ταγματασφαλίτες, 
είδωλα των σημερινών νεοφασιστών της 
Χρυσής Αυγής, δολοφονώντας «αυτοβού- 
λως 100 άλλους κομμουνιστάς». 

Τους «200» τους πήραν απ’ το στρα¬ 
τόπεδο Χαϊδαρίου. Η μεγάλη πλειοψηφία 
τους ήταν πρώην κρατούμενοι στην Ακρο- 
ναυπλία (περίπου 170) και οι υπόλοιποι 
πρώην εξόριστοι στην Ανάφη. Παρά τη με¬ 
γάλη κινητοποίηση που έγινε για τη σωτη¬ 
ρία τους, αυτό δεν έγινε κατορθωτό. Έτσι, 
τα χαράματα της Πρωτομαγιάς του 1944, 
τα πολυβόλα των φασιστών άρχισαν τις 
εκτελέσεις ανά 20 άτομα, υποχρεώνοντας 
την επόμενη 20άδα πριν εκτελεστούν να 
φορτώσουν τους νεκρούς στα αυτοκίνητα! 
Αυτή η σκηνή θα επαναληφθεί πολλές φο¬ 
ρές, μέχρι να εκτελεστούν και οι 200 - το 
μακάβριο έργο των ναζιστών θα τελειώ¬ 


σει λίγο μετά τις 10 το πρωί! Ήταν η δεύ¬ 
τερη μαζική εκτέλεση, ως αντίποινα, μετά 
την εκτέλεση 106 αγωνιστών στις 6 Ιουνί¬ 
ου 1943 στο Κούρνοβο/Νεζερό, ανάμεσα 
στους οποίους ήταν 4 τροτσκιστές (μετα¬ 
ξύ τους και ο θεμελιωτής του επαναστατι¬ 
κού μαρξισμού στη χώρα μας, Π. Πουλιό- 
πουλος) και ένας αρχειομαρξιστής. 

Όλοι οι εκτελεσθέντες μπροστά στο 
εκτελεστικό απόσπασμα επέδειξαν αξιο¬ 
θαύμαστο ηρωισμό, που θα μείνει για πά¬ 
ντα την ιστορία του ελληνικού και παγκό¬ 
σμιου λαϊκού, εργατικού, επαναστατικού 
κινήματος. Ωστόσο, αξίζει να αναφέρουμε 
το Ναπολέοντα Σουκατζίδη, που προτίμη¬ 
σε να εκτελεστεί ο ίδιος παρά να έχει ευ¬ 
νοϊκή μεταχείριση από τους φασίστες και 
να εκτελεστεί άλλος στη θέση του. Αυτή 
η στάση τον κάνει αιώνιο και παγκόσμιο 
σύμβολο, αυτοθυσίας, αλτρουισμού, ηρωι¬ 
σμού, αγωνιστή με υψηλά ιδανικά. Ανάμε¬ 
σα στους «200» ήταν 7 τροτσκιστές και 5 
αρχειομαρξιστές, που έπεσαν -όπως οι σύ¬ 
ντροφοί τους στο Κούρνοβο, πριν από 1 
περίπου χρόνο-, τραγουδώντας τον ύμνο 
της Διεθνούς, φωνάζοντας για την 4η Δι¬ 
εθνή και τη νίκη της σοσιαλιστικής επανά¬ 
στασης! Για ακόμη μια φορά στην Ιστορία, 
η Πρωτομαγιά του 1944 ήταν κόκκινη, σαν 
το αίμα που πότισε το Σκοπευτήριο, σαν τα 
υψηλά ιδανικά των αγωνιστών του εργατι¬ 
κού και κομμουνιστικού κινήματος. 

Εβδομήντα χρόνια μετά, τη φετι¬ 


νή Πρωτομαγιά οι εργαζόμενοι, τα φτω¬ 
χά λαϊκά στρώματα και η νεολαία βρίσκο¬ 
νται αντιμέτωποι με μια επίθεση απίστευ¬ 
της σκληρότητας, που έχει καταβαραθρώ¬ 
σει το βιοτικό τους επίπεδο και έχει δημι¬ 
ουργήσει μια κοινωνική και ανθρωπιστική 
κρίση, συγκρίσιμη με τ’ αντίστοιχα φαινό¬ 
μενα της ναζιστικής κατοχής. Αστική τάξη 
και κεφάλαιο, τα κόμματά τους ΝΔ και ΠΑ- 
ΣΟΚ και βέβαια οι ιμπεριαλιστές της Ε.Ε., 
με τα Μνημόνια και τις μνημονιακές πολι¬ 
τικές προσπαθούν, με όλα τα μέσα, να φορ¬ 
τώσουν την κρίση του χρεοκοπημένου συ¬ 
στήματος τους στις πλάτες του εργαζόμε¬ 
νου λαού. Πρέπει και μπορούμε, εμπνεό- 
μενοι και από το ηρωικό παράδειγμα των 
«200» της Καισαριανής, να τους ανατρέ¬ 
ψουμε, στέλνοντας τους σύγχρονους δο- 
σίλογους εκεί που είναι η θέση τους, στο 
σκουπιδοτενεκέ της Ιστορίας. 

Όμως, η φετινή Πρωτομαγιά, ακριβώς 
100 χρόνια μετά την έκρηξη του Α' Παγκό¬ 
σμιου Πολέμου, βρίσκει την παγκόσμια ερ¬ 
γατική τάξη και την ανθρωπότητα αντι¬ 
μέτωπες με την απειλή ενός γενικευμένου 
πολέμου, που δημιουργούν: Η πραξικοπη¬ 
ματική κατάληψη της εξουσίας στην Ου¬ 
κρανία -με τη βοήθεια των ιμπεριαλιστών 
ΗΠΑ και Ε.Ε.- από ακροδεξιές και φασι¬ 
στικές δυνάμεις, η σύγκρουση Κίνας-Ια- 
πωνίας (ΗΠΑ), η προσπάθεια ανατροπής 
του προοδευτικού καθεστώτος της Βενε¬ 
ζουέλας από ακροδεξιές δυνάμεις με την 



τι.-ί-ι- 

επαναστάτες της Έ 

ΕΚΔΗΛΩΣΗ ΜΝΗΜΗΣ 

& ΔΙΑΔΗΛΩΣΗ Σκοπευτήριο Καισαριανής 

Προσυγκέντρωση 12:00 στην Πλατεία Καισαριανής και Πορεία στο Σκοπευτήριο 



.Κ.Α.Ε. & 

ιΐ| Κομμουνιστών Διεθνιστών Ελλάδας 


αμέριστη βοήθεια του αμερικάνικου ιμπερι¬ 
αλισμού. Μόνο η κινητοποίηση και ο αγώ¬ 
νας του παγκόσμιου προλεταριάτου μπορεί 
να τσακίσει τις ακροδεξιές, φασιστικές και 
ιμπεριαλιστικές δυνάμεις -όχι ο αυταρχικός 
και δεσποτικός ηγέτης της ιμπεριαλιστικής 
Ρωσίας, Πούτιν - και ν’ αποτρέψει τον κίν¬ 
δυνο ενός νέου καταστροφικού πολέμου 
στην καρδιά της Ευρώπης, που θα μπορού¬ 
σε να σημάνει ακόμη και την εξαφάνιση της 
ανθρωπότητας. 

Η ΟΚΔΕ, στη μνήμη των 200 εκτελε- 
σθέντων αγωνιστών διοργανώνει εκδή¬ 
λωση στο Σκοπευτήριο της Καισαριανής, 
το Σάββατο 3 Μάη, ώρα 12:30. Θα προ- 
ηγηθεί Προσυγκέντρωση στις 12:00 και 
Πορεία, από την Πλατεία Καισαριανής 
στο Σκοπευτήριο. 


«ΑΥΤΟΑΞΙΟΛΟΓΗΣΗ» με ΜΑΤ, εντολόχαρτα, δοσίλογους διευθυντές και σχολικούς συμβούλους 


Σ τις 24 Μάρτη, το υπουργείο Παι¬ 
δείας εξέδωσε την τρίτη κατά σει¬ 
ρά εγκύκλιο για την εφαρμογή της 
«αυτοαξιολόγησης» των σχολικών μονά¬ 
δων. Ουσιαστικά αναθέτει στους διευθυ¬ 
ντές των σχολείων να συγκροτήσουν τις 
ομάδες «αυτοαξιολόγησης», ακόμα και 
ενάντια στη θέληση του Συλλόγου Διδα¬ 
σκόντων! Η συγκεκριμένη εγκύκλιος δεί¬ 
χνει τις δυσκολίες της κυβέρνησης να προ¬ 
ωθήσει την «αυτοαξιολόγηση». Μεγάλο 
κομμάτι συναδέλφων και Συλλόγων Διδα¬ 
σκόντων, κυρίως της πρωτοβάθμιας εκπαί¬ 
δευσης, δεν συναίνεσε. Έχουν αποκαλυ¬ 
φθεί πλήρως οι στόχοι της «αυτοαξιολόγη- 
σης», ακόμα και στους συναδέλφους που, 
κάτω από τις ασφυκτικές πιέσεις και την 
τρομοκρατία των διευθυντών και των πα- 
ρατρεχάμενων της συγκυβέρνησης (ΔΑ- 
ΚΕ-ΠΑΣΚ), υποχώρησαν και εντάχθηκαν 
σε ομάδες «αυτοαξιολόγησης». Οι απολύ¬ 
σεις στην εκπαίδευση και στο δημόσιο δεν 
αφήνουν περιθώριο για αυταπάτες. 

Οι εκπαιδευτικοί, κυρίως της πρωτο¬ 
βάθμιας εκπαίδευσης, και μετά την τρί¬ 
τη εγκύκλιο, έδειξαν διάθεση να συνεχί- 
σουν να αντιστέκονται, συμμετείχαν μαζι¬ 
κά στην απεργία της ΔΟΕ στις 4 Απρίλη 
και κατέβηκαν στους δρόμους στην Αθή¬ 
να, στο υπουργείο Παιδείας, και σε άλλες 
μεγάλες πόλεις. Στις 4 και 5 Απρίλη, περι¬ 
κύκλωσαν το υπουργείο Παιδείας με μια 


μαζική και μαχητική διαδήλωση και απέ¬ 
κλεισαν τους επίδοξους αξιολογητές επί 
ώρες. Στη συνέχεια, εκτυλίχθηκαν σκηνές 
απίστευτης βίας και καταστολής. Η κυβέρ¬ 
νηση για ακόμη μία φορά επιστράτευσε το 
μόνο όπλο που της έχει απομείνει για να 
επιβάλει την πολιτική της: τη βία. 

Με την προώθηση της αξιολόγησης, ο 
ρόλος των συμβούλων και των διευθυντών 
επιχειρείται να αλλάξει ριζικά. Θα μετα¬ 
βληθούν σε νεο-επιθεωρητές, που θα επι¬ 
βάλλουν τον ασφυκτικό έλεγχο των εκπαι¬ 
δευτικών και θα συμμετέχουν ενεργά στην 
απόλυσή τους. Το υπουργείο, για να εφαρ¬ 
μόσει την πολιτική διάλυσης της δημόσιας 
εκπαίδευσης, χρειάζεται (και έχει ξεκινήσει 
να το κάνει) να δημιουργήσει έναν μηχανι¬ 
σμό στελεχών (διευθυντών-σχολικών συμ¬ 
βούλων), δηλαδή ένα σώμα δοσίλογων, 
που και αυτοί με τη σειρά τους θα δημιουρ¬ 
γήσουν γύρω τους μια κλίκα χαφιέδων και 
ρουφιάνων «εκπαιδευτικών», που θα εί¬ 
ναι και οι μόνοι που θα «αξιολογούνται» 
με άριστα! Οι σύμβουλοι και οι διευθυντές 
των σχολείων πρέπει να διαλέξουν με ποια 
πλευρά θα συνταχθούν: ή θα παραμείνουν 
στις θέσεις τους και θα γίνουν δοσίλογοι 
της συγκυβέρνησης και της τρόικας ή θα 
παραιτηθούν και θα ενωθούν με τους συ¬ 
ναδέλφους τους στον δρόμο του αγώνα. 

Όσο για τους συμβούλους που επέλε- 
ξαν να μπουν στο υπουργείο Παιδείας σε 


ημέρα απεργιακής κινητοποίησης, συνο¬ 
δεία ολόκληρου στρατού από ΜΑΤ, που 
τους άνοιξαν τον δρόμο χτυπώντας και 
ψεκάζοντας τους συναδέλφους τους, και 
για τους διευθυντές που όρισαν με διευ¬ 
θυντικές εντολές συναδέλφους σε «ομά¬ 
δες αυτοαξιολόγησης» και δεν παραιτήθη¬ 
καν, δεν έχουν καμία θέση στα σωματεία 
των εκπαιδευτικών. Θα πρέπει άμεσα να 
γίνουν οι κατάλληλες ενέργειες για τη δια¬ 
γραφή τους από τα σωματεία και τις ομο¬ 
σπονδίες. 

Αναπληρώσεις» λόγω... καταλήψεων 

Οι καταλήψεις των μαθητών, που διεκ- 
δικούσαν το αυτονόητο — καθηγητές και 
υλικοτεχνική υποδομή για το σχολείο τους, 
κατάργηση των πανελλαδικών εξετάσεων 
από την Α' Λυκείου κ.α. — έγιναν αφορ¬ 
μή για έκδοση από το υπουργείο νομοθε¬ 
τικών ρυθμίσεων που προβλέπουν διεξα¬ 
γωγή μαθημάτων μέσα σε σχολικές διακο¬ 
πές και παράταση του σχολικού έτους (για 
πάνω από 3 μέρες κατάληψης). 

Είναι τουλάχιστον υποκριτικό το ενδι¬ 
αφέρον του υπουργείου Παιδείας να ανα¬ 
πληρωθούν, ακόμα και με λογιστικό τρόπο 
(από 3 μέρες κατάληψης και πάνω οι μέρες 
αναπλήρωσης είναι επίσης 3) μέσα στις δι¬ 
ακοπές του Πάσχα, τα μαθήματα που χά¬ 
θηκαν λόγω καταλήψεων, ενώ αδιαφόρη¬ 
σε για τα μαθήματα που χάθηκαν εξαιτίας 


των 2.000 κενών θέσεων εκπαιδευτικών ή 
για τις χιλιάδες ώρες που χάθηκαν και χά¬ 
νονται μέχρι και σήμερα ακόμα στις κατηρ- 
γημένες ειδικότητες των ΕΠΑ.Λ. (κάποια 
από αυτά τα μαθήματα εξετάζονται πανελ¬ 
λαδικά) και των ΕΠΑ.Σ. 

Πρόκειται για μία ακόμα αυταρχική 
εκτροπή, που μαζί με τα μαθητοδικεία, μο¬ 
ναδικό στόχο έχει να τιμωρήσει και να φο¬ 
βίσει τους μαθητές και να τους αποτρέψει 
από το να αγωνίζονται με ριζοσπαστικές 
μορφές πάλης. Επίσης, είναι και ένας «κα¬ 
λός τρόπος» για να χτυπήσει και άλλο τα 
εργασιακά δικαιώματα των εκπαιδευτικών, 
έτσι ώστε να συνηθίζουν στην αύξηση των 
ημερών του σχολικού έτους, αλλά και να 
δημιουργήσει ρήγμα στο αγωνιστικό μέτω¬ 
πο εκπαιδευτικών-μαθητών, που ξεκίνησε 
τον Σεπτέμβρη και που το επόμενο διάστη¬ 
μα θα χρειαστεί να ξαναοικοδομηθεί, έτσι 
ώστε μαθητές και εκπαιδευτικοί να αγωνι¬ 
στούμε σκληρά για τη σωτηρία του δημό¬ 
σιου σχολείου και το δικαίωμα στη μόρφω¬ 
ση και τη δουλειά. 

Η απάντηση στο υπουργείο πρέπει να 
είναι μία: καθολική συμμετοχή των εκπαι¬ 
δευτικών στην απεργία που προκήρυξαν 
η ΟΛΜΕ και οι τοπικές ΕΛΜΕ για τις μέ¬ 
ρες της αναπλήρωσης, καταλήψεις από την 
πλευρά των μαθητών και κοινές κινητοποι¬ 
ήσεις. 

ΑΝΤΕΠΙΘΕΣΗ των ΕΚΠΑΙΔΕΥΤΙΚΩΝ 






























8 Εργατική Πάλη 


ΦΑΚΕΛΟΣ: Δημοτικές Εκλογές 


Μάιος 2014 



Οι Δήμοι Κέντρα Αγών 

Κάτω η Χούντι 
Στηρίξτε - Ψηφίστε Δήμο 

στους ΔήμουςΓαλητ 


Η Δημοτική Κίνηση 
ΕΡΓΑΤΙΚΗ ΑΝΤΕΠΙΘΕΣΗ 
-που υποστηρίζεται από 
την Ο.Κ.Α.Ε. (Οργάνωση 
Κομμουνιστών Αιεθνιστών 
Ελλάδας)- κατεβαίνει 
στις εκλογές στο Δήμο 
Γαλατσίου στην Αθήνα και 
στο Δήμο Αμπελοκήπων 
- Μενεμένης στη 
Θεσσαλονίκη . 


Δημοτική Κίνηση ΕΡΓΑ¬ 
ΤΙΚΗ ΑΝΤΕΠΙΘΕΣΗ 
-που υποστηρίζεται από 
την Ο.Κ.Δ.Ε. (Οργάνω¬ 
ση Κομμουνιστών Διεθνιστών Ελ¬ 
λάδας)- κατεβαίνει στις εκλογές στο 
Δήμο Γαλατσίου. Συμμετέχει στις δη¬ 
μοτικές της 18ης Μαΐου: 

- Για να καταγγείλει και να αγωνιστεί 
ενάντια στις πολιτικές και κοινωνι¬ 
κές δυνάμεις που οδήγησαν τη οικο¬ 
νομία στη χρεοκοπία και τώρα υπο¬ 
στηρίζουν το «Μνημόνιο», τη χούντα 
Συγκυβέρνησης-Τρόικας που μας κυ¬ 
βερνά, τη σήψη και διαφθορά του πο¬ 
λιτικού συστήματος. 

- Για να αναδείξει τα ουσιαστικά προ¬ 
βλήματα των εργαζομένων, των φτω¬ 
χών λαϊκών στρωμάτων και της νεο¬ 
λαίας: την ανεργία, φτώχεια και εξα¬ 
θλίωση - τη διάλυση των συστημά¬ 
των υγείας, παιδείας και κοινωνικής 
ασφάλισης - τη φορολογική αφαίμα¬ 
ξη - την ιδιωτικοποίηση των δημόσι¬ 
ων και κοινωνικών αγαθών και υπη¬ 
ρεσιών - τη λεηλασία της δημόσιας 
περιουσίας - τους πλειστηριασμούς 
και τις κατασχέσεις τις κινητής και 
ακίνητης περιουσίας του εργαζόμενου 
λαού κ.λπ. Να προειδοποιήσει για τα 

απίστευτης σκληρό¬ 
τητας μέτρα που έρ¬ 
χονται (3° Μνημό¬ 
νιο) μετά τις διπλές 
εκλογές του Μαΐου, 
και επιπλέον για να 
προβάλει μια ριζι¬ 
κά διαφορετική, μια 
αντικαπιταλιστι- 
κή πολιτική και ένα 
σχέδιο αγώνων που 
να μπορεί να αντι¬ 
μετωπίσει τις βάρ¬ 
βαρες επιθέσεις της 
κατοχικής συγκυ¬ 
βέρνησης ΝΔ-ΠΑ- 
ΣΟΚ και της Ευρω¬ 
παϊκής Ένωσης. 

- Να συμβάλλει 
στην οργάνωση της 
εργατικής αντίστα¬ 
σης και αντεπίθε¬ 
σης, αξιοποιώντας 
όλα τα πρόσφατα 
παραδείγματα: την 
εξέγερση του Δε¬ 
κέμβρη του 2008, 
τους αγώνες των 
νέων σωματείων, 
την πάλη ενάντια 


στις διαθεσιμότητες και απολύσεις, 
τη μεγάλη εργατική έκρηξη της περι¬ 
όδου 2010-2012 (γενική απεργία στις 
5 Μάη, καταλήψεις υπουργείων, κίνη¬ 
μα των πλατειών (25 Μάη 2011), εξε- 
γερσιακοί και συγκρουσιακοί αγώνες 
στο κέντρο της Αθήνας (στις 15 και 
29 Ιούνη/«Ιουνιανά» και 12 Φλεβά¬ 
ρη 2012), διαμαρτυρίες στις παρελά¬ 
σεις (28 Οκτωβρίου 2011). Τους αγώ¬ 
νες των μεταναστών και του αντιρα- 
τσιστικού και αντιφασιστικού κινήμα¬ 
τος, για το χτύπημα του νεοναζισμού. 
Τους αγώνες για την υπεράσπιση των 
δημοκρατικών δικαιωμάτων και ελευ¬ 
θεριών, ενάντια στη νέα χούντα του 
Κράτους Έκτακτης Ανάγκης. Τους 
αγώνες ενάντια στην κερδοσκοπική 
καταστροφή του περιβάλλοντος. Τις 
μορφές αυτοοργάνωσης, τα δίκτυα 
κοινωνικής αλληλεγγύης και αλλη¬ 
λοβοήθειας (σε αντίθεση με την υπο¬ 
κριτική «φιλανθρωπία»-ελεημοσύνη 
των δυνάμεων του συστήματος), τις 
κινήσεις ανυπακοής (στα διόδια, την 
πληρωμή χαρατσιών, τους πλειστηρι- 
ασμούς/εξώσεις/κατασχέσεις) κ.λπ. 

- Να καταγγείλει και να αγωνιστεί 
εναντία στη μετατροπή των δήμων 
σε επιχειρήσεις με τον «Καλλικράτη», 
που σημαίνει εφαρμογή του Μνημο¬ 
νίου στην Τοπική Αυτοδιοίκηση (Δή¬ 
μοι και Περιφέρειες), γιατί: Ιδιωτικο¬ 
ποιεί τις δημόσιες/κοινωνικές υπηρε¬ 
σίες και αγαθά. Μετακυλύει το κό¬ 
στος τους στις πλάτες των δημοτών/ 
κατοίκων. Μετατρέπει την ΤΑ σε όρ¬ 
γανο των νεοφιλελεύθερων κρατι- 
κών/κυβερνητικών/ιδιωτικών πολιτι¬ 
κών, που τους χρησιμοποιεί σαν μέσα 
για την επιβολή νέων φόρων, τελών 
κ.λπ. 

- Να προτάξει μια άλλη, ριζικά δια¬ 
φορετική λογική για τους δήμους, τη 
διαχείριση των οικονομικών πόρων 
τους, τις σχέσεις τους με τους πολίτες, 
τα κοινωνικά και πολιτικά προβλή¬ 
ματα, το περιβάλλον, την αλληλεγ¬ 
γύη και ψυχαγωγία, τις ανθρώπινες, 
ηθικές και πνευματικές αξίες, τον πο¬ 
λιτισμό. Για να συμβάλλει στην υπε¬ 
ράσπιση των ελεύθερων χώρων, του 
περιβάλλοντος, της ποιότητας ζωής 
των εργαζόμενων και φτωχών λαϊ¬ 
κών στρωμάτων, των δημοτών - ενά¬ 
ντια στην κερδοσκοπική διαχείριση 
όλων αυτών των θεμάτων από εργο¬ 
λάβους ιδιώτες, σε αγαστή συνεργα¬ 
σία με τις επίσημες πολιτικές δυνά¬ 
μεις και δήθεν «ανεξάρτητες» δημο¬ 
τικές κινήσεις. Να συνδέσει τα μικρά 


και μεγάλα τοπικά προβλήματα με τα 
μεγάλα προβλήματα, που αντιμετωπί¬ 
ζουν οι εργαζόμενοι, τα φτωχά λαϊκά 
στρώματα και η νεολαία. Να κάνει ση¬ 
μαία και πολιτική την αλληλεγγύη και 
την αλληλοβοήθεια: Κανένας χωρίς 
εργασία, χωρίς τροφή, χωρίς στέγη, 
ρεύμα και θέρμανση, χωρίς ιατρο¬ 
φαρμακευτική περίθαλψη! 

- Να προτάξει άλλες δομές διοίκη¬ 
σης των δήμων, που θα στηρίζονται 
σε μορφές αυτοοργάνωσης των κα¬ 
τοίκων, σε επιτροπές και συνελεύσεις 
στις γειτονιές, στους χώρους δου¬ 
λειάς, στα σχολεία. Μόνο έτσι μπο¬ 
ρούν γίνουν οι δήμοι πραγματικά όρ¬ 
γανα Τοπικής Αυτοδιοίκησης, μια 
ασπίδα προστασίας απέναντι στη 
φτώχεια, την ανεργία, την εξαθλίωση, 
την ανασφάλεια, την ξενοφοβία και 
το ρατσισμό. 

- Να αγωνιστεί έμπρακτα ενάντια 
στην αναβίωση του φασιστικού κιν¬ 
δύνου στις γειτονιές, στις ακροδεξιές 
συμμορίες που σπεκουλάρουν πάνω 
στην ανασφάλεια και εξαθλίωση των 
εργαζομένων, των άνεργων, των φτω¬ 
χών, των νέων, για να ριζώσουν στις 
γειτονιές και στα σχολεία - και που 
αποτελούν έναν θανάσιμο κίνδυνο, 
το μακρύ δολοφονικό χέρι των μηχα¬ 
νισμών καταστολής και του Κράτους 
Έκτακτης Ανάγκης, στην υπηρεσία 
του μεγάλου κεφαλαίου. 

Όλα τα παραπάνω δείχνουν ότι η 
Δημοτική Κίνηση «Εργατική Αντεπί¬ 
θεση» έχει μια πολιτική και πρακτική 
δημοκρατική, ριζοσπαστική και αντι- 
καπιταλιστική. Επομένως είναι από¬ 
λυτα αντίθετη με τα ψηφοδέλτια που 
προτείνονται από τα αστικά κόμματα 
(ΝΔ, ΠΑΣΟΚ κ.λπ.), απ’ όλους τους 
υποστηρικτές, φανερούς και κρυφούς 
ή δήθεν «ανεξάρτητους» του Μνημο¬ 
νίου, της ανάλγητης επίθεσης της κυ- 
βέρνησης-Τρόικας ενάντια στους ερ¬ 
γαζόμενους. Είναι απόλυτα εχθρική 
απέναντι στους φασίστες της Χρυσής 
Αυγής και την εγκληματική τους δρά¬ 
ση ενάντια στο εργατικό κίνημα και 
τους μετανάστες. 

Επίσης, η δημοτική μας κίνηση εί¬ 
ναι διαφορετική από τις δημοτικές κι¬ 
νήσεις που υποστηρίζονται από την 
ρεφορμιστική αριστερά (ΣΥΡΙΖΑ, 
ΚΚΕ κ.λπ.), που παρά την ευαισθησία 
τους σε ορισμένα προβλήματα έχουν 
μια μερική πολιτική, που δεν συνδέει 
τα «τοπικά προβλήματα» με τα γενι¬ 
κότερα και συνήθως υποτιμούν ή αδι- 

σίου και Αμπελοκήπων- Μενεμένης 


αφορούν για τη ρίζα του κακού, την κρί¬ 
ση του ίδιου του καπιταλιστικού συστή¬ 
ματος και την υποταγή της Τοπικής Αυ¬ 
τοδιοίκησης στο σάπιο αστικό καθεστώς. 
Οι ρητορικές καταγγελίες του Μνημονί¬ 
ου πολλές φορές ακυρώνονται από τις 
συμμαχίες τους με γνωστές «προσωπικό¬ 
τητες» του αστικού στρατοπέδου και κυ¬ 
ρίως από την πολιτική που εφάρμοσαν σε 
όσους δήμους είχαν τη διαχείριση ή την 
στάση τους απέναντι στους αγώνες των 
εργαζομένων και της νεολαίας. 

- Στα ψηφοδέλτια της Δημοτικής Κίνη¬ 
σης «Εργατική Αντεπίθεση» συμμετέ¬ 
χουν μέλη διοικήσεων σωματείων, συν¬ 
δικαλιστές και εργαζόμενοι, αγωνιστές 
του δημόσιου και ιδιωτικού τομέα, εκπαι¬ 
δευτικοί δευτεροβάθμιας και πρωτοβάθ¬ 
μιας εκπαίδευσης με σημαντική συμβο¬ 
λή σε όλες τις απεργίες και τους αγώνες 
για μια δημόσια και δωρεάν εκπαίδευση, 
αγωνιστές των παλαιότερων και πρόσφα¬ 
των μεγάλων αγώνων, άνεργοι και εργά¬ 
τες που δραστηριοποιούνται σε Επιτρο¬ 
πές Ανέργων ή Επιτροπές Δράσης σε γει¬ 
τονιές, φοιτητές με πλούσια δράση στο 
φοιτητικό κίνημα. 

Με τα ψηφοδέλτιά της, η Δημοτική 
Κίνηση «Εργατική Αντεπίθεση», εκτός 
των μεγάλων αγώνων και κινητοποιή¬ 
σεων των εργαζομένων, συμβολίζει και 
αναδεικνύει και εκείνους τους αγώνες 
και εκείνο το κομμάτι της εργατικής τά¬ 
ξης (με μερική απασχόληση και κάθε εί¬ 
δους ελαστική εργασία, ανασφάλιστους, 
άνεργους, μετανάστες) που αποσιωπάται 
απ’ τα ΜΜΕ, τη συνδικαλιστική γραφειο¬ 
κρατία, την αστική διαπλοκή. Που έπαιξε 
και παίζει σημαντικό ρόλο σε όλα τα κι¬ 
νήματα, στους μικρούς ή μεγάλους αγώ¬ 
νες της εργατικής τάξης, που αγωνίζεται 
ανυποχώρητα ενάντια στην εκμετάλλευ¬ 
ση και καταπίεση, που θαρραλέα προτεί¬ 
νει τη μόνη πραγματική, ριζική και ρεα¬ 
λιστική διέξοδο από τα μνημόνια και τον 
καπιταλιστικό μεσαίωνα. 

Στηρίξτε - Ψηφίστε 

Δημοτική Κίνηση 
ΕΡΓΑΤΙΚΗ 
ΑΝΤΕΠΙΘΕΣΗ 


επικοινωνία: 

6Γ§Μϊ1αάηΐ6ρίΐ1ΐ6δϊ@§ηΊ&ΐ.1.οοηΊ 

τηλ. 693 223 9468 


ΚΕΝΤΡΙΚΗ ΕΚΔΗΛΩΣΗ 


στο Δήμο Αμπελοκήπων - Μενεμένης 

Τετάρτη 14 Μάη, 7:00 μμ, δημαρχείο Αμπελοκήπων 



Η δημοτική κίνηση Εργατική Αντεπίθεση συ¬ 
νεχίζει την καμπάνια της για τις δημοτικές 
εκλογές στο δήμο Αμπελοκήπων-Μενεμένης 
(Θεσσαλονίκη). Βασισμένη στο πρόγραμμά 
μας, που περιλαμβάνει άμεσα μέτρα αντιμετώπισης της 
ανθρωπιστικής κρίσης, ερχόμαστε καθημερινά σε επαφή 
με συνδημότες που ενισχύουν την πεποίθησή μας για την 
ορθότητα των προτάσεών μας. Στις παρεμβάσεις μας στις 
λαϊκές αγορές και τις πλατείες του Δήμου μας κάθε εβδο¬ 
μάδα, γινόμαστε αποδέκτες ενός γνήσιου ενδιαφέροντος 
για την πολιτική μας και την πρακτική μας δράση. 

Το ίδιο θετική ήταν η παρέμβασή μας στις τοπικές 
εκλογές του διδασκαλικού συλλόγου, όπου ήρθαμε σε συ¬ 
ζήτηση με τους εκπαιδευτικούς αλλά και αρκετούς γονείς. 
Οι συναγωνιστές εκπαιδευτικοί, υποψήφιοι της δημοτικής 
κίνησής μας, είναι πολλά χρόνια μπροστάρηδες στο συν¬ 
δικαλιστικό και κοινωνικό αγώνα και για τα τοπικά σχο¬ 
λικά προβλήματα, μια αγωνιστική στάση αναγνωρισμένη 
απ’ όλους τους δημότες. Συνέχεια αυτής της δραστηριό¬ 
τητας ήταν και η συμμετοχή μας στη Γενική Απεργία στις 
9 Απρίλη. 

Στις 12 Απρίλη πραγματοποιήσαμε στο Στέκι Νεολαίας 
του Δήμου εκδήλωση για την κατάσταση και τα προβλή¬ 
ματα της νεολαίας. Η συζήτηση επικεντρώθηκε στην κα¬ 
τάργηση των εργασιακών δικαιωμάτων, το σκλαβοπάζαρο 
της αγοράς εργασίας, τις αντιδημοκρατικές-αντιπαιδαγω- 
γικές αλλαγές στα σχολεία, την αστυνομοκρατία. Οι φοι¬ 
τητές και μαθητές που παρακολούθησαν και συμμετείχαν, 
τόνισαν την ανάγκη μετατροπής της πολιτικής «αδιαφορί¬ 
ας» της νεολαίας σε ενεργή αγωνιστική συμμετοχή στα κι¬ 
νήματα αλλά και στις εκλογές. 

Το ίδιο διάστημα, ομάδα συναγωνιστών της Εργατικής 
Αντεπίθεσης επισκέφτηκε το δημοτικό πολυϊατρείο, τον 
τοπικό ΕΟΠΥΥ και το εργοτάξιο του Δήμου, συζήτησε με 
τους εργαζόμενους και κατέγραψε τις πραγματικές ανά¬ 
γκες των εργαζομένων καθώς και τις ειδικότητες που χρει¬ 


άζονται ώστε να καλύπτονται οι κοινωνικές ανάγκες των 
δημοτών. 

Σημαντικό μέρος της δραστηριότητας των μελών της 
Εργατικής Αντεπίθεσης συνεχίζει να διοχετεύεται στις 
δράσεις της «Επιτροπής Δράσης Δυτικών Συνοικιών». Για 
την επανασύνδεση ρευμάτων δεκάδων συμπολιτών μας, 
τη συλλογή τροφίμων για άπορους συνδημότες, φαρμά¬ 
κων για το Κοινωνικό Φαρμακείο, την καμπάνια συλλο¬ 
γής υπογραφών για την ίδρυση Κοινωνικού Δημοτικού 
Παντοπωλείου. Από τη δραστηριότητά μας προέκυψαν 
και αρκετές νέες συμμετοχές στο ψηφοδέλτιό μας, από ερ¬ 
γαζόμενους, άνεργους και συνταξιούχους, που θέλησαν να 
συμμετέχουν ακόμα πιο ενεργά στον αγώνα μας. 

Σε όλη την προεκλογική περίοδο, αναδεικνύουμε πρώ¬ 
τιστα το καθήκον της ταξικής δράσης και αλληλεγγύης, 
ενάντια στους εκπροσώπους των «μεγάλων» παρατάξεων 
που κατέστρεψαν την ελληνική κοινωνία και συνεχίζουν 
να κοροϊδεύουν το λαό, μοιράζοντας τσουρεκάκια στον 
δρόμο και υποσχέσεις για δουλειά ή προμήθεια τροφίμων 
κ.λπ., ενώ απειλούν τους συμπολίτες που έρχονται σε επα¬ 
φή με ταξικούς αγωνιστές και... κομμουνιστές με διακοπή 
συσσιτίου κ.λπ. 

ΝΑ ΤΟΥΣ ΔΙΩΞΟΥΜΕ 

ΝΑ ΠΑΡΟΥΜΕ ΤΟΝ ΔΗΜΟ ΣΤΑ ΧΕΡΙΑ ΜΑΣ 

Κεντρική εκδήλωση 

Τετάρτη 14 Μάη 

7:00 μμ, δημαρχείο Αμπελοκήπων 

επικοινωνία: 

αηΐ6ρΐί1ΐ6δΐ-αηιΐ96ΐο]<:ΐροΐ.61ο§δροί.§Γ 
τηλ. 6940 950 183 






































10 Εργατική Πάλη 


ΕΥΡΩΕΚΛΟΓΕΣ 


Μάιος 2014 


Η Ο.Κ.Δ.Ε. στις Ευρωεκλογές 

Η Οργάνωση Κομμουνιστών Διεθνιστών Ελλάδας συμμετέχει αυτόνομα, 
με δικό της ψηφοδέλτιο, στις προσεχείς ευρωεκλογές. 


Η Οργάνωση Κομμουνιστών 
Διεθνιστών Ελλάδας κατε¬ 
βαίνει στις εκλογές της 25 ης 
Μάη αυτόνομα, με δικό της 
ψηφοδέλτιο: 

■ Για να καταγγείλει και ν’ αγωνιστεί 
ενάντια στις πολιτικές και κοινωνικές 
δυνάμεις που μας οδήγησαν στην χρε¬ 
οκοπία, που επέβαλλαν τα Μνημόνια, 
τη χούντα Συγκυβέρνησης-Τρόικας, τη 
σήψη και διαφθορά του πολιτικού συ¬ 
στήματος: ΝΔ, ΠΑΣΟΚ, τη θλιβερή 
ΔΗΜΑΡ, τους δεξιούς λαϊκιστές των 
ΑΝΕΛ και τα νέα -το ίδιο άκρως απο- 
κρουστικά- ομοιώματά τους (ΕΛΙΑ, 
ΠΟΤΑΜΙ κ.α.), αλλά και τη φασιστι¬ 
κή συμμορία της ΧΡΥΣΗΣ ΑΥΓΗΣ, το 
κεφάλαιο και τους υπηρέτες του. ΑΥ¬ 
ΤΟΥΣ που έχουν δημιουργήσει πάνω 
από 1,5 εκ. άνεργους και άλλους τό¬ 
σους υποαπασχολούμενους, 3,5 εκ. συ¬ 
νανθρώπων μας που ζουν κάτω απ’ το 
όριο της φτώχειας, χιλιάδες που συ¬ 
νωστίζονται για ένα «γεύμα» στα «φι¬ 
λανθρωπικά» συσσίτια ή ψάχνουν 
στους κάδους των απορριμμάτων, που 
δεν έχουν ρεύμα και θέρμανση. ΑΥ¬ 
ΤΟΥΣ που στήνουν στρατόπεδα συ¬ 
γκέντρωσης, τείχη και πογκρόμ, σήμε¬ 
ρα για τους μετανάστες, πολύ σύντομα 
για όσους αντιδρούν στη βαρβαρότητα 


του συστήματος τους. 

■ Για να καταγγείλει και ν’ αγωνιστεί 
ενάντια στο ζουρλομανδύα του Ευρώ 
και της Ε.Ε., που μας έχει βυθίσει στη 
φτώχεια και εξαθλίωση. Που μαζί με 
τις δοσίλογες μνημονιακές κυβερ¬ 
νήσεις έχουν επιβάλλει καθεστώς 
νεοαποικιακού τύπου, όπως και στην 
υπόλοιπη Ευρώπη. 

■ Για να καταγγείλει όσους κυβέρνη¬ 
σαν χωρίς καμία πολιτική ή δημοκρα¬ 
τική νομιμοποίηση, με διαρκή πολι¬ 
τικά πραξικοπήματα, καταργώντας 
κάθε εθνική και λαϊκή κυριαρχία. Που 
παραμένουν σήμερα στην εξουσία πα¬ 
τώντας πάνω σ’ ένα τερατώδες Κρά¬ 
τος Έκτακτης Ανάγκης των ΜΑΤ, διώ¬ 
ξεων και απαγορεύσεων, των ιμπερια¬ 
λιστών Ε.Ε. και ΗΠΑ. 

■ Για ν’ αναδείξει ένα σχέδιο αγώ¬ 
νων για τα ουσιαστικά προβλήμα¬ 
τα των εργαζομένων, των φτωχών λα¬ 
ϊκών στρωμάτων, της νεολαίας. Ένα 
πρόγραμμα αιτημάτων (κατάργηση 
των μνημονίων, διαγραφή του χρέους, 
εθνικοποίηση των τραπεζών και τομέ- 
ων-κλειδιών της οικονομίας κάτω από 
εργατικό έλεγχο, έξοδο από Ευρώ και 
Ε.Ε. κ.α.). Την ανάγκη μια Κυβέρνησης 
των Εργαζομένων, για να επιβάλουμε 


τις δικές μας λύσεις. 

■ Για ν’ αναδείξει τη ρίζα του προβλή¬ 
ματος, την κρίση του ίδιου του καπι¬ 
ταλιστικού συστήματος. 

Η εκλογική κάθοδος της ΟΚΔΕ εί¬ 
ναι μια συνέχεια των παρεμβάσεών της 
στους αγώνες και μια ανάδειξή τους: κι¬ 
νητοποιήσεις ενάντια σε διαθεσιμότη¬ 
τες και απολύσεις, απεργίες, άνεργοι, 
φοιτητικές και μαθητικές κινητοποιή¬ 
σεις, αντιρατσιστικές και αντιφασιστι¬ 
κές διαδηλώσεις, αγώνες ενάντιο στο 
κλείσιμο και την ιδιωτικοποίηση δη¬ 
μόσιων υπηρεσιών και επιχειρήσεων 
(σχολεία, νοσοκομεία, ΕΡΤ, ΔΕΗ κ.α.), 
όλων των προηγούμενων κινητοποιή¬ 
σεων του 2011-12. 

Η ΟΚΔΕ δεν έχει και δεν θέλει να 
σκορπίσει αυταπάτες. Η ανατροπή της 
χούντας κυβέρνησης-τρόικας, η κα¬ 
τάργηση των μνημονίων, η διαγραφή 
του χρέους, η έξοδος απ’ το Ευρώ και 
την Ε.Ε. κ.λπ. γίνονται μόνο με μεγά¬ 
λους αγώνες και εξεγέρσεις. Με κοι- 
νωνικές/προλεταριακές επαναστάσεις, 
με την ανατροπή του βάρβαρου καπι¬ 
ταλιστικού συστήματος και του σάπιου 
αστικού καθεστώτος. Με το χτίσιμο 
μιας νέας επαναστατικής δύναμης, για 
να συγκρουστούμε αποτελεσματικά με 


το σύστημα, τους υπηρέτες και το κρά¬ 
τος του. 

Στο ευρωψηφοδέλτιο της ΟΚΔΕ 
συμμετέχουν μέλη διοικήσεων σωμα¬ 
τείων, συνδικαλιστές και απλοί εργα¬ 
ζόμενοι με σημαντική συμβολή στους 
αγώνες της προηγούμενης περιόδου, 
άνεργοι που δραστηριοποιούνται σε 
επιτροπές γειτονιών, αγωνιστές που 
δραστηριοποιούνται υπέρ των μετανα¬ 
στών, φοιτητές με πλούσια δράση στο 
φοιτητικό κίνημα. Αναδεικνύοντας και 
εκείνο το κομμάτι της εργατικής τάξης 
(με μερική απασχόληση και κάθε είδους 
ελαστική εργασία, ανασφάλιστους, 
άνεργους, μετανάστες) που αποσιω- 
πάται απ’ τα ΜΜΕ, τη συνδικαλιστική 
γραφειοκρατία, την αστική διαπλοκή. 


\Μ ΑΠ ΤΟ ΕΥΡΟ 
& ΤΗΝ ΕΥ 



** της ανεργίας, φτώχειας 
και εξαθλίωσης 
των τραπεζιτών και του 
κεφαλαίου 
-του ρατσισμού, της 
καταστολής & του πολεμά 


ΜΓί! ΕίΡΓΜΟΙΕΜΗΙ 


Οπμακραιικπ, ριζασπασιικη, ΙΟΙΙΑΛΙΙΤΙΚΗ 


ΟΚΔΕ. 

Οργάνωση Κομμουνιστών Διεθνιστών Ελλάδας ««νν.οΜβ.ςΓ 



ΟΙ ΥΠΟΨΗΦΙΟΙ 

ΣΤΟ ΕΥΡΩΨΗΦΟΔΕΛΤΙΟ ΤΗΣ Ο,Κ.Δ,Ε. 

1. ΑΣΛΑΝΙΔΗ ΑΝΝΑ του ΓΕΩΡΓΙΟΥ, Τηλεφωνήτρια, μέλος ΔΣ Σωματείου Εργαζομένων 
νΟϋΑΡΟΝΕ, Αθήνα. 

2. ΓΚΙΩΡΓΚΑΣ ΔΗΜΗΤΡΙΟΣ του ΣΤΑΥΡΟΥ, άνεργος πτυχιούχος ΤΕΙ Ηλεκτρονικής, 
Θεσσαλονίκη. 

3. ΓΟΥΤΑΣ ΒΑΣΙΛΕΙΟΣ του ΓΕΩΡΓΙΟΥ, άνεργος, Θεσσαλονίκη. 

4. ΔΗΜΗΤΡΙΟΥ ΛΕΩΝΙΔΑΣ του ΣΩΚΡΑΤΗ, φοιτητής Φυσικού, Φλώρινα. 

5. ΔΙΚΑΙΟΣ ΚΩΝΣΤΑΝΤΙΝΟΣ του ΓΕΩΡΓΙΟΥ, Μηχ. μηχανικός σε εργοστάσιο, Αθήνα. 

6. ΘΕΟΔΩΡΙΔΗΣ ΓΕΩΡΓΙΟΣ του ΦΙΛΛΙΠΟΥ, Άνεργος, απόφοιτος Πληροφορικής, Αθήνα. 

7. ΘΕΟΔΩΡΟΠΟΥΛΟΥ ΣΟΦΙΑ του ΙΩΑΝΝΗ, Ηλ. μηχανικός, μέλος ΔΣ Σωματείου 
Εργαζομένων νΟΌΑΡΟΝΕ, Αθήνα. 

8. ΚΑΛΑΪΤΖΙΔΟΥ ΞΕΝΙΑ του ΑΛΕΞΑΝΔΡΟΥ, φοιτήτρια Ηλ. Μηχανικός, Θεσσαλονίκη. 

9. ΚΑΡΑΣΑΡΛΙΔΟΥ ΘΕΟΔΩΡΑ του ΑΝΕΣΤΗ, νοσηλεύτρια, μέλος ΔΣ Σωματείου 
Αποκλειστικών Νοσηλευτριών/τών Μακεδονίας - Θράκης, Θεσσαλονίκη. 

10. ΚΕΦΑΛΑΣ ΒΑΣΙΛΕΙΟΣ του ΔΗΜΗΤΡΙΟΥ, εργαζόμενος στον επισιτισμό , μέλος 
ΔΣ στο Συνδικάτο Εργατοϋπαλλήλων σε Επισιτιστικές και Τουριστικές Επιχειρήσεις, 
Θεσσαλονίκη. 

11. ΚΟΥΤΑΛΑΚΗ ΜΑΡΓΑΡΙΤΑ του ΔΗΜΗΤΡΙΟΥ εργαζόμενη στον επισιτισμό , μέλος 
ΔΣ στο Συνδικάτο Εργατοϋπαλλήλων σε Επισιτιστικές και Τουριστικές Επιχειρήσεις, 
Θεσσαλονίκη. 

12. ΚΟΥΛΟΓΛΟΥ ΕΛΙΣΑΒΕΤ του ΑΛΚΙΒΙΑΔΗ, άνεργη, Θεσσαλονίκη. 

13. ΚΤΙΣΤΑΚΗ ΜΑΡΙΑ του ΓΕΩΡΓΙΟΥ, ιδιωτικός εκπαιδευτικός, μέλος Ανοιχτής Επιτροπής 
Αγώνα Ιεράπετρας, Ιεράπετρα Κρήτης. 

14. ΛΑΧΑΝΗΣ ΤΗΛΕΜΑΧΟΣ του ΚΩΝΣΤΑΝΤΙΝΟΥ, καθηγητής Μαθηματικών, μέλος ΔΣ 
Σωματείου Μισθωτών Εκπαιδευτικών Θεσσαλονίκης, Θεσσαλονίκη. 

15. ΜΗΤΡΟΓΙΑΝΝΗΣ ΠΑΝΑΓΙΩΤΗΣ του ΔΗΜΗΤΡΙΟΥ, εμποροϋπάλληλος, Αθήνα. 

16. ΜΠΙΡΚΟΣ ΓΕΩΡΓΙΟΣ του ΝΑΠΟΛΕΟΝΤΟΣ, Άνεργος, Αθήνα. 

17. ΝΤΕΜΗΣ ΔΗΜΗΤΡΙΟΣ του ΘΕΟΔΩΡΟΥ, ιδιωτικός υπάλληλος, Αλεξανδρούπολη. 

18. ΠΑΠΑΔΟΠΟΥΛΟΣ ΣΟΦΡΟΝΙΟΣ του ΔΙΟΝΥΣΙΟΥ, Συνταξιούχος, Αθήνα. 

19. ΠΑΠΑΘΑΝΑΣΙΟΥ ΚΩΝΣΤΑΝΤΙΝΟΣ του ΒΑΣΙΛΕΙΟΥ, ιδιωτικός υπάλληλος, Τρίκαλα. 

20. ΧΡΙΣΤΟΦΟΡΙΔΗΣ ΗΡΑΚΛΗΣ του ΝΙΚΟΛΑΟΥ, ιδιωτικός υπάλληλος, Θεσσαλονίκη. 


Ε νόψει των Ευρωεκλογών της 25ης Μάη, η 

Οργάνωση Κομμουνιστών Διεθνιστών Ελλάδας 
(ΟΚΔΕ) διοργανώνει κύκλο εκδηλώσεων σε 
διάφορες πόλεις της Ελλάδας, με στόχο να αναδείξει 
το πρόγραμμα και την πρότασή της: 

► ΑΘΗΝΑ Τρίτη 20 Μάΐου 6:30μμ στο Πολυτεχνείο 
Πατησίων, κτίριο Γκίνη 

► Περιστέρι Τρίτη 13 Μάΐου 6:30μμ στην αίθουσα 
ΚΥΒΕ (Εθν. Μακαρίου 1) 

► ΘΕΣΣΑΛΟΝΙΚΗ Τετάρτη 21 Μάΐου 

► Αμπελόκηποι Θεσ/κης Τετάρτη 14 Μάΐου στο 

Δημαρχείο Αμπελοκήπων 

► Αλεξανδρούπολη Δευτέρα 19 Μάΐου στο 

Δημαρχείο 

► Χαλκίδα Πέμπτη 15 Μάΐου στο Εργατικό Κέντρο 

► Ιωάννινα Τετάρτη 21 Μάΐου 6:30μμ στο Εργατικό 
Κέντρο (οδ. Γιοσέφ Ελίγια 7) 

► Πάτρα Πέμπτη 15 Μάΐου στο Εργατικό Κέντρο 
(οδ. Κολοκοτρώνη 20) 

► Ηγουμενίτσα Τετάρτη 14 Μάΐου 6:30μμ στο 
Πάνθεον 

► Θήβα Τρίτη 6 Μάΐου 

Εκδηλώσεις θα πραγματοποιηθούν ακόμα στον 
Εύοσμο και την Καλαμαριά της Θεσσαλονίκης, 
στο Βόλο, στα Τρίκαλα κ.α. 




































Μάιος 2014 


ΠΟΛΙΤΙΚΗ 


Εργατική Πάλη 11 


Καταστροφή ιστορικών διαστάσεων 

4 χρόνια ανηαόνια 


Π ριν τέσσερα χρόνια, στις 23 
Απρίλη 2010, ο τότε πρωθυ¬ 
πουργός Γ. Παπανδρέου ανα¬ 
κοίνωνε από το Καστελόριζο 
τη σύγχρονη εκδοχή του «επτωχεύσαμεν». 
Αμέσως ακολούθησε η εποπτεία της τρόι¬ 
κας και η εφαρμογή των μνημονίων. 

Τα πιο σημαντικά απ’ αυτά είναι: το 1° 
Μνημόνιο (2 Μάίου 2010), το πολυνομο- 
σχέδιο για εργασιακά-ΔΕΚΟ (15 Δεκέμ¬ 
βρη 2010), ο προϋπολογισμός του 2011 
(23 Δεκεμβρίου 2010), το Μεσοπρόθεσμο 
Πρόγραμμα Δημοσιονομικής Στρατηγικής 
2011-14 (Ιούνιος 2011), νέα συμπληρωμα¬ 
τικά μέτρα το Σεπτέμβριο του 2011, πολυ- 
νομοσχέδιο (για μισθολόγιο στο Δημόσιο, 
περικοπές σε κύριες συντάξεις και εφάπαξ 
κ.α.) τον Οκτώβρη του 2011, 2° Μνημόνιο 
(Φλεβάρης 2012), Μεσοπρόθεσμο Πλαί¬ 
σιο Δημοσιονομικής Στρατηγικής 2013-16 
(Νοέμβριος 2012), προϋπολογισμός 2013, 
πολυνομοσχέδιο (κυρίως για τις απολύ¬ 
σεις δημοσίων υπαλλήλων) τον Απρίλη 
του 2013, πολυνομοσχέδιο (αλλαγές στη 
φορολογία κ.α.) τον Ιούλιο 2013 και πο¬ 
λυνομοσχέδιο (με αλλαγές στα εργασια¬ 
κά, ασφαλιστικά, το γάλα, το ψωμί κ.α.) το 
Μάρτιο του 2014. 

Πριν τρεις μήνες, ο Στουρνάρας έκανε 
έναν απολογισμό του ύψους των μνημονι- 
ακών μέτρων. Ακόμη και με βάση τους υπο¬ 
λογισμούς του, τα μέτρα την τελευταία τε¬ 
τραετία έφτασαν τα 63 δις ευρώ (31% του 
ΑΕΠ), εκ των οποίων τα 33 δις είναι μει¬ 
ώσεις κρατικών δαπανών και τα άλλα 30 
είναι εισπρακτικά μέτρα. Τα μέτρα για το 


2010 ήταν 19 δις, για το 2011 18 δις, για 
τη διετία 2012-13 22 δις, ενώ για το 2014 
προβλέπονται «μόνο» 4 δις. Αυτά τα θηρι¬ 
ώδη ποσά αφορούν τον τελικό απολογισμό 
και όχι το αληθινό ύψος των μέτρων που 
εφαρμόστηκαν, μια που σε γενικές γραμ¬ 
μές, οι μνημονιακές κυβερνήσεις έπαιρ¬ 
ναν μέτρα 10 ευρώ για να εισπράξουν τελι¬ 
κά μόνο 6-7 ευρώ. Συνεπώς, τα μέτρα που 
πραγματικά εφαρμόστηκαν πρέπει να ξε¬ 
περνούν τα 100 δις. Σ’ αυτά θα πρέπει να 
προσθέσουμε τις μειώσεις μισθών στον ιδι¬ 
ωτικό τομέα (υπολογίζονται γύρω στα 20 
δις), καθώς και τις απώλειες εισοδήματος 
των εργαζομένων και των λαϊκών στρωμά¬ 
των (λόγω ανεργίας, αλλαγής των εργασι¬ 
ακών σχέσεων, ιδιωτικοποιήσεων κ.α.). Τέ¬ 
λος, απώλειες από τη μείωση της αξίας των 
κατοικιών κ.α. 

Οι επιπτώσεις στην οικονομία 

Ποιο ήταν το αποτέλεσμα; Μετά από 
5 χρόνια κρίσης και 4 χρόνια μνημονίων, η 
καταστροφή είναι ανείπωτη. 

Το ΑΕΠ από 233 δις ευρώ το 2008 έπε¬ 
σε στα 182 δις το 2013. Μια μείωση πρωτο¬ 
φανής στην ιστορία του ελληνικού καπιτα¬ 
λισμού, εκτός πολεμικών περιόδων. 

Η παραγωγή κατεδαφίστηκε. Η κατα¬ 
σκευαστική δραστηριότητα κατακρημνί- 
ζεται από τον δείκτη 128 το 2008 (το 2005 
ήταν 100) στο 38 το 2013. Την ίδια εξέλι¬ 
ξη έχει και ο δείκτης της βιομηχανικής πα¬ 
ραγωγής (100 το 2005), που από το 99 το 
2008 κατακρημνίζεται στο 72,5 το 2013. Ει¬ 
δικότερα η μεταποίηση από 99,5 το 2008 


πέφτει στο 71,9 το 
2013, με τη μεγα¬ 
λύτερη πτώση να 
έχει η παραγωγή 
κεφαλαιακών αγα¬ 
θών (από 92,2 το 2008 στο 36,9 το 2013). 

Ο βαθμός χρησιμοποίησης εργοστασι¬ 
ακού δυναμικού στη βιομηχανία από 76% 
το 2008 περιορίζεται στο 65,9% το 2013, με 
τον κλάδο της βασικής μεταλλουργίας να 
έχει χτυπηθεί περισσότερο (από 78,4% το 
2008 στο 48,2% το 2013). Αυτό ο δείκτης, 
μαζί με την καθίζηση των νέων παραγγελι¬ 
ών της μεταποίησης από το 2008 και μετά, 
δείχνουν ότι, παρά την κρίση και το κλείσι¬ 
μο βιομηχανιών την τελευταία 5ετία, αυτό 
που έχουμε μπροστά μας είναι αλλεπάλλη¬ 
λα κύματα νέων λουκέτων και μείωσης της 
παραγωγής. 

Οι επενδύσεις (ακαθάριστος σχημα¬ 
τισμός παγίου κεφαλαίου) από 52 δις το 
2008 ξεπέφτουν στα 22 το 2013. 

Η ίδια κατάσταση εμφανίζεται στο ερ¬ 
γατικό δυναμικό. Ο αριθμός του αυξανό¬ 
ταν μέχρι το 2010 (φτάνοντας τα 5,017 εκ.) 
- από τότε μειώνεται συνεχώς (4,967 εκ. το 
2013). Η ανεργία, σαν ποσοστό του εργα¬ 
τικού δυναμικού, σχεδόν τετραπλασιάστη¬ 
κε από το 7,6% το 2008 στο 27,3% το 2013, 
με τη στατιστική υπηρεσία να θεωρεί «απα¬ 
σχολούμενο» όποιον εργάζεται έστω και 
μία ώρα τη βδομάδα. 

Οι εξαγωγές από 19 δις ευρώ το 2008 
ανήλθαν σε 22,5 δις το 2013 και αυτό οφεί¬ 
λεται κυρίως στη βελτίωση των εξαγωγών 
σε χώρες εκτός ευρωζώνης. Οι εισαγωγές, 



όπως ήταν αναμενόμενο λόγω των μέτρων 
στην εγχώρια αγορά, καταποντίστηκαν 
από τα 63,8 στα 39,7 δις. Έτσι, το έλλειμ¬ 
μα του εμπορικού ισοζυγίου μειώθηκε (από 
44 δις σε 17,2 δις ευρώ), μια «επιτυχία» που 
αντανακλά τη καταβαράθρωση των επεν¬ 
δύσεων και της κατανάλωσης, δηλαδή την 
οικονομική παρακμή. 

Όλα αυτά τα μέτρα και η κατάρρευ¬ 
ση του ελληνικού καπιταλισμού υποτίθε¬ 
ται ότι έγιναν για να μειωθούν τα δημό¬ 
σια ελλείμματα και χρέη, για «να σταματή¬ 
σουμε να ζούμε πάνω από τις δυνατότητές 
μας». «Περιέργως», το δημόσιο χρέος από 
299,6 δις (112,9% του ΑΕΠ) το 2009 «μει¬ 
ώθηκε».. . ανερχόμενο στα 318,7 δις (175% 
του ΑΕΠ) το 2013, ενώ το δημόσιο έλλειμ¬ 
μα από 12,7% (με βάση τον υπολογισμό 
του τον Φεβρουάριου 2010, οπότε μπήκα¬ 
με στο μνημόνιο) «μειώθηκε»... σταθερο¬ 
ποιούμενο στο 12,7% για το 2013. Με άλλα 
λόγια, η καταστροφή της οικονομίας και 
ο ορυμαγδός μέτρων δεν έφεραν κανένα 
αποτέλεσμα στα δημοσιονομικά. Όσο για 
την «σπάταλη» ζωή, που υποτίθεται έκα¬ 
ναν οι εργαζόμενοι και τα φτωχά λαϊκά 
στρώματα, αν το 2009 «ζούσαμε πέρα απ’ 
τις δυνατότητές μας», σήμερα, πέντε χρό¬ 
νια μετά, και παρά τις εισοδηματικές απώ¬ 
λειες άνω του 50%, μας λένε το ίδιο και ότι 
τα μέτρα χρειάζεται να συνεχιστούν! 


Συνομιλία Μπαλτάκου - Κασιδιάρη 

Φωλιά ακροδεξιών και αντιδραστικών η ΝΔ του Σαμαρά 


Η δημοσιοποίηση της συνομιλίας Μπαλτάκου- 
Κασιδιάρη ταρακούνησε το πολιτικό σκηνικό, 
πλήττοντας τη συγκυβέρνηση και ιδιαίτερα τη 
ΝΔ και τον Σαμαρά. Εξού και ο πανικός που 
προκάλεσε στα αστικά επιτελεία. 

Η κυβέρνηση παρουσίασε τις κινήσεις Μπαλτάκου ως 
«προσωπικό παιχνίδι», ότι ο Σαμαράς και η ίδια δεν ήξεραν 
τίποτα, δεν έχουν σχέση με τις απόψεις Μπαλτάκου. Μάλι¬ 
στα, η εισαγγελική έρευνα για την υπόθεση έγινε για να δι¬ 
απιστωθεί αν έχει τελεστεί κακούργημα απ’ τον Κασιδιάρη 
(παραβίαση του νόμου περί προσωπικών δεδομένων), όχι 
για τη στάση Μπαλτάκου. Ενώ μετά από επιστολή του Δέν- 
δια, η εισαγγελέας του Αρείου Πάγου αποφάσισε ότι θα δι¬ 
ώκονται για αυτόφωρο κακούργημα άσκησης βίας κατά της 
Βουλής και της κυβέρνησης όσοι μεταδώσουν ή σχολιάσουν 
νέο οπτικοακουστικό υλικό! 

Όμως είναι αδύνατον να πιστέψει κανείς ότι ο γενικός 
γραμματέας της κυβέρνησης, προσωπική επιλογή, στενός 
συνεργάτης και φίλος του Σαμαρά συναντούσε αυτοβού- 
λως βουλευτές της ΧΑ και συζητούσε τόσο σοβαρά μαζί 
τους. Ο Μπαλτάκος είχε κομβικό ρόλο στην κυβέρνηση, 
δεν ήταν ένας απλός υπάλληλος. Κανένα νομοσχέδιο, κα¬ 
νένα προεδρικό διάταγμα δεν προχωρούσε χωρίς τη δική 
του υπογραφή (με βάση το ν. 4147/13). Μέσα στα «καθήκο- 
ντά» του, όπως αποδεικνύεται, ήταν οι επαφές μεταξύ άλ¬ 
λων και με τη ΧΑ - για τις οποίες δε μπορούσε να λειτουρ¬ 
γήσει παρά μόνο κατ’ εντολή της κυβέρνησης ή μάλλον του 
ίδιου του Σαμαρά. 

Ο Μπαλτάκος ήταν έτσι και αλλιώς μέλος του ακροδεξι¬ 
ού επιτελείου Σαμαρά, γνωστός για τις μισοφασιστικές και 
αντικομουνιστικές του αντιλήψεις (είναι καταγεγραμμένες 
σε βιβλία του), καμουφλαρισμένες πίσω από μια προγονο¬ 
λατρεία. Ήταν από τους εμπνευστές της θεωρίας των δύο 


άκρων, του κράτους έκτακτης ανάγκης, των ρατσιστικών 
νομοσχεδίων, της συνεργασίας ΝΔ-ΧΑ. 

Η συνομιλία επιβεβαιώνει πολύ γλαφυρά (και μέσα από 
ένα ιδιαίτερα... φιλικό κλίμα ανάμεσα στους πρωταγωνι¬ 
στές της!) μια σειρά από γεγονότα και διαπιστώσεις για την 
κυβέρνηση, τη ΝΔ και το ΠΑΣΟΚ, τη ΧΑ, το αστικό πολι¬ 
τικό σύστημα, τους κρατικούς μηχανισμούς. 

Καταρχάς, την «ανοιχτή γραμμή» κυβέρνησης/ΝΔ και 
ΧΑ, συστήματος και ΧΑ. Η κυβέρνηση, ενώ υποτίθεται 
εναντιώνεται στα «άκρα», συνομιλεί με το ένα «άκρο» και 
μάλιστα στο «ναό» της δημοκρατίας, αμέσως μετά τη δο¬ 
λοφονία Φύσσα. Στην πραγματικότητα, πρόκειται για παζά¬ 
ρι όπου ο Κασιδιάρης ζητάει από τον Μπαλτάκο παρέμβα¬ 
ση για να γλιτώσουν οι χρυσαγίτες τις διώξεις. Το πιο σημα¬ 
ντικό, όμως, είναι ότι επιβεβαιώνεται το προηγούμενο κα¬ 
θεστώς ασυλίας εγκληματικών ενεργειών της ΧΑ από τις 
αστυνομικές και δικαστικές αρχές, της πολιτικής συνεννόη¬ 
σης μεταξύ κυβέρνησης -σίγουρα του ακροδεξιού επιτελεί¬ 
ου Σαμαρά- και ΧΑ. 

Από το ύφος και το περιεχόμενο φαίνεται ότι έχουν προ- 
ηγηθεί και άλλες συνομιλίες (καταγεγραμμένες ή όχι, με τα 
ίδια ή άλλα «υψηλά» πρόσωπα) της κυβέρνησης/ΝΔ με το 
αγαπημένο τους «άκρο». Οι όροι όμως αλλάζουν με τη δο¬ 
λοφονία Φύσσα, όταν η ΝΔ αναγκάζεται να ελέγξει την ΧΑ 
για πολιτικούς και εκλογικούς λόγους και μετά από την πί¬ 
εση του κινήματος. Αυτήν ακριβώς τη στροφή εκφράζει με 
απορία στο διάλογο ο Κασιδιάρης («τι μεσολάβησε και άλ¬ 
λαξε στάση ο Σαμαράς;»). Και βέβαια, η απάντηση Μπαλ¬ 
τάκου ότι ο Σαμαράς έδωσε εντολή σε Δένδια-Αθανασίου 
ν’ αρχίσει η δίωξη της ΧΑ, δεν είναι παρά η μισή αλήθεια. 
Ολόκληρη η αλήθεια είναι ότι τόσο καιρό υπήρχε συγκά¬ 
λυψη. Γιατί προφανώς η κυβέρνηση και τα δικαστήρια δεν 
εφηύραν τις δολοφονίες και τους τραμπουκισμούς σε με¬ 


τανάστες, αγωνιστές και αριστερούς κ.λπ. Απλώς μαζέψαν 
και συνέδεσαν κάποια απ’ τα στοιχεία που είχαν καταχωνιά¬ 
σει στα συρτάρια τους. Οι δολοφόνοι χρυσαυγίτες δεν μπο¬ 
ρούν να κλαψουρίζουν ότι είναι αθώοι! 

Το βίντεο, επίσης, επηρεάζει τις πολιτικές διεργασίες 
που εκτείνονται από τη Δεξιά ως τον ακροδεξιό-φασιστι- 
κό χώρο. Μια πιο «σοβαρή» και «ελεγχόμενη» ΧΑ, νέα πο¬ 
λιτικά μορφώματα που θα προέρθουν από τη ΝΔ, η διεκδί¬ 
κηση του εκλογικού ακροατηρίου της ΧΑ και των ΑΝΕΛ, 
η δημιουργία ενός νέου πολιτικού προσωπικού που θα εκ¬ 
φράζει το δόγμα «ευρώ, τάξη και ασφάλεια» (π.χ. σαμαρικό 
σχέδιο για αλλαγή ονόματος/συμβόλων της ΝΔ κ.α.) - αυ¬ 
τές οι τάσεις υπάρχουν και θα δούμε πως θα εκδηλωθούν 
μετά τις εκλογές. 

Αυτό που αναδεικνύει το επίμαχο βίντεο δεν είναι μονά¬ 
χα η ύπαρξη ενός «παρακράτους». Οι Μπαλτάκοι δεν είναι 
«σταγονίδια», που «μολύνουν το δημοκρατικό πολίτευμα», 
δεν είναι απλώς μια ακραία αυτονομημένη περίπτωση. Δεν 
έχουμε μόνο μια αλλοίωση του κοινοβουλευτισμού, των θε¬ 
σμών κ.λπ., μια «ανάπηρη» δημοκρατία - αλλά αυτονόμη¬ 
ση συνολικά της πολιτικής ζωής και των αστικών κομμάτων 
από τις μάζες, τον εκφασισμό του πολιτικού λόγου και των 
κρατικών μηχανισμών (κατασταλτικών, διωκτικών), ρα¬ 
γδαία μετάλλαξης της αστικής δημοκρατίας σε κοινοβου¬ 
λευτική χούντα με άγρυπνο φύλακα το κράτος έκτακτης 
ανάγκης (στηριγμένα σ’ ένα κοινωνικό μπλοκ σύγχρονων 
δοσίλογων-μαυραγοριτών), τρομακτική συρρίκνωση των 
δημοκρατικών, συνδικαλιστικών και πολιτικών ελευθεριών. 

Σ’ αυτό το τοπίο, Μπαλτάκοι και Κασιδιάρηδες, μαζί με 
Σαμαράδες και Βενιζέλους, θα είναι τα πρώτα βιολιά και το 
μόνο που μπορεί να τους εμποδίσει είναι οι ταξικοί αγώνες 
των εργαζομένων και της νεολαίας, η σύγκρουση μαζί τους 
μέχρι την τελική νίκη. 

ΤΟΥΡΚΙΑ 

Μετά την εκλογική νίκη Ερντογάν 


Τ ο Κόμμα Δικαιοσύνης και Ανάπτυξης (ΑΚΡ) του 
Ερντογάν έδωσε τη μάχη των δημοτικών εκλο¬ 
γών του Μάρτη εξαιρετικά απομονωμένο. Είχε 
εναντίον του σημαντικό κομμάτι του κρατικού 
μηχανισμού (που βρίσκεται βασικά κάτω απ’ τον έλεγχο του 
δικτύου Γκιουλέν). Μεγάλο μέρος των ΜΜΕ, κύρια του δι¬ 
αδικτύου, που καθημερινά παρουσιάζουν νέα σκάνδαλα 
του κόμματος και της οικογένειάς του. Ως έναν βαθμό, τον 
ίδιο τον πρόεδρο Γκιουλ, που όλο και πιο συχνά αποστα¬ 
σιοποιείται (ιδιαίτερα σε ό,τι αφορά τη δικαιοσύνη και τη 
φίμωση των διαδικτυακών μέσων) για να διασωθεί πολιτι¬ 
κά. Για πρώτη φορά, μια αντιπολίτευση από παλιά κεμαλι- 
κά κόμματα (πολλά χρόνια ύστερα απ’ τη νίκη του Ερντο¬ 
γάν επί του «κεμαλικού βαθέος κράτους»), που επιχειρούσε 
να εκμεταλλευτεί τους αγώνες της νεολαίας (πάρκο Γκεζί, 
απεργίες). Σύσσωμους τους ιμπεριαλιστές, με πρώτους τους 
αμερικάνους, που συνεργάζονται με το δίκτυο Γκιουλέν, 
στηρίζουν την αντιπολίτευση, αξιοποιούν τις προσβάσεις 
τους σε στρατό και μυστικές υπηρεσίες (βίντεο και ηχητι¬ 
κές συνομιλίες έχουν υποκλαπεί απ’ τις μυστικές υπηρεσίες 
των ΗΠΑ), για να εκθρονίσουν τον Ερντογάν, που αποτελεί 
πλέον γι’ αυτούς «καμμένο χαρτί». Τέλος, σημαντικό κομ¬ 
μάτι της νεολαίας και των εργαζομένων στα αστικά κέντρα, 
που κινητοποιήθηκαν ενάντια στις συντηρητικές πολιτικές 
(φίμωση διαδικτύου, απαγόρευση εκτρώσεων, «ποινικοποί- 
ηση» ντεκολτέ, απαγόρευση φιλιών σε ανοιχτό χώρο), τη 
διαπλοκή, σήψη και διαφθορά, μαζί με την καταστροφή του 
περιβάλλοντος, που προκαλεί η νεοφιλελεύθερη «ανάπτυ¬ 
ξη» του ΑΚΡ. Χωρίς όμως αυτοί οι αγώνες να έχουν βρει μια 
πολιτική διέξοδο, παρά την προσπάθεια του Κεμαλικών και 
ιδιαίτερα του Ρεπούμπλικανικού Λαϊκού Κόμματος (ΘΗΡ) 
του Κιλιτσντάρογλου να τους εκμεταλλευτεί. 

Ωστόσο, το ΑΚΡ πέτυχε σημαντική νίκη. Στους 2.131 
δήμους, συγκέντρωσε περίπου 45% έναντι 27% του ΟΗΡ 
και 17% του Κόμματος Εθνικιστικής Δράσης (ΜΗΡ) του 
Μπαχτσελί, που είναι η βασική αντιπολίτευση, ενώ τα μει¬ 
ονοτικά κουρδικά κόμματα «Ειρήνη για τη Δημοκρατία» 
(ΒΝΡ, πρόσκειται στο ΡΚΚ και τον Οτσαλάν) και «Λαϊκό 
Δημοκρατικό Κόμμα» παρουσίασαν σημαντική σταθερότη¬ 
τα, διατηρώντας την υπεροχή στις κουρδικές περιοχές. 

Το ΑΚΡ κέρδισε τους δύο μεγάλους δήμους, της Κων¬ 
σταντινούπολης (διαφορά 8%) και της Άγκυρας (παρά τις 
ενστάσεις της αντιπολίτευσης, αφού το αποτέλεσμα κρίθη- 
κε για 32.000 ψήφους σε σύνολο 3 εκατομμυρίων!), ενώ το 
ΘΗΡ διατήρησε τη Σμύρνη. Γενικά, ο Ερντογάν διατήρη¬ 
σε με μικρές απώλειες τα προπύργιά του στην κεντρική και 
ανατολική Ανατολία. Το ΟΗΡ κυριάρχησε πάλι σε Ανατολι¬ 
κή Θράκη και μικρασιατικά παράλια, ενώ το ΜΗΡ είχε με¬ 
ρικές απώλειες συμπιεζόμενο ανάμεσα στο ΑΚΡ (του παίρ¬ 
νει τους «θρησκευόμενους» εθνικιστές) και το ΟΗΡ (διεκ- 
δικεί τους «κοσμικούς» εθνικιστές). Η αντιπολίτευση παρέ- 
μεινε «στάσιμη», αδυνατώντας να εμπνεύσει τις λαϊκές μά¬ 
ζες. Σε αρκετές περιπτώσεις κινήθηκε δεξιότερα στον πο¬ 
λιτικό χάρτη, προκειμένου να κερδίσει συντηρητικές μάζες 
του ΑΚΡ, χάνοντας τη δυνατότητα να προσεταιριστεί τη ρι¬ 
ζοσπαστική νεολαία. 

Το ΑΚΡ και η ομάδα Ερντογάν είναι διεφθαρμένα, όπως 
όλα τα νεοφιλελεύθερα κόμματα. Ο Ερντογάν ακολούθησε 
τη γνωστή νεοφιλελεύθερη πολιτική, δημιούργησε μια νέα 
ισλαμική ελίτ που πλούτισε ασύδοτα σε βάρος της παλιάς, 
έφερε «ανάπτυξη» στην Ανατολία βγάζοντας τεράστιες μά¬ 
ζες από την απόλυτη φτώχεια αλλά ταυτόχρονα αυξάνο¬ 
ντας την εκμετάλλευσή τους, συντηρητικοποίησε αυτές τις 
μάζες γύρω απ’ το Ισλάμ, δημιούργησε ένα δίκτυο κρατικής 
και κομματικής «φιλανθρωπίας» για να κατευνάσει τις αντι¬ 
δράσεις στον ασύδοτο πλουτισμό της ισλαμικής ελίτ και της 
φαμίλιας του. Οι ψήφοι του ΑΚΡ είναι ψήφοι φτωχών ερ¬ 
γαζομένων, συντηρητικών στη συνείδηση, που έχουν λίγα 
χρόνια προλεταριοποίησης και ελάχιστες πολιτικές, κοινω¬ 
νικές και συνδικαλιστικές εμπειρίες, δεν έχουν υπολογιστές, 
δεν επικοινωνούν στο διαδίκτυο, ενώ αισθάνονται ότι Ερ¬ 
ντογάν «έφαγε και κάτι, αλλά τουλάχιστον δουλεύει»! 

Όμως η νίκη στις δημοτικές εκλογές δεν έλυσε τα χέρια 
του Ερντογάν. Η αλαζονική του στάση, η άγρια καταστο¬ 
λή έχει δημιουργήσει διχασμό στις μάζες. Είναι χαρακτηρι¬ 
στική η κατάσταση στο Οκμεϊντανί (γειτονιά στην κεντρική 
περιοχή Μπεϊόγλου, όπου ζουν κυρίως Αλεβίτες): με γκρά¬ 
φιτι οι κάτοικοι «απαγορεύουν την είσοδο στους φασίστες», 
ενώ αλλού τα συνθήματα λένε «εδώ θα γίνει τάφος κομ¬ 
μουνιστών» και «οι Μάρτυρες ποτέ δεν πεθαίνουν»! Δεύ¬ 
τερον, οι κινήσεις Ερντογάν μετά τη νίκη εντείνουν τη διαί¬ 



ρεση. Αμέσως δήλωσε ότι θα διαλύσει το δίκτυο Γκιουλέν, 
συγκρούστηκε με το Συνταγματικό Δικαστήριο (όπου είχε 
στηριχτεί απέναντι στους κεμαλιστές!), εξήγγειλε έρευνα 
για τους υπουργούς που κατηγορούνται για σκάνδαλα (για 
να τρενάρει τις εξελίξεις για μετά τις προεδρικές εκλογές 
του Αυγούστου, όπου μάλλον θα είναι υποψήφιος), προ¬ 
ωθεί νομοσχέδιο για τις μυστικές υπηρεσίες δίνοντας στη 
ΜΙΤ υπερεξουσίες και ελέγχοντάς την. 

Τρίτον, τα σχέδιά του για μεταπήδηση στην προεδρία 
(με ταυτόχρονη αναβάθμισή της) μετατρέπουν ουσιαστι¬ 
κά το πολίτευμα σε προεδρευόμενη δημοκρατία. Με δε¬ 
δομένη την απομόνωση του ΑΚΡ, μόνοι σύμμαχοι σ’ αυτό 
μπορεί να είναι οι Κούρδοι. Τα κουρδικά κόμματα επεδί- 
ωξαν να μείνουν μακριά από την ενδοϊσλαμική αντιπαρά¬ 
θεση, ώστε ν’ ανταλλάξουν την ψήφο τους με παραχωρή¬ 
σεις στο Κουρδικό. Ωστόσο, κάθε τέτοια παραχώρηση δη¬ 
μιουργεί νέες αντιπαραθέσεις, ενώ απειλεί την εκλογική δύ¬ 
ναμη του ΑΚΡ, αφού πολλοί πατριωτικοί ψήφοι θα μετατο¬ 
πιστούν στο ΜΗΡ. Γενικότερα, μια συμμαχία με τους Κούρ¬ 
δους αφήνει πολλά πράγματα ανοιχτά, αν λάβουμε υπόψη 
το ήδη «ανεξάρτητο κουρδικό κράτος» στο Βόρειο Ιράκ και 
τώρα στη βορειοανατολική Συρία. ΓΓ αυτό και υπάρχουν 
κάποιες σκέψεις να παραμείνει πρωθυπουργός και να ηγη- 
θεί ο ίδιος στις βουλευτικές. 

Τέταρτον, η επίθεση των ιμπεριαλιστών θα ενισχυθεί. 
Είναι πράγματι εντυπωσιακό πως υποκλάπηκαν συνομιλί¬ 
ες του Νταβούτογλου (υπουργός Εξωτερικών), του αρχη¬ 
γού των μυστικών υπηρεσιών ΜΙΤ και του υπαρχηγού των 
ενόπλων δυνάμεων, που ουσιαστικά εξετάζουν τη δημιουρ¬ 
γία έντασης με το «ισλαμικό κράτος του Ιράκ και του Λεβά- 
ντε» (Ι5ΙΕ) στη Συρία, ακόμα και ως προβοκάτσια, ώστε να 
δικαιολογηθεί τουρκική επέμβαση στη Συρία! Τέτοιες συζη¬ 
τήσεις δεν μπορούν να υποκλαπούν παρά μόνο από μυστι¬ 
κές υπηρεσίες των ΗΠΑ, που τις διοχέτευσαν μέσω του δι¬ 
κτύου Γκιουλέν. Ακόμα είδαν το φως της δημοσιότητας άρ¬ 
θρα που θέλουν τη ΜΙΤ και τους φονταμενταλιστές σουνί¬ 
τες της Αλ Νούσρα στη Συρία (η ΜΙΤ τους εξοπλίζει και εκ¬ 
παιδεύει) υπεύθυνου για την χρήση χημικών όπλων στην 
Γκούτα τον περασμένο Αύγουστο, όπου εκατοντάδες ούρι¬ 
οι πέθαναν, με στόχο να συρθούν οι ΗΠΑ σε πόλεμο στη 
Συρία! Αν και οι πληροφορίες διαψεύστηκαν απ’ την Τουρ¬ 
κία και τις ΗΠΑ, είναι φανερό ότι οι τελευταίες θέλουν να 
ξεμπερδεύουν με τον Ερντογάν, που αμφισβητεί τις πολιτι¬ 
κές τους, διατηρεί σχέσεις με Ιράν, Κίνα και Ρωσία, αντιπα- 
ρατίθεται στο Ισραήλ, στηρίζει τους Αδελφούς Μουσουλ¬ 
μάνους στην Αίγυπτο. 

Είναι βέβαιο ότι οι μυστικές υπηρεσίες της Τουρκί¬ 
ας και των ΗΠΑ εξυφαίνουν τα πιο αποκρουστικά σενά¬ 
ρια για τους λαούς της περιοχής, αλλά επίσης και ότι σε 
καμία περίπτωση η ΜΙΤ δεν θ’ ακολουθούσε από μόνη 
της ανοιχτά αντιαμερικανικές επιλογές. Μπορεί να προ¬ 
σπαθούσε να εξωθήσει τις ΗΠΑ στη μια ή την άλλη, αλλά 
δεν θα περνούσε σε άμεση δράση χωρίς την υποστήρι¬ 
ξή τους. Αυτό σημαίνει ότι όλα αυτά τα σενάρια έχουν 
τη σφραγίδα τόσο των ΗΠΑ όσο και της ΜΙΤ, απλά 
τώρα βγαίνουν στη φορά αυτά που βολεύουν τους αμε- 
ρικανούς, για ν’ αξιοποιηθούν από την αντιπολίτευση. 
Είναι λοιπόν φανερό ότι ο Ερντογάν, παρά τη νίκη του, 
ακροβατεί σε τεντωμένο σκοινί. Δεν θα ήταν λάθος να πού¬ 
με ότι η σύγκρουση αρχίσει από δω και πέρα. 

Το κίνημα, κυρίως της νεολαίας, που αναπτύχθηκε με 
αφορμή το πάρκο Γκεζί, δεν μπόρεσε να εκφραστεί στις 
εκλογές, αλλά δεν έπαψε να υπάρχει, έστω κι αν φαίνεται 
να εντάχθηκε εν μέρει στην αντιπολίτευση, που είναι επί¬ 
σης νεοφιλελεύθερη και συντηρητική. Μόνη διέξοδος για 
τους εργαζόμενους, τα φτωχά λαϊκά στρώματα, τη νεολαία 
είναι η δημιουργία μεγάλων αγώνων, για την ικανοποίηση 
των αναγκών τους, ανοίγοντάς τον δρόμο για την αυτόνο¬ 
μη επέμβασή τους και στον πολιτικό στίβο. 



στον κόσμο... 


ΚΟΣΤΑ ΡΙΚΑ 

Αλλαγή σελίδας για τη χώρα μετά τον β' γύρο 
των προεδρικών εκλογών και τη σημαντική νίκη της 
κεντροαριστερής συμμαχίας ΡΑΌ (Κόμμα Δράσης 
Πολιτών) του νέου προέδρου Σολίς. 

Στον α’ γύρο (έγινε τον Φλεβάρη), ο Σολίς είχε συ¬ 
γκεντρώσει το 31%, έναντι 29% του αντιπάλου του 
Αράγια, του μέχρι πρότινος κυβερνώντος κεντροδεξι- 
ού ΡΕΝ. Από τους υπόλοιπους, συνολικά 13 υποψήφι¬ 
ους, ο Βιλάλτα του αριστερού Ρτεηΐε Ατηρίίο (Πλατύ 
Μέτωπο), συγκέντρωσε το 17,2% και ο Γκεβάρα, του 
δεξιού Απελευθερωτικού Κινήματος, το 11,2%. 

Ο Αράγια, βλέποντας ότι οι πιθανότητες να κερδί¬ 
σει ήταν μηδαμινές, ανακοίνωσε ότι δεν θα συνεχίσει 
στον β' γύρο. Ωστόσο, με βάση το σύνταγμα, το ΡΕΝ 
παρέμεινε υποχρεωτικά ενεργό και συμμετείχε στον 
β' γύρο, ενώ ο ίδιος κάλεσε την τελευταία στιγμή σε 
στήριξη στο ψηφοδέλτιό του. 

Η αποχή στον β' γύρο έφτασε το 43,6%. Ο Σολίς ανα¬ 
δείχτηκε νικητής με 77,87% και τον ψήφισε σύσσω¬ 
μη η αντιπολίτευση, ενώ ο Αράγια -πρώην δήμαρχος 
της πρωτεύουσας Σαν Χοσέ- συγκέντρωσε το 22,3%. 
Ο Σολίς είναι ο πρώτος πρόεδρος της Κόστα Ρίκα που 
σπάει το μονοπώλιο των κομμάτων της δεξιάς, που 
μοιράζονταν την εξουσία από τη δεκαετία του 1960. 
Η προεκλογική του εκστρατεία βασίστηκε στο σύν¬ 
θημα «Αλλαγή» και στην υπόσχεση πάταξης της δια¬ 
φθοράς, που στιγμάτισε την κυβέρνηση της απερχό¬ 
μενης προέδρου Τσιντσίγια. Δεσμεύθηκε να καταπο¬ 
λεμήσει τη διαφθορά και τις κοινωνικές ανισότητες, 
αλλά δηλώνει οπαδός της «ανοιχτής οικονομίας», της 
«ελεύθερης αγοράς» και των ξένων επενδύσεων... 

ΚΕΝΤΡΟΑΦΡΙΚΑΝΙΚΗ ΔΗΜΟΚΡΑΤΙΑ 

Άλλη μία ωμή ιμπεριαλιστική επέμβαση αποφάσι¬ 
σε στις 2/4 η Ε.Ε., στα πλαίσια της 4 ,)ς συνόδου κορυ¬ 
φής Ε.Ε.-Αφρικής, με πρόσχημα την «ανθρωπιστική» 
εκστρατεία στην Κεντροαφρικανική Δημοκρατία. 

Η ευρωπαϊκή δύναμη θα αριθμεί 1.000 στρατιώτες, 
θα τελεί υπό τη διοίκηση του γάλλου στρατηγού Φι- 
λίπ Πόντιέ και θα έχει ως αποστολή τη φρούρηση 
του αεροδρομίου και των συνοικιών της πρωτεύου¬ 
σας Μπανγκουί. Η απόφαση της Ε.Ε. είναι συνέχεια 
των αποφάσεων των συνόδων υπουργών Εξωτερικών 
στις 10 και 20 Ιανουάριου για στρατιωτική επέμβαση, 
προς ενίσχυση των 2.000 στρατιωτών που έχει ανα¬ 
πτύξει η Γαλλία και των 6.500 της Αφρικανικής Ένω¬ 
σης. 

Στο ίδιο πλαίσιο, το Συμβούλιο Ασφαλείας του ΟΗΕ 
ενέκρινε ομόφωνα στις 10/4 απόφαση για «ειρηνευτι¬ 
κή» αποστολή 12.000 ανδρών στην Κεντροαφρικανι¬ 
κή Δημοκρατία. Η απόφαση αναφέρει πως η αποστο¬ 
λή, που θα ονομάζεται “ΜΙΝΙΙ5ΌΑ”, δεν θα είναι έτοι¬ 
μη πριν τα μέσα του ερχόμενου Σεπτέμβρη. Επιπλέον, 
εξουσιοδοτεί τη νέα αποστολή των «κυανόκρανων» 
για χρήση πυρός με πρόσχημα την «προστασία αμά¬ 
χων και την αποκατάσταση της ειρήνης, του νόμου 
και της τάξης», καθώς και τη δημιουργία κατάλληλων 
συνθηκών για τη διεξαγωγή «ελεύθερων και δίκαιων 
εκλογών»(!) ως τον Φλεβάρη του 2015. 

Η επέμβαση θα δημιουργήσει άλλη μια ανοιχτή πλη¬ 
γή στην αφρικανική ήπειρο -που ήδη αιμορραγεί από 
την ένοπλη υπεράσπιση των ιμπεριαλιστικών συμφε¬ 
ρόντων-, τη στιγμή που ήδη χιλιάδες άνθρωποι έχουν 
σκοτωθεί στα βίαια επεισόδια στην Κεντροαφρικα¬ 
νική Δημοκρατία και πάνω από 1 εκ. έχουν εκτοπι¬ 
στεί. Στις μάχες αυτές, χριστιανικές παραστρατιωτι- 
κές ομάδες προσπαθούν να πάρουν εκδίκηση για τις 
σφαγές, βιασμούς και λεηλασίες στις οποίες επιδίδο¬ 
νταν οι ισλαμιστές μισθοφόροι από την άνοιξη, όταν 
η οργάνωσή τους «ΣΕΛΕΚΑ» ανέτρεψε την προηγού¬ 
μενη αντιλαϊκή κυβέρνηση του Φρανσουά Μποζιζέ, 
βάζοντας στη θέση του τον αρχηγό της, Μισέλ Ντζο- 
τόντια, που εμφανίζεται φιλικότερος προς τα γαλλι¬ 
κά μονοπώλια. 

ΑΙΓΥΠΤΟΣ 

Λίγο πριν τις προεδρικές εκλογές 


Γ ια τις 26-27 Μαΐου ορίστηκαν οι 
προεδρικές εκλογές στην Αίγυπτο, 
με δύο - ως αυτή τη στιγμή -υπο¬ 
ψήφιους: τον πανίσχυρο στρατη¬ 
γό Αλ Σίσι, μέχρι πρότινος υπουργό Αμυ¬ 
νας, και τον νασεριστή Χαμντίν Σαμπάχι, 
που είχε έρθει τρίτος στις εκλογές του 2012, 
συσπειρώνοντας μεγάλο μέρος των κοινω¬ 
νικών δυνάμεων που αναδείχτηκαν από τη 
λαϊκή εξέγερση, που ξεκίνησε τον Ιανουάριο 
του 2011 στην πλατεία Ταχρίρ. 

Το σιδερένιο χέρι του «νέου» 
καθεστώτος 

Καθόλου τυχαίο δεν είναι το γεγονός ότι, 
λίγες μέρες πριν την ανακοίνωση της ημερο¬ 
μηνίας των εκλογών, 529 μέλη των Αδελφών 
Μουσουλμάνων καταδικάστηκαν σε θάνατο 
για τη συμμετοχή τους σε επιθέσεις σε αστυ¬ 
νομικά τμήματα, που οδήγησαν στον θάνατο 
δύο αστυνομικών. Οι διαδικασίες, προκλητι¬ 
κά συνοπτικές, κράτησαν μόλις δύο μέρες, 
χωρίς καν την παρουσία συνηγόρων υπερά¬ 
σπισης. Άλλα 919 άτομα πρόκειται να δικα¬ 
στούν σε ανάλογες μαζικές δίκες, ανάμεσά 
τους και ο Μοχάμεντ Μπάντι, ηγετικό στέ¬ 
λεχος των Αδελφών Μουσουλμάνων. Το μή¬ 
νυμα είναι σαφές: αυτή θα είναι η αντιμετώ¬ 
πιση όσων δεν αποδέχονται το στρατιωτι¬ 
κό πραξικόπημα, την κυριαρχία του στρατού 
και τη νέα τάξη πραγμάτων που οικοδομεί- 
ται στα θεμέλια του καθεστώτος που γκρέμι¬ 
σε η επανάσταση. Και είναι ένα μήνυμα που 
απευθύνεται τόσο στους Αδελφούς Μου¬ 
σουλμάνους που δεν αναγνωρίζουν την ήττα 
τους, όσο και στις ριζοσπαστικές και επανα¬ 


στατικές δυνάμεις που συνεχίζουν να διεκδι- 
κούν «Ψωμί, Ελευθερία και Κοινωνική Δικαι¬ 
οσύνη», το σύνθημα που συμπύκνωσε τα αι¬ 
τήματα του αιγυπτιακού λαού το Γενάρη του 
2011. Το ίδιο μήνυμα στέλνει και η προκλη¬ 
τικά μεροληπτική αντιμετώπιση των οργά¬ 
νων καιυποστηρικτών του στρατιωτικού κα¬ 
θεστώτος, όπως των τεσσάρων αξιωματικών 
που κρίθηκαν ένοχοι για τον θάνατο 37 συλ- 
ληφθέντων μουσουλμάνων από ασφυξία: ο 
ένας καταδικάστηκε σε 10 χρόνια κάθειρ¬ 
ξη και οι άλλοι τρεις σε ένα έτος με αναστο- 
λή(!). Πολύ πιο κραυγαλέα, βέβαια, είναι η 
ίδια η περίπτωση του Μουμπάρακ, των γιων 
και των συνεργατών του, των οποίων η δίκη 
για δολοφονίες, επιθέσεις και διαφθορά εξε¬ 
λίσσεται σε ανάλογη παρωδία, με στόχο την 
απαλλαγή τους ή την επιβολή αστείων ποι¬ 
νών. 

Ως συνήθως, ΟΗΕ, ΗΠΑ, ΕΕ κ.α. εξέ- 
φρασαν τη φρίκη και τον αποτροπιασμό τους 
για τη βάρβαρη διαδικασία και απόφαση και 
εκεί σταμάτησαν. Με τον ίδιο τρόπο αντιμε¬ 
τωπίζουν τις μαζικές συλλήψεις και φυλακί¬ 
σεις (21.000 από τον περασμένο Ιούνιο μέ¬ 
χρι τον Ιανουάριο), τις σφαγές διαδηλωτών, 
ακτιβιστών και συνδικαλιστών (1.400 το ίδιο 
διάστημα), την αστυνομοκρατία, την εκτε¬ 
ταμένη χρήση βίας, την κατάφορη καταπά¬ 
τηση των ανθρωπίνων δικαιωμάτων, τα βα¬ 
σανιστήρια, τις δολοφονίες πολιτικών αντι¬ 
πάλων. 

Η αντίσταση του λαού και των 
εργαζομένων 

Παρόλο που η κυριαρχία της στρατιωτι¬ 


κής χούντας φαίνεται να έχει επιβληθεί, πα¬ 
τώντας στην αποτυχία των Αδελφών Μου¬ 
σουλμάνων να ανταποκριθούν στις προσδο¬ 
κίες του εξεγερμένου αιγυπτιακού λαού, πα¬ 
ρόλο που επικύρωσαν ένα Σύνταγμα κομμέ¬ 
νο και ραμμένο στα μέτρα τους, κατοχυρώ¬ 
νοντας την εξουσία και την αυθαιρεσία του 
στρατιωτικού καθεστώτος και περνώντας 
μια σειρά από αντεργατικά και αντιλαϊκά μέ¬ 
τρα, παρόλο, τέλος, που η επικράτηση του 
στρατηγού Αλ Σίσι στις προεδρικές εκλογές 
είναι σχεδόν δεδομένη, η νομιμοποίηση του 
καθεστώτος που έχει διαμορφωθεί με τη σύ¬ 
μπραξη του στρατού, των οικονομικών ελίτ 
που αναπτύχθηκαν επί Μουμπάρακ και των 
ιμπεριαλιστών κάθε άλλο παρά δεδομένη εί¬ 
ναι. Η παλινόρθωση της διαφθοράς και της 
αυθαιρεσίας, η παγίωση και διόγκωση των 
κοινωνικών ανισοτήτων, η βάρβαρη κατα¬ 
στολή και καταπάτηση κάθε έννοιας δικαί¬ 
ου δεν μπορούν να κρύβονται για πολύ ακό¬ 
μα πίσω από την ανάγκη για πολιτική, οικο¬ 
νομική και κοινωνική σταθερότητα, που χρη¬ 
σιμοποίησε το στρατιωτικό κατεστημένο για 
να αρπάξει την εξουσία. 

Ήδη το λαϊκό και εργατικό κίνημα ανα¬ 
συγκροτεί τις δυνάμεις του, ενώνεται και 
πάλι και καταφέρνει σημαντικά πλήγμα¬ 
τα στο καθεστώς. Την τριετία 2011-2013, οι 
εργαζόμενοι πραγματοποίησαν περισσότε¬ 
ρες διαδηλώσεις από ό,τι τα προηγούμενα 10 
χρόνια μαζί. Τα αιτήματα δεν περιορίζονται 
σε αυξήσεις μισθών και καλύτερες συνθήκες 
εργασίας, αλλά αναφέρονται στον τρόπο δι¬ 
οίκησης, ιδίως στον δημόσιο τομέα, που χα¬ 
ρακτηρίζεται από διαφθορά και κακοδιαχεί¬ 


ριση. Υποδειγματική υπήρξε η κατάληψη από 
τους εργαζόμενους των γραφείων διοίκησης 
της δημόσιας βιομηχανίας σιδήρου και χάλυ¬ 
βα, που κράτησε 23 μέρες και υποχρέωσε τη 
χούντα να δεχτεί όλα τους τα αιτήματα, που 
περιλάμβαναν τον πλήρη έλεγχο της διαχεί¬ 
ρισης της βιομηχανίας, την αλλαγή του τρό¬ 
που διαχείρισης και την πλήρη λειτουργία 
του εργοστασίου, που επί Μουμπάρακ είχε 
μειώσει την παραγωγή του και τους εργαζό¬ 
μενους από 25.000 σε 12.000. Ανάλογες κι¬ 
νητοποιήσεις λαμβάνουν χώρα στο ιδιωτικο- 
ποιημένο εργοστάσιο σπόρων και λιπασμά¬ 
των Νουμπασίντ, όπου οι εργαζόμενοι ανέ- 
λαβαν μόνοι τους τη λειτουργία του, αρνού- 
μενοι να υποκύψουν στην αυθαιρεσία και τις 
απειλές του ιδιώτη επενδυτή, με τον οποίο η 
κυβέρνηση βρίσκεται σε συνομιλίες. Σε εξέ¬ 
λιξη βρίσκονται και οι κινητοποιήσεις των 
νοσοκομειακών, ενώ πέρα από την άνοδο 
των αγώνων σημαντική είναι και η τάση συ¬ 
ντονισμού τους. 

Έτσι, η κυβέρνηση, παρά κάποιες παρα¬ 
χωρήσεις, όπως η θεσμοθέτηση κατώτατου 
μισθού, έστω και μόνο στον δημόσιο τομέα, 
ή η τοποθέτηση στη θέση του υπουργού Ερ¬ 
γασίας του Καμάλ Αμπού Εϊτά, ηγέτη της 
Ομοσπονδίας Ανεξάρτητων Συνδικάτων που 
δημιουργήθηκε το 2010 ως απάντηση στην 
πλήρως ελεγχόμενη από το καθεστώς ομο¬ 
σπονδία, δεν κατάφερε να ελέγξει τις εργα¬ 
τικές κινητοποιήσεις. Η ελπίδα για κοινωνι¬ 
κή αλλαγή που γεννήθηκε με την Αραβική 
Άνοιξη όχι μόνο δεν έχει σβήσει, αλλά εξε¬ 
λίσσεται και ωριμάζει. Το ζητούμενο παρα¬ 
μένει πάντα η οργάνωση και ο συντονισμός 
των δυνάμεων του κινήματος με βάση ένα 
πραγματικά ριζοσπαστικό και επαναστατικό 
πρόγραμμα. 

■ Μαρία Κτιστάκη 


30 χρόνια από την απεργία των βρετανών ανθρακωρύχων 



Τ ον Μάρτη του 1984 ξεκίνησε η 
απεργία των βρετανών ανθρα¬ 
κωρύχων ενάντια στην κυβέρνη¬ 
ση της Μάργκαρετ Θάτσερ, που 
θα κρατούσε έναν ολόκληρο χρόνο. Οι αν¬ 
θρακωρύχοι είχαν μακρά παράδοση σκλη¬ 
ρών αγώνων και μάλιστα το 1974, μια με¬ 
γάλη απεργία τους όχι μόνο έληξε νικηφό¬ 
ρα αλλά προκάλεσε και την πτώση της κυ¬ 
βέρνησης των Συντηρητικών. Όμως η κυβέρ¬ 
νηση του Εργατικού Κόμματος που ακολού¬ 
θησε, όχι μόνο διέψευσε τις προσδοκίες της 
εργατικής τάξης, αλλά πήρε και μέτρα λιτό¬ 
τητας λόγω της παγκόσμιας καπιταλιστικής 
κρίσης. Η απογοήτευση των εργαζομένων 
οδήγησε στην άνετη επικράτηση της Θάτσερ 
και των Συντηρητικών στις εκλογές του 1979 
και του 1983. 

Η Θάτσερ μαζί με τον Ρήγκαν στις ΗΠΑ 
ήταν οι πρωτοπόροι του νεοφιλελευθερι¬ 
σμού, της βάρβαρης νέας πολιτικής που προ¬ 
ωθούσε ο παγκόσμιος καπιταλισμός για να 
φορτώσει την κρίση του στις πλάτες των ερ¬ 
γαζομένων. Ωστόσο, για να περάσει έπρεπε 
να συντριβούν τα ισχυρά συνδικάτα. Στις 6 
Μάρτη 1984 η Βρετανική Υπηρεσία Άνθρα¬ 


κα ανακοίνωσε το κλείσιμο 20 ορυχείων, που 
θα οδηγούσε σε 24.000 απολύσεις, ενώ ήδη 
την προηγούμενη χρονιά είχαν γίνει άλλες 
είκοσι χιλιάδες απολύσεις. Στις 12 Μάρτη το 
συνδικάτο των ανθρακωρύχων (ΝΉΜ) κή¬ 
ρυξε πανεθνική απεργία διάρκειας. Μέσα σε 
τρεις μέρες οι απεργοί σταμάτησαν τη λει¬ 
τουργία 140 ορυχείων από τα 170 που κά¬ 
λυπτε το συνδικάτο. Ο κορμός της απεργίας 
ήταν τα ορυχεία σε Σκωτία, Ουαλία και βό¬ 
ρεια Αγγλία, με πρωταγωνιστές νέους μαχη¬ 
τικούς εργάτες. Τα αιτήματα περιλάμβαναν 
την ακύρωση των κλεισιμάτων ορυχείων, τον 
εκσυγχρονισμό της εθνικής βιομηχανίας άν¬ 
θρακα με κρατική ενίσχυση και τη συνταξιο- 
δότηση στα 55 χρόνια. 

Βασικό χαρακτηριστικό της απεργίας 
ήταν οι απεργιακές φρουρές. Η συμμετο¬ 
χή έφτασε γρήγορα κοντά στο 90%. Αρχικά 
η Θάτσερ προσπάθησε να σπάσει την απερ¬ 
γία με υποσχέσεις για μεγάλες αποζημιώ¬ 
σεις στους απολυμένους, χωρίς αποτέλεσμα. 
Έτσι κατέφυγε στη βάρβαρη καταστολή, επι¬ 
στρατεύοντας τριάντα χιλιάδες αστυνομι¬ 
κούς για το σπάσιμο των απεργιακών φρου¬ 
ρών. Οι ανθρακωρύχοι όχι μόνο δεν λύγισαν, 
αλλά με ακόμα μεγαλύτερη συμμετοχή και 
μαχητικότητα τσάκισαν κάθε απεργοσπαστι- 
κό μηχανισμό. Μέσα σε δύο μήνες, οι συνέ¬ 
πειες της απεργίας άρχισαν να γίνονται ιδι¬ 
αίτερα αισθητές στους κρίσιμους τομείς της 
παραγωγής ηλεκτρικής ενέργειας, της χαλυ¬ 
βουργίας και της αυτοκινητοβιομηχανίας. Η 
επόμενη κίνηση της Θάτσερ ήταν να αδειά¬ 
σει τις κρατικές αποθήκες από τα αποθέματα 
άνθρακα, ώστε να μεταφερθούν στα εργο¬ 
στάσια με τρένα και φορτηγά. Οι ανθρακω¬ 
ρύχοι απάντησαν με αποκλεισμό των αποθη¬ 
κών, δίνοντας καθημερινά σκληρές μάχες με 


την αστυνομία και τους απεργοσπάστες. Οι 
τραυματισμοί και οι συλλήψεις ανήλθαν σε 
πολλές χιλιάδες μέχρι το τέλος της απεργί¬ 
ας, ενώ ένας απεργός σκοτώθηκε από τού¬ 
βλο στο κεφάλι που πέταξε απεργοσπάστης. 

Όσο όμως οι μήνες περνούσαν και οι 
απεργοί δεν λύγιζαν, κέρδιζαν συνεχώς συ¬ 
μπαράσταση και η απεργία έπαιρνε χαρα¬ 
κτήρα συνολικής ταξικής σύγκρουσης. Με 
τις απεργιακές φρουρές σε σταθμούς τρέ¬ 
νων και λιμάνια, οι ανθρακωρύχοι πέτυχαν 
να προκαλέσουν απεργίες συμπαράστα¬ 
σης από σιδηροδρομικούς και λιμενεργάτες. 
Ανάλογες κινητοποιήσεις έγιναν αργότερα 
και από φοιτητές, εκπαιδευτικούς, εργαζό¬ 
μενους σε γραφεία και μαγαζιά, δημόσιους 
υπαλλήλους και οδηγούς υπεραστικών λε¬ 
ωφορείων. Καθοριστική για την αντοχή της 
απεργίας ήταν βέβαια η οικονομική συμπα¬ 
ράσταση. Εθελοντές με κονκάρδες μάζευαν 
χρήματα σε δρόμους και πλατείες, υπάλλη¬ 
λοι σούπερ μάρκετ συγκέντρωναν τρόφιμα, 
ενώ συνδικάτα από όλη την Ευρώπη έστελ¬ 
ναν οικονομική ενίσχυση. Καθώς η κυβέρνη¬ 
ση δέσμευσε τα χρήματα του συνδικάτου, η 
διανομή της βοήθειας στους απεργούς γινό¬ 
ταν χέρι με χέρι ή με φορτηγάκια. Οι γυναί¬ 
κες των ανθρακωρύχων, εκτός από τις οικο¬ 
νομικές εξορμήσεις, οργάνωναν συλλογικές 
κουζίνες για όλες τις οικογένειες των απερ¬ 
γών και κρατούσαν τα παιδιά με βάρδιες. Σύ¬ 
ντομα μάλιστα απαίτησαν να πηγαίνουν και 
εκείνες στις απεργιακές φρουρές, ενώ πολ¬ 
λές ταξίδευαν σε άλλες χώρες για να μιλή¬ 
σουν σε συγκεντρώσεις ενίσχυσης της απερ¬ 
γίας. Έτσι, έσπασαν μέσα στον αγώνα και οι 
προκαταλήψεις για τον ρόλο της γυναίκας 
και οι διαιρέσεις μεταξύ των δύο φύλων. 

Όπως αποκαλύφθηκε πρόσφατα, από 


απόρρητα έγγραφα της εποχής, η απεργία 
των ανθρακωρύχων είχε φέρει σε τόσο δύ¬ 
σκολη θέση τη Θάτσερ, που ετοίμαζε ως 
έσχατη λύση τη μεταφορά του άνθρακα με 
οχήματα του στρατού. Το ίδιο θα γινόταν και 
με βασικά τρόφιμα, αν συνεχιζόταν η απεργία 
λιμενεργατών και σιδηροδρομικών. Όμως 
δυστυχώς η ηρωική απεργία, που δεν λύγι¬ 
σε από τη θατσερική βαρβαρότητα, προδό- 
θηκε από τους γραφειοκράτες του Εργατικού 
Κόμματος, που ασκούσαν σχεδόν καθολικό 
έλεγχο στα συνδικάτα. Τον Μάρτη του 1985, 
η ηγεσία του συνδικάτου ΝΩΜ ανακοίνω¬ 
σε τη λήξη της απεργίας, χωρίς καν να πα¬ 
ζαρέψει κάποιες παραχωρήσεις από την κυ¬ 
βέρνηση. Καθ’ όλη τη διάρκεια της απεργίας, 
οι γραφειοκράτες ηγέτες κρατούσαν διασπα- 
σμένες τις δυνάμεις των απεργών κατά περι¬ 
οχή, χωρίς πανεθνικό συντονισμό. Παράλ¬ 
ληλα, η ηγεσία των Εργατικών και η γραφει¬ 
οκρατία των άλλων συνδικάτων όχι μόνο δεν 
έκαναν τίποτα για να στηρίξουν την απεργία 
σε πολιτικό ή πρακτικό επίπεδο, αλλά εμπό¬ 
διζαν με κάθε τρόπο οποιαδήποτε προσπά¬ 
θεια εξάπλωσής της σε άλλους κλάδους. 

Οι συνέπειες της ήττας ήταν ολέθριες για 
τη βρετανική εργατική τάξη. Μετά από αλ¬ 
λεπάλληλες επιθέσεις της Θάτσερ αλλά και 
του «άξιου» συνεχιστή της Τόνι Μπλερ, έχα¬ 
σε σχεδόν όλες τις κατακτήσεις της, χωρίς 
ουσιαστική αντίσταση. Σήμερα, που το βρε¬ 
τανικό εργατικό κίνημα αρχίζει να ανασυ¬ 
γκροτείται, απέναντι στη βάρβαρη πολιτική 
της κυβέρνησης Κάμερον, αξίζει να ανατρέ¬ 
ξει στις καλύτερες παραδόσεις του και τα δι¬ 
δάγματα που αναδείχθηκαν κατά την ιστορι¬ 
κή απεργία των ανθρακωρύχων. 

■ Γιάννης Χαλάς 

Σε καθεστώς 
«αποικίας χρέους» 

■ Σταύρος Σκεύος 


Η έκρηξη της χρεοκοπίας και η εί¬ 
σοδος στο καθεστώς των Μνη¬ 
μονίων και της Τρόικας από το 
2010, ως εκδήλωση της δομικής 
κρίσης του ελληνικού καπιταλισμού σε ανώ¬ 
τερο επίπεδο, συνοδεύεται και από μια ποιο¬ 
τική διαφοροποίηση στις σχέσεις του με την 
Ε.Ε./Ευρωζώνη, δηλαδή τους ευρωπαίους 
ιμπεριαλιστές. Ο ελληνικός καπιταλισμός 
δεν μπορεί πλέον ούτε γι’ αστείο να θεωρεί¬ 
ται ένας πιο ασθενής μεν αλλά τυπικά «ισό¬ 
τιμος» εταίρος - παρά μόνο ο χρεοκοπημέ¬ 
νος αδύναμος κρίκος, που η σωτηρία του (να 
παραμείνει σε Ευρωζώνη/Ε.Ε. αλλά ακόμα 
και να διασωθεί ως καπιταλισμός) εξαρτάται 
απόλυτα απ’ τους ευρωπαίους ιμπεριαλιστές 
και ειδικότερα την ηγεμονική Γερμανία, τους 
σχεδιασμούς και τις προτεραιότητές τους. 

Έτσι, η έλευση των Μνημονίων και της 
Τρόικας σηματοδοτεί τη ραγδαία υποβάθμι- 
ση του ελληνικού καπιταλισμού στο διεθνή 
καταμερισμό εργασίας γενικά και στο εσω¬ 
τερικό της Ευρωζώνης/Ε.Ε. ειδικότερα. Τα 
στοιχεία που αποτυπώνουν -αν και μόνο εν 
μέρει- την οικονομική καταστροφή των τεσ¬ 
σάρων χρόνων Μνημονίων, ειδικότερα των 
παραγωγικών βάσεων του ελληνικού καπι¬ 
ταλισμού (επομένως και όποιας μελλοντικής 
δυνατότητας ανάπτυξης), απαντώνται πλέ¬ 
ον σε θλιβερή αφθονία και χειροτερεύουν δι¬ 
αρκώς. [1] 

Σήμερα, η κατάσταση έχει προχωρήσει 
πολύ από την προηγούμενη «έμμεση» εξάρ¬ 
τηση του ελληνικού καπιταλισμού απ’ την 
Ε.Ε./Ευρωζώνη, όταν ένα σημαντικό μέρος 
της ασθενούς ανάπτυξης των χρόνων 1994— 
2008 και γενικά της συσσώρευσης του κεφα¬ 
λαίου στην Ελλάδα εξαρτώνταν απ’ τη ροή 
δανειακών κεφαλαίων απ’ τις χώρες του ευ¬ 
ρωπαϊκού «κέντρου» και κοινοτικών επιδο¬ 
τήσεων (π.χ. ΕΣΠΑ) - χρήματα, βέβαια, που 
επέστρεφαν πολλαπλάσια στους διεθνείς 
τοκογλύφους και στις ευρωπαϊκές πολυε¬ 
θνικές (με την αποπληρωμή τόκων/χρεολυ¬ 
σίων και τις εισαγωγές προϊόντων). Η εξάρ¬ 
τηση του ελληνικού καπιταλισμού από την 
άμεση «διασωλήνωσή» του στο μηχανισμό 
των Μνημονίων και των δανείων Ε.Ε.-ΔΝΤ, 
σημαίνει ουσιαστικά τη μετατροπή του σε 
«αποικία χρέους», όπου για τη διάσωση του 
καπιταλιστικού συστήματος και του αστικού 
καθεστώτος απαιτείται να παραχωρήσει και 
ένα μέρος της λεγάμενης «εθνικής κυριαρχί¬ 
ας» του. 

Η ελληνική μπουρζουαζία, έχοντας εδώ 
και καιρό εγκαταλείψει κάθε σκέψη για έναν 
έστω και σχετικά αυτόνομο ρόλο στο διεθνή 
καταμερισμό εργασίας και επομένως διατή¬ 
ρησης κάποιας αξιόλογης παραγωγικής βά¬ 
σης, έχει πλήρως αποδεχτεί αυτή την κατά¬ 
σταση. Όχι βέβαια από κάποια μεταφυσική 
τάση «ξενοδουλείας», αλλά επειδή αυτό εί¬ 
ναι σήμερα το τίμημα που απαιτείται για να 
παραμείνει στην εξουσία με τη βοήθεια των 


ευρωπαίων και αμερικάνων ιμπεριαλιστών. 

Ταυτόχρονα, αυτό σημαίνει ότι ο ελλη¬ 
νικός καπιταλισμός όχι μόνο δεν γίνεται πιο 
«ανταγωνιστικός», όχι μόνο δεν μπαίνει σε 
οποιαδήποτε «ανάκαμψη» (παρά την αντερ- 
γατική κτηνωδία των Μνημονίων, την πτώ¬ 
ση των μισθών κ.λπ.), αλλά η προοπτική του 
είναι μόνο αυτή μιας διαρκούς υπανάπτυ¬ 
ξης νέου τύπου - που προσιδιάζει σε λατι- 
νοαμερικάνικες χώρες προηγούμενων δεκα¬ 
ετιών από την άποψη της οικονομικής δομής 
ή στην υποσαχάρια Αφρική από την άποψη 
του βιοτικού επιπέδου. Το κόστος για τους 
εργαζόμενους, τα φτωχά λαϊκά στρώματα 
και τη νεολαία θα είναι -είναι ήδη- κυριολε¬ 
κτικά αιματηρό... 

Είναι αυτή η πορεία, «η βοήθεια των εταί¬ 
ρων μας» για τη διατήρηση της «ευρωπαϊκής 
πορείας της χώρας», διασφαλισμένη για την 
ελληνική μπουρζουζία; Το μόνο σίγουρο εί¬ 
ναι ότι μια τέτοια πορεία απαιτεί εξοντωτικά 
Μνημόνια Διάρκειας, βάθεμα της επιτήρη¬ 
σης κ.λπ. (π.χ. με το Σύμφωνο για το Ευρώ). 
Από κει και πέρα, όμως, όλα θα κριθούν από 
την πορεία της καπιταλιστικής κρίσης σε Ευ¬ 
ρωζώνη/Ε.Ε. και διεθνώς. Δομική κρίση του 
καπιταλισμού σημαίνει ακριβώς ότι τα λε¬ 
φτά δεν φτάνουν για να σωθούν όλοι, ότι τα 
«κανόνια»/χρεοκοπίες -και μάλιστα τα με¬ 
γάλα- είναι μπροστά μας, όποιους μηχανι¬ 
σμούς κι αν επιστρατεύσει το καπιταλιστι¬ 
κό σύστημα. Σε μια τέτοια προοπτική, που 
για την Ευρωζώνη/Ε.Ε. -όπου η κρίση εξα¬ 
πλώνεται και βαθαίνει- μόνο μακρινή δεν εί¬ 
ναι, που οι φυγόκεντρες τάσεις στο εσωτε¬ 
ρικό τους βαθαίνουν, το μόνο που δεν μπο¬ 
ρεί ν’ αποκλειστεί είναι μια διακοπή της «δι¬ 
ασωλήνωσης» του ελληνικού καπιταλισμού. 
[2] Μια επιδείνωση της παγκόσμιας καπιτα¬ 
λιστικής κρίσης, ακόμα και όχι άμεσα οικο¬ 
νομική (π.χ. Ουκρανία), η χειροτέρευση της 
κατάστασης σε κάποια σημαντική χώρα (π.χ. 
Γαλλία) κ.λπ. θα μπορούσαν να οδηγήσουν 
σε κάτι τέτοιο. Άλλωστε, οι προστριβές του 
ΔΝΤ με την Ευρωζώνη για τη συμμετοχή 
(ύψος, όροι κ.λπ.) στο «ελληνικό πρόγραμ¬ 
μα», αντανακλούν ακριβώς αυτές τις αντιθέ¬ 
σεις. Μ’ αυτή την έννοια, παρά το αντίτιμο 
της τρομακτικής οικονομικής και κοινωνι¬ 
κής καταστροφής, ούτε και η παραμονή του 
ελληνικού καπιταλισμού σε Ευρωζώνη/Ε.Ε. 
μπορεί να θεωρείται δεδομένη, κάθε άλλο. 

Κρίση της αστικής εξουσίας και Ε.Ε. 

Η κρίση του ελληνικού καπιταλισμού 
είναι δομική, δεν είναι «δημιούργημα» της 
Ε.Ε./Ευρωζώνης. Ωστόσο, η συμμετοχή του 
σ’ αυτές χειροτέρευσε την κρίση, προσδίδο- 
ντάς της και ορισμένες ιδιαίτερες μορφές. 
Ο ειδικός ρόλος της Ε.Ε./Ευρωζώνης στην 
κρίση του ελληνικού καπιταλισμού, η ειδική 
σχέση της ελληνικής μπουρζουαζίας με τους 
ευρωπαίους ιμπεριαλιστές, δημιουργούν 
πρόσθετες πλευρές στην αδυναμία διαχείρι¬ 
σης της κρίσης - και επομέ¬ 
νως στο βάθεμα της πολιτι¬ 
κής κρίσης, μέχρι του σημεί¬ 
ου της κρίσης της αστικής 
εξουσίας. 

Συνοπτικά, έχουμε μια 
βαθύτατη κρίση των ιδεο¬ 
λογημάτων του λεγάμενου 
«ευρωπαϊσμού», που απο- 
τέλεσε βασικό πυλώνα της 
αστικής ιδεολογίας και της 


μεταπολιτευτικής σταθερότητας του ελληνι¬ 
κού καπιταλισμού. Σήμερα, στα μάτια πλα¬ 
τιών μαζών: 

- Η Ε.Ε./Ευρωζώνη αποδεικνύεται ότι όχι 
μόνο δεν είναι «εταίρος» που προσφέρει ανι¬ 
διοτελή βοήθεια ή παράγοντας «ευημερίας», 
αλλά ότι αδίστακτα, σαν άλλος κανίβαλος 
οδηγεί την οικονομία στην καταστροφή, την 
κοινωνία στην ανθρωπιστική κρίση (Μνημό¬ 
νια, αποπληρωμή των «δανειστών» κ.λπ.). 

- Η Ε.Ε. συνδέεται μ’ ένα τυραννικό καθε¬ 
στώς, όπου όχι μόνο τα όργανα, οι θεσμοί 
της κ.λπ. δεν εκλέγονται και δεν ελέγχο¬ 
νται, αλλά επιβάλλει μια στυγνή κηδεμο- 
νία/εποπτεία νεοαποικιακού τύπου (βλ. και 
Κύπρος), καταργώντας κάθε έννοια «λαϊ¬ 
κής κυριαρχίας» και ακόμα «εθνικής κυριαρ¬ 
χίας». Παράλληλη μ’ αυτή τη διαδικασία εί¬ 
ναι η μετατροπή των αστικών επιτελείων και 
κομμάτων σε ανοιχτούς εντολοδόχους της 
Ε.Ε. και των «δανειστών», επομένως το κοι¬ 
νωνικό αδυνάτισμα, η ιδεολογική/πολιτική 
αποσύνθεσή τους, η πολιτική κρίση κ.λπ. 

- Η Ε.Ε. εμφανίζεται ως θανάσιμος εχθρός 
των δημοκρατικών ελευθεριών των εργαζο¬ 
μένων, φτωχών λαϊκών στρωμάτων και νέων. 
Όχι μόνο με «απόμακρες» οδηγίες, «αντιτρο- 
μοκρατικούς» νόμους, ειδικές μονάδες επέμ¬ 
βασης του Ευρωστρατού κ.λπ. (με πολύ πρα¬ 
κτικές συνέπειες, όμως, σήμερα ή στο σύντο¬ 
μο μέλλον, ενάντια στους ταξικούς αγώνες!). 
Αλλά με υποδείξεις και εκβιασμούς στον ελ¬ 
ληνικό λαό να «προσέχει» τι ψηφίζει, ανοι¬ 
χτή υποστήριξη της συγκυβέρνησης της κοι¬ 
νωνικής μειοψηφίας (πιο μπροστά, με το δι¬ 
ορισμό του βοναπάρτη Παπαδήμου ως πρω¬ 
θυπουργού υπό την υψηλή εποπτεία της 
Ε.Ε.) και ακόμα με τις μόλις συγκαλυμμένες 
απειλές αξιωματούχων της Ε.Ε. για δικτα¬ 
τορίες στις χώρες του Νότου ή προσφάτως 
με το ανέβασμα φασιστών στην κυβέρνηση 
του Κιέβου (Ουκρανία)! Θα ήταν θανάσιμη 
αυταπάτη να νομίζει κανείς ότι οι λύκοι της 
«δημοκρατικής» Ε.Ε. δεν θα επιχειρήσουν 
κάθε εκβιασμό ή και πραξικόπημα ενάντια 
στα εργατικά κινήματα και τους λαούς που 
θα «απειθαρχήσουν» στις εντολές τους! 

Η προσπάθεια του αστικού μπλοκ, της 
«συμμορίας του Ευρώ» να επιβάλλει στις 
σημερινές συνθήκες το δόγμα της «ευρωπα¬ 
ϊκής πορείας» και των «διεθνών δεσμεύσε¬ 
ων» της Ελλάδας, οδηγεί σε στρατοπεδική 
διαίρεση της ελληνικής κοινωνίας, ανάμεσα 
σε «φιλοευρωπαίους» (οι σύγχρονοι «εθνι- 
κόφρονες») και στο διαβολικό «λόμπι της 
δραχμής» (κατά τους αλήστου μνήμης «κομ- 
μουνιστοσυμμορίτες»)! Όσο η κρίση βαθαί¬ 
νει, αυτή η σταυροφορία των αστικών επιτε¬ 
λείων μπορεί να γίνει παράγοντας απομόνω¬ 
σής τους και αντίστοιχα ριζοσπαστικοποίη- 
σης των εργατικών και λαϊκών μαζών, που θα 
επιδιώκουν να επιβάλλουν τις δικές τους λύ¬ 
σεις, ερχόμενοι αναγκαστικά σε σύγκρουση 
με το «τείχος» της Ε.Ε./Ευρωζώνης που έχει 
ορθωθεί μπροστά τους. 

Η πάλη για έξοδο από Ευρώ/Ε.Ε. 

Η εργατική τάξη πλήρωσε πανάκρι¬ 
βα τη συμμετοχή του ελληνικού καπιταλι¬ 
σμού στην ΕΟΚ/Ε.Ε. Ιδιαίτερα με τα κριτή¬ 
ρια και τη Συνθήκη του Μάαστριχτ (1992) 
και τη Λευκή Βίβλο, αργότερα με τη Συνθή¬ 
κη της Λισαβόνας, τις «κοινοτικές οδηγίες» 
κ.λπ., η Ε.Ε. αναδείχτηκε σε ενορχηστρωτή 
μιας τεράστιας επίθεσης του κεφαλαίου ενά¬ 


ντια στις κατακτήσεις 150 χρόνων του εργα¬ 
τικού κινήματος στην Ευρώπη: μισθοί, συλ¬ 
λογικές συμβάσεις, εργασιακές σχέσεις («ευ¬ 
έλικτη» απασχόληση κ.λπ.), δημόσια συστή¬ 
ματα κοινωνικής ασφάλισης, υγείας και παι¬ 
δείας, δημόσια αγαθά (ενέργεια, τηλεπικοι¬ 
νωνίες κ.λπ.). Η σφροδρότητα αυτής της 
επίθεσης ήταν ιδιαίτερα μεγάλη για την ελ¬ 
ληνική εργατική τάξη, που ζεύτηκε στην πο¬ 
ρεία του «εθνικού στόχου» της συμμετοχής 
του ελληνικού καπιταλισμού στο Ευρώ - και 
σήμερα εξοντώνεται στο όνομα της παραμο¬ 
νής σ’ αυτό. 

Για όλους τους παραπάνω λόγους, η 
πάλη για έξοδο απο Ευρώ/Ε.Ε. είναι αναπό¬ 
σπαστο στοιχείο του προγράμματος για μια 
εργατική, σοσιαλιστική διέξοδο από την κρί¬ 
ση. Για να σπάσει ο ασφυκτικός κύκλος των 
Μνημονίων, των ευρωσυμφωνιών, της επι¬ 
τήρησης και ν’ ανοίξει το εργατικό κίνημα 
το δρόμο μιας αντικαπιταλιστικής πολιτικής. 
Για ν’ αδυνατίσει ένα βασικό στήριγμα της 
ελληνικής αστικής τάξης, πράγμα που αντι¬ 
κειμενικά θα είναι μια πρόοδος για το άνοιγ¬ 
μα μιας επαναστατικής διαδικασίας στην Ελ¬ 
λάδα. Μ’ αυτή την έννοια, κάθε αποσιώπηση 
αυτού του στόχου, πολύ περισσότερο η το¬ 
ποθέτηση «πάση θυσία στο Ευρώ», δεν είναι 
απλά λανθασμένες και ρεφορμιστικές, αλλά 
εγκληματικές για την εργατική τάξη, τα 
φτωχά λαϊκά στρώματα και τη νεολαία, για¬ 
τί σημαίνουν ενσωμάτωση στο αστικό καθε¬ 
στώς, αποδοχή των εργαλείων διατήρησης 
του Ευρώ και της Ε.Ε., των Μνημονίων, της 
επιτήρησης κ.λπ. 

Ταυτόχρονα, είναι απαραίτητο ν’ απο¬ 
κρούσουμε κάθε περιορισμό της πάλη των 
μαζών σ’ ένα ξερό «έξω από Ευρώ/Ε.Ε.», 
πολύ περισσότερο αν συνδέεται με άρνηση 
κάθε διεθνιστικής αναφοράς ή του στρατη¬ 
γικού στόχου των Ενωμένων Σοσιαλιστικών 
Πολιτειών της Ευρώπης, με αυταπάτες περί 
εθνικού απομονωτισμού, με τσαρλατανι- 
σμούς περί άμεσης λύσης των προβλημάτων 
μέσω επιστροφής στη δραχμή κ.λπ. Η αντι¬ 
μετώπιση της κρίσης μπορεί να γίνει μόνο 
στη ρίζα της, που δεν είναι άλλη από το κα¬ 
πιταλιστικό σύστημα και επομένως απαιτεί 
μια αντικαπιταλιστική πολιτική και τη σο¬ 
σιαλιστική επανάσταση. Είναι αστεία κάθε 
απόπειρα να διαχωριστεί ο αντιιμπεριαλι- 
στικός αγώνας για έξοδο από Ευρώ/Ε.Ε. από 
τον αντικαπιταλιστικό, στο όνομα κάποιας 
φανταστικής «εθνικής ανεξαρτησίας» κ.λπ. 
Το αναγκαίο και σωστό σύνθημα «Έξω από 
Ευρώ/Ε.Ε.» πρέπει να είναι για τους επανα¬ 
στάτες μαρξιστές ένα μέρος του συνολικού 
προγράμματος για τη σοσιαλιστική επανά¬ 
σταση, τη μόνη πραγματική διέξοδο - και ως 
τέτοιο παλεύουμε να υιοθετηθεί από το ερ¬ 
γατικό κίνημα και τις μάζες. 

Σ ημειώσεις 

[1] Βλ. αναλυτικότερα στο άρθρο «4 χρόνια 
Μνημόνια». 

[2] Μια πρόγευση ήταν π.χ. οι «επιτυχίες» της 
τότε τρικομματικής συγκυβέρνησης στη Σύ¬ 
νοδο Κορυφής της Ε.Ε. το Φεβρουάριο του 
2013, όπου αποφασίστηκε ο νέος προϋπολο¬ 
γισμός της Ε.Ε. Σύμφωνα μ’ αυτόν, η Ελλά¬ 
δα εισπράττει («αναπτυξιακά» κονδύλια και 
αγροτικές επιδοτήσεις) 6-8 δις ευρώ λιγότερα 
απ’ ό,τι στον προηγούμενο - μια μείωση 25% 
ως 33%. 

20 χρόνια ππό τη 
γενοκτονία στη Ρουάντα 


Σ τις 6 Απριλίου συμπληρώ¬ 
θηκαν 20 χρόνια από τη γε¬ 
νοκτονία των Τούτοι στη 
Ρουάντα, μια από τις χειρό¬ 
τερες στην ιστορία, οργα¬ 
νωμένη από ένα δικτατορικό καθεστώς 
με την ανοιχτή στήριξη του γαλλικού 
ιμπεριαλισμού. Με κροκοδείλια δάκρυα 
και τυμπανοκρουσίες περί «δικαιοσύνης 
και ειρήνης», οι ιμπεριαλιστές και η «διε¬ 
θνής κοινότητα» προσπάθησαν να απο¬ 
κρύψουν τις ευθύνες τους για αυτή την 
τρομερή σφαγή με μια εκδήλωση μνή¬ 
μης, προκαλώντας αηδία και αποστρο¬ 
φή στους εργαζόμενους και τους λαούς 
όλου του κόσμου. 

«Σε αυτές τις χώρες, η γενοκτονία 
δεν είναι κάτι σημαντικό», δήλωνε ο 
«σοσιαλιστής» Φρανσουά Μιτεράν το 
1994, με τον ίδιο ήρεμο τόνο που σήμε¬ 
ρα ένας άλλος «σοσιαλιστής», ο Ολάντ, 
ακύρωσε θιγμένος τη συμμετοχή της 
Γαλλίας στις εκδηλώσεις μνήμης. 

Η γενοκτονία της Ρουάντα ήταν μια 
μαζική σφαγή της φυλής των Τούτσι από 
τη φυλή των Χούτου. Αποτέλεσε κομμά¬ 
τι ενός εμφυλίου πολέμου, που ξεκίνη¬ 
σε το 1990, μεταξύ της ελεγχόμενης από 
τους Χούτου κυβέρνησης και του Πατρι¬ 
ωτικού Μετώπου της Ρουάντα (ΠΜΡ), 
που αποτελούνταν κυρίως από Τού¬ 
τοι που είχαν καταφύγει στην Ουγκά¬ 
ντα μετά από προηγούμενες διώξεις από 
τους Χούτου. 

Οι Χούτου, με ηγέτη τον Χαμπιαρι- 
μάνα, κατέλαβαν την εξουσία με πρα¬ 
ξικόπημα το 1973. Από το 1975 η Γαλ¬ 
λία υπογράφει συμφωνίες με αυτή τη δι¬ 
κτατορία για τον εξοπλισμό της χωρο¬ 
φυλακής της, ενώ όταν άρχισε η ένοπλη 
αντίσταση των Τούτσι και η στρατιωτική 
επέλαση του ΠΜΡ, ο γαλλικός στρατός 
δημιούργησε, εκπαίδευσε και εξόπλι¬ 
σε μαζικά τον στρατό των Χούτου. Πα¬ 
ρόλο που το 1993 συμφωνήθηκε κατά¬ 
παυση του πυρός, που υποτίθεται ότι θα 
οδηγούσε σε συγκυβέρνηση των Χού¬ 
του και του ΠΜΡ, το καθεστώς του Χα- 
μπιαριμάνα μαζί με τους γάλλους ιμπε¬ 


ριαλιστές οργάνωσε συστηματικά παρα¬ 
κρατικές πολιτοφυλακές και δημιούργη¬ 
σε «λίστες θανάτου» για εκατοντάδες χι¬ 
λιάδες αντιπάλους. 

Η αφορμή δεν άργησε να έρθει. Στις 
6 Απριλίου 1994 καταρρίφθηκε το αερο¬ 
πλάνο που μετέφερε τον Χαμπιαριμάνα 
και σκοτώθηκαν όλοι οι επιβαίνοντες. Η 
πρώτη πράξη της νέας κυβέρνησης, που 
σχηματίστηκε στα σαλόνια της Γαλλι¬ 
κής Πρεσβείας, ήταν να καλέσει σε εξό¬ 
ντωση των Τούτσι. Για να αφήσει τα χέ¬ 
ρια ελεύθερα στους δολοφόνους, η Γαλ¬ 
λία έπεισε τον ΟΗΕ να αποσύρει το με¬ 
γαλύτερο μέρος των ειρηνευτικών δυνά¬ 
μεων από τη Ρουάντα, ενώ ο γαλλικός 
στρατός εκκένωσε τη χώρα από τους 
γάλλους υπηκόους, αφήνοντας ανοιχτό 
τον δρόμο για τη σφαγή. Στρατός, αστυ¬ 
νομία και παρακρατικές πολιτοφυλακές 
εκτέλεσαν πρόσωπα- κλειδιά των Τού¬ 
τοι και μετριοπαθείς ηγέτες των Χού¬ 
του και έστησαν σημεία ελέγχου σκοτώ¬ 
νοντας όλους τους Τούτσι που έβρισκαν 
μπροστά τους. Μέσα σε 100 μέρες εξο¬ 
ντώθηκαν περίπου 800.000 Τούτσι, δη¬ 
λαδή το 20% του πληθυσμού της χώρας 
και το 70% του πληθυσμού των Τούτσι. 

Ούτε μία ημέρα κατά τη διάρκεια 
των τριών μηνών της φρίκης δεν στα¬ 
μάτησαν οι διπλωματικές επισκέψεις 
και οι πολιτικές σχέσεις της Γαλλίας με 
τη Ρουάντα, όπως φυσικά και οι προμή¬ 
θειες όπλων και κεφαλαίων στους δολο¬ 
φόνους. Οι Γάλλοι αξιωματικοί όχι μόνο 
εκπαίδευσαν τις δυνάμεις που συμμετεί¬ 
χαν στη γενοκτονία, αλλά πολλοί επι- 
ζώντες μαρτυρούν την παρουσία τους 
στα σημεία ελέγχου, όπου συμμετείχαν 
στην επιλογή των θυμάτων και στο κυ¬ 
νήγι όσων προσπαθούσαν να βγουν από 
τη χώρα. Όταν μάλιστα τον Ιούνιο του 
1994 η νίκη του ΠΜΡ γινόταν όλο και 
πιο εμφανής, η γαλλική κυβέρνηση, με 
πρόφαση «ανθρωπιστικούς λόγους», ει¬ 
σέβαλε στη Ρουάντα, προσπαθώντας 
να αποτρέψει την πτώση του καθεστώ¬ 
τος. Έτσι, οι υπεύθυνοι της γενοκτονίας 
μπόρεσαν να διαφύγουν σε στρατόπεδα 


Στέλιος Λούκας 1946-2014 


Στις 15/4/2014 αποχαιρετήσαμε στο 
νεκροταφείο του Π. Φαλήρου τον σύ¬ 
ντροφο Στέλιο Λούκα. Στην πολιτική κη¬ 
δεία του παρευρέθηκαν η οικογένειά του, 
συγγενείς, πολλοί σύντροφοι και φίλοι 
του. Ο σ. Στέλιος ήταν ένας αγωνιστής 
του εργατικού κινήματος και της αριστε¬ 
ρός, που σ’ όλη του τη ζωή πάλεψε για τις 
ιδέες του, για μια κοινωνία δίκαιη, χωρίς 
εκμετάλλευση και καταπίεση, για μια κοι¬ 
νωνία Σοσιαλιστική. 

Γεννήθηκε στην Καλλιθέα (Αθήνα) 
και πήγε λίγες τάξεις σχολείο, γιατί από 
πολύ μικρός, μόλις σε ηλικία 12-13 χρό¬ 
νων, όπως και τα περισσότερα παιδιά 
εκείνης της εποχής, αναγκάστηκε να βγει 
στη βιοπάλη για το μεροκάματο. Εργα- 
τάκος σε διάφορα επαγγέλματα, κατό¬ 
πιν οικοδόμος, που ήταν και η κύρια δου¬ 
λειά του, επίσης για 6 χρόνια δούλεψε 
στα μεταλλεία Σκαλιστήρη στο Μαντού- 
δι της Εύβοιας, την εποχή που ήταν μια 


πολύ μεγάλη εταιρεία με 6 χιλιάδες εργά¬ 
τες. Μέσα από αυτά τα γεμάτα και σκλη¬ 
ρά βιώματα της εργατικής ζωής δέθηκε με 
τις ιδέες και τις αρχές του εργατικού κι¬ 
νήματος και του Σοσιαλισμού, στις οποίες 
έμεινε πιστός μέχρι το τέλος της ζωής του. 

Ο σ. Στέλιος ήταν ένα υπόδειγμα συ¬ 
νειδητοποιημένου εργάτη και επαναστά¬ 
τη κομμουνιστή. Σεμνός, υπομονετικός, 
πράος, πάντοτε έτοιμος να μάθει και να 
μεταφέρει τις ιδέες του κομμουνισμού και 
το ήθος του αγωνιστή, πάντοτε έτοιμος 
για κάθε θυσία, πάντοτε έτοιμος να προ¬ 
σφέρει βοήθεια σ’ όποιον την χρειαζόταν. 
Ο σ. Στέλιος υπήρξε από εκείνους τους 
αγωνιστές που η εργατική τάξη κοιλοπο- 
νεί για να τους βγάλει. Αυτές οι αρετές 
του, όπως και οι μαρξιστικές του γνώσεις, 
είναι που συνέδεσαν τον σ. Στέλιο με τις 
ιδέες του επαναστατικού μαρξισμού-τρο- 
τσκισμού και τον έφεραν σε αντίθεση με 
τον σταλινισμό και τα καθεστώτα του λε 

προσφύγων, όπου οι Γάλλοι τούς άφη¬ 
σαν να κρατήσουν τον οπλισμό τους. 
Για να υπερασπίσει τη θέση του στην πε¬ 
ριοχή, ο γαλλικός ιμπεριαλισμός προ¬ 
σπάθησε να σώσει ό,τι απέμεινε από τον 
κρατικό μηχανισμό της Ρουάντα και συ¬ 
νέχισε την επέκταση του πολέμου και τις 
σφαγές στις γειτονικές χώρες, όπως στο 
Κονγκό. 

Η ασύλληπτη αυτή σφαγή δεν ήταν 
απλώς προϊόν μιας τρέλας μίσους που 
ξαφνικά κατέλαβε ένα κομμάτι του πλη¬ 
θυσμού. Ήταν μεθοδικά σχεδιασμένη 
από μια εξουσία που είχε κάνει το εθνο- 
τικό μίσος βάση της πολιτικής της, στη- 
ριζόμενη σε όλες τις επιλογές της από 
τον γαλλικό ιμπεριαλισμό. Για να ελέγ¬ 
ξουν τον πλούτο της Αφρικής οι ιμπερι¬ 
αλιστές χρησιμοποίησαν τα πιο απάν¬ 
θρωπα μέσα, καλλιέργησαν μεθοδι¬ 
κά τον εθνικισμό και έσπειραν το μίσος 
ανάμεσα σε φυλές που ζούσαν για αι¬ 
ώνες σε κοινά εδάφη και μιλούσαν την 
ίδια γλώσσα. Στηριγμένοι σε κοινωνικές 
διαφοροποιήσεις (Τούτσι-βοσκοί, Χού- 
του-αγρότες), οι αποικιοκράτες διαίρε¬ 
σαν τον πληθυσμό σύμφωνα με τα ρα¬ 
τσιστικά τους πρότυπα, για να ρίξουν 
τον έναν εναντίον του άλλου και να με¬ 
τατρέψουν τον αγώνα για ανεξαρτησία 
σε εμφύλιο πόλεμο. Η γενοκτονία της 
Ρουάντα απεικονίζει με τον πιο μακά¬ 
βριο τρόπο το τρομερό τίμημα που εί¬ 
ναι αναγκασμένη να πληρώνει η ανθρω¬ 
πότητα για όσο καιρό θα κυριαρχεί στον 
πλανήτη το μισάνθρωπο καπιταλιστικό 
σύστημα και ο ιμπεριαλισμός. 

Ρ.Β. 


γόμενου «υπαρκτού Σοσιαλισμού». 
Τέλος, ο σ. Στέλιος Λούκας συνέχισε την 
παράδοση που χαρακτηρίζει τον τροτσκι¬ 
σμό στη χώρα μας, να έχει στις τάξεις του 
αγωνιστές πρωτοπόρους εργάτες με ση¬ 
μαντική μαρξιστική μόρφωση. 

Καλό σου ταξίδι σ. Στέλιο. Αφήνεις σε 
μια δύσκολη στιγμή την εργατική τάξη 
και τους συντρόφους σου που υποφέρουν 
από τα δεινά των μνημονίων και από τη 
σήψη και διαφθορά των αστών πολιτικών. 
Ωστόσο, αφήνεις πίσω σου τους αγώνες 
σου στους οικοδόμους, στα μεταλλεία 
Σκαλιστήρη, ενάντια στους φασίστες της 
Χρυσής Αυγής, το έργο σου, τη στάση της 
ζωής σου, που είναι μια σημαντική ιστορι¬ 
κή παρακαταθήκη για τις νεότερες γενιές 
προλεταριακών αγωνιστών. 

Η ΟΚΔΕ εκφράζει τα βαθιά της συλ¬ 
λυπητήρια στην αγαπητή σου/μας σ. Δέ¬ 
σποινα, στα παιδιά σου, στους συγγενείς, 
συντρόφους, φίλους και στη μεγάλη σου 
πολιτική οικογένεια. Καλό σου ταξίδι. 

Ε.Π. 


Κώστας Φερέτος 
1946-2014 

Στις 10 Φλεβάρη 2014 έφυγε από 
κοντά μας ο Κώστας Φερέτος, ο τυπο¬ 
γράφος και φίλος μας. Ο Κώστας Φε¬ 
ρέτος γεννήθηκε στο Πήδημα Μεσ¬ 
σηνίας, μετανάστευσε στην Αθήνα 
από πολύ μικρός στα δύσκολα χρόνια 
της φτώχειας και της εσωτερικής με¬ 
τανάστευσης και ασχολήθηκε με την 
τυπογραφία. 

Μαζί με τον Σπύρο Γρηγορόγιαννη 1 
άνοιξαν δικό τους τυπογραφείο, αρ¬ 
χικά στην οδό Ζωοδόχου Πηγής 48 
και αργότερα, από το 1989, μετακόμι¬ 
σαν στο γνωστό ημιυπόγειο της οδού 
Δερβενίων 30. 

Η ΟΚΔΕ τυπώνει εκεί επί περίπου 
40 χρόνια τα έντυπα υλικά της (την 
εφημερίδα Εργατική Πάλη, φυλλά¬ 
δια, προκηρύξεις, αφίσες κ.λπ.) και 
αργότερα, από τον Νοέμβρη του 
2001, τα βιβλία των Εκδόσεων Εργα¬ 
τική Πάλη. Σ’ αυτό τον τεράστιο όγκο 
έντυπου υλικού της ΟΚΔΕ η τεχνική 
βοήθεια του Κώστα - και του Σπό¬ 
ρου μέχρι τον θάνατό του - όλα αυτά 
τα χρόνια ήταν εξαιρετικά πολύτιμη. 
Τους ευχαριστούμε και τους δύο. 

Ο Κώστας Φερέτος ήταν εργατι¬ 
κός, πολύ καλός τυπογράφος, αγαπη¬ 
τός σε όλους και πάντοτε έτοιμος να 
βοηθήσει με τις τεχνικές του γνώσεις 
και με τις γνωριμίες του στην «πιά¬ 
τσα» του σιναφιού που σχετίζεται με 
το χαρτί και την τυπογραφία. Αυτοί 
οι λόγοι, όπως και η τοποθεσία και οι 
καλές τιμές, είναι που συνετέλεσαν 
ώστε στο τυπογραφείο του να τυπώ¬ 
νεται ένα σημαντικό μέρος του υλικού 
της άκρας αριστερός, των αναρχικών 
και των κοινωνικών οργανώσεων. 

Καλό σου ταξίδι φίλε Κώστα Φε- 
ρέτο. Η ΟΚΔΕ, η Εργατική Πάλη και 
εγώ προσωπικά εκφράζουμε τα βα¬ 
θιά μας συλλυπητήρια στην οικογέ- 
νειά σου, στα δύο σου παιδιά Μήτσο 
και Σπύρο (που συνεχίζουν επάξια το 
έργο σου), στους συγγενείς σου, στο 
προσωπικό του τυπογραφείου (Αλέ- 
κο και Δημήτρη) και στους πολυάριθ¬ 
μους φίλους σου. 

Σωφρόνης Παπαδόπουλος 

1. Ο σ. Σπόρος Γρηγορόγιαννης πέθα- 
νε τον Γενάρη του 1999. Στη διάρκεια 
της Δικτατορίας ήταν οργανωμένος 
στην τροτσκιστική οργάνωση «Σπάρ¬ 
τακος», όπου ανέπτυξε πλούσια και 
σημαντική δράση. 

ΕΡΓΑΤΙΚΗ ΠΡΩΤΟΜΑΓΙΑ 

Άσβεστος φάρος 
για το προλεταριάτο 

^Κωνσταντίνος Σηφάκης 



Η Πρωτομαγιά, παγκόσμια μέρα μνήμης 
και αγώνα ενάντια στην καπιταλιστική 
εκμετάλλευση, καθιερώθηκε στην συνεί¬ 
δηση των εργαζομένων όλου του κόσμου 
ως ημέρα σύμβολο της πάλης τους, έπειτα από την 
ηρωική εξέγερση των εργατών του Σικάγο το Μάη 
του 1886, και καθιερώθηκε από την νεοϊδρυθείσα Β' 
Διεθνή το 1889. 

Το 1886, η αμερικάνική εργατική τάξη, έχοντας 
επιβάλλει ήδη το δεκάωρο σχεδόν σε όλη την επικρά¬ 
τεια των ΗΠΑ έπειτα από μακροχρόνιους αγώνες και 
συσπειρωμένη εκείνη την εποχή γύρω από την αναρ- 
χόσυνδικαλιστική ΙλΥΡΑ (Διεθνής Ένωση του Εργα¬ 
ζόμενου Λαού) και ειδικά στο Σικάγο, προπύργιο του 
εργατικού κινήματος, γύρω από το Κεντρικό Εργατι¬ 
κό Συνδικάτο, επίσης ελεγχόμενο από τους αναρχι¬ 
κούς, αποφασίζει την κάθοδο της σε γενική απεργία 
με εναρκτήρια μέρα την 1 η Μάη, με αίτημα την καθι¬ 
έρωση του οχταώρου. 

Στην απεργία συμμετείχαν εκατοντάδες χιλιάδες 
εργατών, παραλύοντας το Σικάγο καθώς και όλα τα 
μεγάλα βιομηχανικά κέντρα της χώρας, τρομοκρα¬ 
τώντας την αστική τάξη ότι επρόκειτο για μια νέα 
Παρισινή Κομμούνα. Η αρχική υποχώρηση ορισμέ¬ 
νων βιομηχάνων και η παραχώρηση του οχταώρου 
σε περίπου 150 χιλιάδες εργάτες, έδωσε τη θέση της 
στην οργάνωση ενός κύματος καταστολής με απερ¬ 
γοσπάστες, τραμπούκους και φυσικά την προετοι¬ 
μασία επέμβασης της αστυνομίας και του στρατού. 

Η μπουρζουαζία του Σικάγο, χωρίς να κάνει κα¬ 
μία παραχώρηση, αποφάσισε την άγρια συντριβή του 
κινήματος δίνοντας εντολή στην αστυνομία να χτυ¬ 
πήσει στις 3 Μάη τις εργατικές διαδηλώσεις και να 
επιτεθεί στις απεργιακές φρουρές, με αποτέλεσμα να 


δολοφονήσει 6 εργάτες και να τραυματίσει αρκετούς 
άλλους. Σε όλες τις ΗΠΑ απλώθηκε ένα τεράστιο 
κύμα διαμαρτυρίας και την επόμενη μέρα τα συνδι¬ 
κάτα στο Σικάγο αποφάσισαν συγκέντρωση διαμαρ¬ 
τυρίας το απόγευμα, στην πλατεία Χέιμαρκετ. Και 
ενώ η συγκέντρωση πλησίαζε στο τέλος της, η αστυ¬ 
νομία προσπάθησε να διαλύσει τους εναπομείναντες 
διαδηλωτές. Τότε είναι που εκτοξεύθηκε μια βόμ¬ 
βα προς την αστυνομία σκοτώνοντας και τραυματί¬ 
ζοντας αρκετούς αστυνομικούς. Η αστυνομία άνοι¬ 
ξε πυρ, προκαλώντας άγνωστο μέχρι σήμερα αριθμό 
θυμάτων. Είτε προβοκάτσια είτε απελπισμένη ενέρ¬ 
γεια αντεκδίκησης για τα δεινά που είχαν υποστεί οι 
εργαζόμενοι από τη βαρβαρότητα της αστυνομίας, 
έδωσε το πρόσχημα στην αστική τάξη να εξαπολύ¬ 
σει ένα πογκρόμ συλλήψεων, διώξεων και καταστο¬ 
λής σε όλη τη χώρα. Στο Σικάγο οδηγηθήκαν σε δίκη 
οκτώ αναρχικοί συνδικαλιστές ηγέτες (αν και παρών, 
όταν έπεσε η βόμβα ήταν μόνο ένας απ’ αυτούς), οι 
οποίοι όλοι αντιμετώπισαν θαρραλέα και με ήθος 
επαναστάτη τα αστικά δικαστήρια, καταγγέλλοντας 
την καπιταλιστική βαρβαρότητα και υπερασπιζόμε¬ 
νοι τους αγώνες της τάξης τους. Τέσσερεις από αυ¬ 
τούς οδηγήθηκαν στην κρεμάλα, ένας αυτοκτόνη- 
σε και οι υπόλοιποι φυλακίστηκαν. Αφέθηκαν όμως 
ελεύθεροι έπειτα από ένα κίνημα αλληλεγγύης των 
εργαζομένων, που ανάγκασε τις αρχές να αναθεωρή¬ 
σουν την αρχική δίκη. 

Έκτοτε η 1 η Μάη αποτέλεσε σημείο αναφοράς για 
την παγκόσμια εργατική τάξη, που είδε στην εξέγερ¬ 
ση του Σικάγο το δρόμο για την επίτευξη των δικών 
της ανεκπλήρωτων αιτημάτων και διεκδικήσεων, με 
αποτέλεσμα μερικά μόλις χρόνια μετά, η Πρωτομα¬ 
γιά του 1890 να γίνει μέρα μαζικών απεργιών και δια¬ 


δηλώσεων ταυτόχρονα στις ΗΠΑ και στην Ευρώπη. 

Το ελληνικό εργατικό κίνημα δεν άργησε να ορ¬ 
γανώσει κι αυτό τις δικές του Πρωτομαγιές, με πρώ¬ 
τη το 1891, με πρωτοβουλία του Κεντρικού Σοσιαλι¬ 
στικού Ομίλου του Σταύρου Καλλέργη. Το 1893 έγι¬ 
νε η πρώτη μεγάλη συγκέντρωση, με βασικά αιτή¬ 
ματα την καθιέρωση του οκταώρου, της αργίας της 
Κυριακής, την κοινωνική ασφάλιση. Αποτέλεσε επί¬ 
σης τη μέρα έναρξης του Μάη του 1936, της εξέγερ¬ 
σης των εργατών της Θεσσαλονίκης, που κλόνισε το 
αστικό καθεστώς άλλα ηττήθηκε λόγω της προδοτι¬ 
κής σταλινικής πολιτικής των «λαϊκών μετώπων». 

Σήμερα, η Εργατική Πρωτομαγιά υπονομεύεται 
από την αστική τάξη (που προσπαθεί να τη συνδέ¬ 
σει με το γιορτασμό της άνοιξης, καθιστώντας την 
μια ακίνδυνη παγανιστική γιορτή) ή ακόμα χειρότε¬ 
ρα την προδοτική πολιτική της συνδικαλιστικής γρα¬ 
φειοκρατίας, που διασπά, υπονομεύει, ξεπουλά τους 
αγώνες και τιμής ένεκεν προκηρύσσει απεργία την 1 η 
Μάη. Παραμένει όμως η παγκόσμια μέρα των ερ¬ 
γατών, η μεγαλύτερη γιορτή, και μάλιστα διεθνής, 
της εργατικής τάξης, στις εκδηλώσεις της οποίας 
συμμετέχουν εκατομμύρια άνθρωποι παγκόσμια. 
Η χρεοκοπία του ελληνικού καπιταλισμού, τα αιμο- 
βόρα μνημόνια, η κατάργηση στοιχειωδών εργασια¬ 
κών δικαιωμάτων, η νέα χούντα και καταστολή του 
κράτους έκτακτης ανάγκης, καθιστούν αναγκαίο να 
στρέψουμε ξανά το βλέμμα στην ιστορία της τάξης 
μας, ώστε ν’ αντλήσουμε από εκεί παραδείγματα, 
ηρωισμό αλλά κυρίως να βγάλουμε τα απαραίτητα 
συμπεράσματα, ώστε την εποχή της θανάσιμης κρί¬ 
σης του ελληνικού καπιταλισμού να επιβάλλουμε μια 
και καλή τη δική μας εργατική άνοιξη, τη σοσιαλιστι¬ 
κή επανάσταση. 


Ο λόγος του Αυγούστου Σπάις 


Γ ια τα γεγονότα του Χέιμαρκετ 
στις 4 Μαΐου 1886, παραπέμ- 
φηθκε σε δίκη ένας από τους 
πρωτεργάτες της εργατικής εξέ¬ 
γερσης στο Σικάγο την Πρωτομαγιά του 
1886, ο Αύγουστος Σπάις, μαζί με τους 
συνδικαλιστές Άλμπερτ Πάρσονς, Σά- 
μουελ Φίντεν, Μάικλ Σουάμπ, Άντολφ 
Φίσερ, Τζορτζ Ένγκελ, Λούις Λίνγκ και 
Όσκαρ Νίμπι. Για τη δίκη έγινε επιλο¬ 
γή ενόρκων, ώστε να αποτελούνται από 
διευθυντές επιχειρήσεων, εργολάβους 
και επιχειρηματίες. Όλοι κατηγορήθη- 
καν για ανθρωποκτονία, με το σκεπτικό 
ότι ο άγνωστος βομβιστής επηρεάστη¬ 
κε από τις ομιλίες τους και ότι, αν ένας 
ήταν ένοχος, όλοι οι άλλοι, που γνωρί¬ 
ζονταν μεταξύ τους, ήταν επίσης ένοχοι. 
Ο Σπάις, λίγο πριν καταδικαστεί σε θά¬ 
νατο και ανέβει στο ικρίωμα, απευθύνε¬ 
ται στους δικαστές. Τα λόγια του έμειναν 
στην ιστορία ως υπόδειγμα θάρρους, αυ¬ 
τοθυσίας και πίστης στο εργατικό κίνημα 
και τις δυνάμεις του. 

Κύριοι δικαστές, 

Αν σκέπτεστε σοβαρά ότι με τις κρε¬ 
μάλες μπορείτε να σταματήσετε το κίνη¬ 
μα, που εξωθεί εκατομμύρια γονατισμέ- 
νων από την καταπίεση εργατών προς την 
εξέγερση, είστε, μα την αλήθεια, “πτωχοί 
τω πνεύματι”.Σε παρόμοια περίπτωση θα 
μας κρεμάσετε με το δίκιο σας. 

Έπειτα, αυτό είναι το καλύτερο που 


έχετε να κάμετε. Κρεμάστε μας! Μα να 
περιμένετε το τέλος. Εάν δεν το βλέπετε, 
εγώ σας το αναγγέλλω. Γύρω σας, κάτω 
σας, δίπλα σας, πάνω σας, απ’ όλες τις με¬ 
ριές σας, θεριεύει μια φωτιά. Το έδαφος 
σαλεύει κάτω απ’ τα πόδια σας. Βαδίζετε, 
κυριολεκτικά, επάνω σε μια υπόγεια φω¬ 
τιά. Θέλετε να την αγνοείτε; Δε θα την 
αποφύγετε. Θέλετε ν’ απαλλαγείτε, άπαξ 
διά παντός, απ’ όλους τους “συνωμότες”; 
Απαλλαγείτε πρώτα από τα αφεντικά της 
βιομηχανίας, οι οποίοι δημιούργησαν την 
ανήθικη περιουσία τους από το κλεμμένο 
αντίτιμο της εργασίας που δεν πληρώθη¬ 
κε. Είναι αυτό που εσείς αποκαλείτε “αύ¬ 
ξηση του εθνικού πλούτου”!“Εθνικού”! Τι 
ειρωνεία! Τη χαρά μερικών προνομιούχων 
τον έθνους να λέτε. 

Κάνετε κάτι καλύτερο. Καταργήστε 
τα τρένα, τον τηλέγραφο, τα τηλέφωνα, 
τα βαπόρια, τον εαυτό σας'.Καταργήστε 
πρώτα από όλα εσάς τους ίδιους! Γιατί; 
Γιατί εσείς, με τη συμπεριφορά σας, είστε 
οι πρώτοι πράκτορες της επανάστασης. 
Καταργήσατε την αρπαγή και τη λεηλα¬ 
σία, Κύριοί μου.Αλλά, αυτή είναι η δου¬ 
λειά σας. Είναι η ανήθικη αποστολή μιας 
εκατοντάδας ανθρώπων, οι οποίοι προτι¬ 
μούν ν’ απολαμβάνουν το παν, χωρίς να 


κάμνονν τίποτε. 

Από αυτήν ακριβώς την τάξη πάμε να 
απαλλαγούμε. 

Κοιτάξετε το οικονομικό πεδίο της μά¬ 
χης. Οι εργάτες έχουν πετσοκοφτεί και 
εσείς, ω Χριστιανοί μου και καλοί μου και 
ευγενικοί αστοί, εσείς είστε οι κοινωνικοί 
γύπες, που τρώνε τη σάρκα των πτωμά¬ 
των. 

Θέλετε να κάνουμε έναν περίπατο στα 
στενά δρομάκια της πολιτείας αυτής, εκεί 
όπου περνάνε τις μέρες τους οι αληθινοί 
δημιουργοί του πλούτου; Πάμε μαζί στα 
ανθρακωρυχεία του Χόκιγκ Βάλει; Δε θα 
βρούμε ανθρώπους, θα βρούμε κινούμε¬ 
να πτώματα που άρχισαν να αποσυντίθε- 
νται.Η γενική κρατικοποίηση των μέσων 
παραγωγής καθίσταται αναπόφευκτη 
αναγκαιότητα. Αρχίζει η εποχή του σοσι¬ 
αλισμού και της παγκόσμιας συνεργασί¬ 
ας. Οι κατέχουσες τάξεις θα απαλλοτριω- 
θούν. Εκείνοι που λένε “τούτο είναι δικό 
μου”, θα τα δούνε όλα κοινά. Αυτό δε θα 
γίνει για σκοπούς σπεκουλάντικους, θα 
γίνει για το καλό όλων. Τούτο εδώ δεν εί¬ 
ναι όραμα αιθέριο, καθώς νομίζετε. Είναι 
αναγκαιότητα. Είδαμε στην ιστορία πώς 
ό,τι ήταν ανάγκη να γίνει, έγινε. Αυτό εί¬ 
ναι η λογική της ζωής... 


Όποιος λέει ιδιωτική βιομηχανία, λέει 
αναρχούμενη βιομηχανία. Μετρημένα 
άτομα χρησιμοποιούν προς όφελος τους 
τις εφευρέσεις. Ο κόσμος είναι για τους λί¬ 
γους. Δεξιά και αριστερά πέφτουν οι όμοι¬ 
οι τους, θύματα του πλούτου και της κα- 
λοζωίας τους. Αίγο τους ενδιαφέρει. Με 
τις μηχανές τους μετατρέπουν το ανθρώ¬ 
πινο αίμα σε σβώλους χρυσαφιού. Την ίδια 
την υγεία των ανήλικων. Με την πολλή 
εργασία, δολοφονούν τα γυναικόπαιδα. 
Με την ανεργία σκοτώνουν. Και αυτοί οι 
άνθρωποι σου λέγονται Χριστιανοί! Γνήσι¬ 
οι Χριστιανοί! 

Εμείς παραβήκαμε τους νόμους σας, 
για να δείξουμε στο λαό σε τι αποβλέπουν 
όλοι σας οι θεσμοί: στο να εγκαθιδρύσουν, 
στη χώρα αυτή, μια ολιγαρχία, όμοια της 
οποίας σε κτηνωδία δεν υπάρχει πουθενά 
στη Γη! Αν πιστεύετε ότι με το να μας κρε¬ 
μάσετε θα εξουδετερώσετε το κίνημα των 
εργαζομένων, το κίνημα από το οποίο εκα¬ 
τομμύρια ανθρώπινα πλάσματα που σέρ¬ 
νονται στη φτώχεια και στη μιζέρια, περι¬ 
μένουν τη λύτρωσή τους -αν αυτή είναι η 
γνώμη σας-, τότε κρεμάστε μας! 

Εδώ θα ποδοπατήσετε μία μικρή σπί¬ 
θα, εκεί όμως και πιο πέρα και απέναντι 
και γύρω μας παντού, θα ξεπεταχτούν οι 
φλόγες. 

Η φωτιά είναι υπόγεια και δε θα μπο¬ 
ρέσετε να τη σβήσετε...». 



























